PROGRAMUL REGIONAL SUD EST 2021-2027

**Obiectiv de politică 2** - O Europă mai verde, rezilientă cu emisii reduse de carbon, care se îndreaptă către o economie cu zero emisii de dioxid de carbon, prin promovarea tranziției către o energie curată și echitabilă, a investițiilor verzi și albastre, a economiei circulare, a atenuării schimbărilor climatice și a adaptării la acestea, a prevenirii și gestionării riscurilor precum și a unei mobilități urbane durabile

**Prioritatea 2** - O regiune cu localităti prietenoase cu mediul și mai rezilientă la riscuri

**Obiectiv Specific** - 2.4. Promovarea adaptării la schimbările climatice și prevenirea riscurilor de dezastre și reziliență, pe baza unor abordări ecosistemice

**Actiunea 2.3.** Dezvoltarea de perdele forestiere de-a lungul drumurilor județene

**GHIDUL SOLICITANTULUI**

**Dezvoltarea de perdele forestiere de-a lungul drumurilor județene**

**Apel PRSE/2.3/1/2025**

**(zona vizată de acest apel de Proiecte este Regiunea de dezvoltare Sud Est,**

**cu excepția arealului aferent zonei ITI Delta Dunării)**

**Versiunea 1 - mai 2025**

CUPRINS:

[1. Preambul, abrevieri și glosar 6](#_Toc141862776)

[1.1. Preambul 6](#_Toc141862777)

[1.2. Abrevieri 6](#_Toc141862778)

[1.3. Glosar 7](#_Toc141862779)

[2. Elemente de context 11](#_Toc141862780)

[2.1. Informații generale Programul Regional Sud Est 2021 – 2027 11](#_Toc141862781)

[2.2. Prioritatea/Fond/Obiectivul de politică/Obiectivul specific 11](#_Toc141862782)

[2.3. Reglementări europene și naționale, cadru strategic, documente programatice aplicabile 12](#_Toc141862783)

[3. Aspecte specifice Apelului de proiecte 14](#_Toc141862784)

[3.1. Tipul de apel 14](#_Toc141862785)

[3.2. Forma de sprijin ( granturi; instrumente financiare; premii) 15](#_Toc141862786)

[3.3. Bugetul alocat apelului de proiecte 15](#_Toc141862787)

[3.4. Rata de cofinanţare 15](#_Toc141862788)

[3.5. Zona / zonele geografică(e) vizată(e) de apelul de Proiecte 15](#_Toc141862789)

[3.6. Acțiuni sprijinite în cadrul apelului 16](#_Toc141862790)

[3.7. Grup ţintă vizat de apelul de proiecte 17](#_Toc141862791)

[3.8. Indicatori 17](#_Toc141862792)

[3.8.1. Indicatori de realizare 18](#_Toc141862793)

[8S6 - Infrastructuri verzi construite sau optimizate pentru adaptarea la schimbările climatice- Km2 18](#_Toc141862794)

[3.8.2. Indicatori de rezultat 18](#_Toc141862795)

[3.8.3. Indicatori suplimentari specifici Apelului de Proiecte 18](#_Toc141862796)

[3.9. Rezultate așteptate 18](#_Toc141862797)

[3.10. Operaţiune de importanţă strategică 19](#_Toc141862798)

[3.11. Investiţii teritoriale integrate 19](#_Toc141862799)

[3.12. Dezvoltare locală plasată sub responsabilitatea comunității 19](#_Toc141862800)

[3.13. Reguli privind ajutorul de stat 19](#_Toc141862801)

[3.14. Reguli privind instrumente financiare 19](#_Toc141862802)

[3.15. Acţiuni interregionale, transfrontaliere şi transnaţionale 19](#_Toc141862803)

[3.16. Principii orizontale 20](#_Toc141862804)

[3.17. Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice 20](#_Toc141862805)

[3.18. Caracterul durabil al proiectului 22](#_Toc141862806)

[3.19. Acțiuni menite să garanteze egalitatea de șanse, de gen, incluziunea și nediscriminarea 23](#_Toc141862807)

[3.20. Teme secundare 25](#_Toc141862808)

[3.21. Informarea şi vizibilitatea sprijinului din fonduri 25](#_Toc141862809)

[4. Informatii administrative despre Apelul de proiecte 26](#_Toc141862810)

[4.1. Data deschiderii apelului de proiecte 26](#_Toc141862811)

[4.2. Perioada de pregătire a proiectelor 26](#_Toc141862812)

[4.3. Perioada de depunere a proiectelor 26](#_Toc141862813)

[4.3.1. Data și ora pentru începerea depunerii de proiecte: 26](#_Toc141862814)

[4.3.2. Data și ora închiderii apelului de proiecte: 26](#_Toc141862815)

[4.4. Modalitatea de depunere a proiectelor 26](#_Toc141862816)

[5. Conditii de eligibilitate 27](#_Toc141862817)

[5.1. Eligibilitatea solicitanţilor şi partenerilor 27](#_Toc141862818)

[5.1.1. Cerințe privind eligibilitatea solicitanților și partenerilor 27](#_Toc141862819)

[5.1.2 Categorii de solicitanți eligibili 31](#_Toc141862820)

[5.2. Eligibilitatea activităţilor 33](#_Toc141862821)

[5.2.1. Cerinţe generale privind eligibilitatea activităţilor 33](#_Toc141862822)

[5.2.2. Activităţi eligibile 33](#_Toc141862823)

[5.2.3. Activitatea de bază 35](#_Toc141862824)

[5.2.4. Activităţi/proiecte neeligibile 35](#_Toc141862825)

[5.3. Eligibilitatea cheltuielilor 36](#_Toc141862826)

[5.3.1. Baza legală pentru stabilirea eligibilității cheltuielilor cu modificarile si completarile ulterioare 37](#_Toc141862827)

[5.3.2. Categorii și plafoane de cheltuieli eligibile 38](#_Toc141862828)

[5.3.3. Categorii de cheltuieli neeligibile 38](#_Toc141862829)

[5.3.4. Opțiuni de costuri simplificate. Costuri directe și costuri indirecte 39](#_Toc141862830)

[5.3.5. Opțiuni de costuri simplificate. Costuri unitare/sume forfetare și rate forfetare 41](#_Toc141862831)

[5.4. Valoarea minimă și maximă eligibilă a unui proiect 41](#_Toc141862832)

[5.5. Cuantumul cofinanțării acordate 41](#_Toc141862833)

[5.6. Durata proiectului 41](#_Toc141862834)

[5.7. Alte cerinţe de eligibilitate a proiectului 42](#_Toc141862835)

[6. Indicatori de etapă 48](#_Toc141862836)

[7. Completarea şi depunerea cererilor de finantare 49](#_Toc141862837)

[7.1 Completarea formularului cererii 49](#_Toc141862838)

[7.2. Limba utilizată în completarea cererii de finanțare 49](#_Toc141862839)

[7.3. Metodologia de justificare şi detaliere a bugetului cererii de finanțare 49](#_Toc141862840)

[7.4. Anexe şi documente obligatorii la depunerea cererii 50](#_Toc141862841)

[7.5. Aspecte administrative privind depunerea cererii de finanțare 58](#_Toc141862842)

[7.6. Anexele şi documentele obligatorii la momentul contractării 58](#_Toc141862843)

[7.7 Renunțarea la cererea de finanțare 62](#_Toc141862844)

[8. Procesul de evaluare, selectie si contractare a proiectelor 62](#_Toc141862845)

[8.1. Principalele etape ale procesului de evaluare, selecție și contractare 62](#_Toc141862846)

[8.2 Conformitate administrativă – Declaraţia Unică 63](#_Toc141862847)

[8.3 Etapa de evaluare preliminară – dacă este cazul (specific pentru intervențiile FSE+) 63](#_Toc141862848)

[8.4 Evaluarea tehnică și financiară.Criterii de evaluare tehnică și financiară 63](#_Toc141862849)

[8.5 Aplicarea pragului de calitate 69](#_Toc141862850)

[8.6 Aplicarea pragului de excelență 69](#_Toc141862851)

[8.7 Notificarea rezultatului evaluării tehnice și financiare 69](#_Toc141862852)

[8.8 Contestații 70](#_Toc141862853)

[8.9 Contractarea proiectelor 71](#_Toc141862854)

[8.9.1 Verificarea îndeplinirii condițiilor de eligibilitate 71](#_Toc141862855)

[8.9.2 Decizia de acordare/respingere a finanțării 72](#_Toc141862856)

[8.9.3 Definitivarea planului de monitorizare al proiectului 72](#_Toc141862857)

[8.9.4 Semnarea contractului de finanțare 73](#_Toc141862858)

[9. Aspecte privind conflictul de interese 75](#_Toc141862859)

[10. Aspecte privind prelucrarea datelor cu caracter personal 76](#_Toc141862860)

[11. Aspecte privind monitorizarea tehnica rapoarte de progres 76](#_Toc141862861)

[11.1 Rapoarte de progres 76](#_Toc141862862)

[11.2 Vizitele de monitorizare 78](#_Toc141862863)

[11.3 Mecanismul specific indicatorilor de etapă. Planul de monitorizare 80](#_Toc141862864)

[12 Aspecte privind managementul financiar 82](#_Toc141862865)

[12.1 Mecanismul cererilor de prefinanțare 82](#_Toc141862866)

[12.2 Mecanismul cererilor de plată 82](#_Toc141862867)

[12.3 Mecanismul cererilor de rambursare 83](#_Toc141862868)

[12.4 Graficul cererilor de prefinanţare/plată/rambursare 83](#_Toc141862869)

[12.5 Vizitele la faţa locului 84](#_Toc141862870)

[13 Modificarea Ghidului Solicitantului 84](#_Toc141862871)

[13.1 Aspectele care pot face obiectul modificărilor prevederilor ghidului solicitantului 84](#_Toc141862872)

[13.2 Condiții privind aplicarea modificărilor pentru cererile de finanțare aflate în procesul de 84](#_Toc141862873)

[selecție (condiții tranzitorii) 84](#_Toc141862874)

[14 ANEXE 85](#_Toc141862875)

# 

# Preambul, abrevieri și glosar

## Preambul

Acest document reprezintă un îndrumar pentru pregătirea proiectelor și completarea corectă a cererilor de finanțare de către toți solicitanții de finanțare pentru apelurile de proiecte PRSE/2.3/1/2025, în cadrul Programului Regional Sud-Est (PR SE) 2021-2027.

Prezentul document se adresează tuturor potențialilor solicitanți pentru apelurile de proiecte mai sus menționat. Aspectele cuprinse în acest document ce derivă din PR SE 2021-2027 și modul său de implementare, vor fi interpretate exclusiv de către AM cu respectarea legislației în vigoare şi folosind metoda de interpretare sistematică.

**Notă!** Vă recomandăm ca înainte de a începe completarea cererii de finanțare să vă asiguraţi că aţi parcurs toate informaţiile prezentate în acest document şi să vă asigurați că aţi înţeles toate aspectele legate de specificul intervenţiilor finanţate în cadrul prezentului apel de proiecte.

Vă recomandăm ca până la data limită de depunere a cererilor de finanţare în cadrul prezentului apel de proiecte, să consultaţi periodic pagina de internet [www.regiosudest.ro](http://www.regiosudest.ro) pentru a urmări eventualele modificări ale condiţiilor, precum și alte comunicări/clarificări pentru accesarea fondurilor.

Pentru a facilita procesul de completare şi transmitere a cererilor de finanţare, la sediul AM funcţionează un birou de informare, unde solicitanţii pot fi asistaţi, în mod gratuit, în clarificarea unor aspecte legate de completarea şi pregătirea cererii de finanţare. Întrebările relevante şi răspunsurile corespunzătoare sunt publicate periodic pe pagina de internet [www.regiosudest.ro](http://www.regiosudest.ro).

**Notă**! Solicitantul va fi exclus din procesul de evaluare și selecție pentru acordarea finanțării și Cererea de finanțare respinsă, în cazul în care se dovedește că acesta:

- Se face vinovat de inducerea gravă în eroare a AM, prin furnizarea de informații incorecte care reprezintă condiții de eligibilitate, sau dacă a omis furnizarea acestor informații;

- A încercat să obțină informații confidențiale sau să influențeze AM în timpul procesului de evaluare.

Acest ghid nu are valoare de act normativ și nu exonerează solicitanții de respectarea legislației în vigoare la nivel național și european.

## Abrevieri

**AA** Autoritatea de Audit

**ADR** **Sud-Est** Agenţia pentru Dezvoltare Regională a Regiunii de Dezvoltare Sud-Est

**AM** Autoritatea de Management pentru Programul Regional Sud-Est

**APL** Autoritate publică locală

**CA** Conformitate administrativă

**CE/COM** Comisia Europeană

**CF** Cerere de finanțare

**DNSH** Principiul „a nu prejudicia în mod semnificativ” (Do No Significant Harm)

**EUR** Euro

**FEDR** Fondul European pentru Dezvoltare Regională

**FSE** Fondul European Social

**ETF** Evaluare tehnică și financiară

**HG** Hotărâre de Guvern

**MIPE** Ministerul Investițiilor și Proiectelor Europene

**ONG** Organizaţii Non-guvernamentale

**OP** Obiectiv de Politică

**OS** Obiectiv specific

**OUG** Ordonanță de Urgență a Guvernului

**PR SE** Programul Regional Sud-Est

**RDC** Regulamentul UE 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;

**RST** Recomandări Specifice de Țară

**RT** Raport Tehnic

**SEAP** Sistemul electronic al achizițiilor publice

**SM** State Membre

**TFUE** Tratatul de Funcționare al Uniunii Europene

**UAT** Unitate administrativ teritorială

**UE** Uniunea Europeană

**MMAP** Ministerul Mediului, Apelor şi Pădurilor

**GIS** Sistem de identificare geospaţial

**APM** Agenția pentru Protecția Mediului

**OM** Ordinul Ministrului

**GF** Garda Forestieră

## Glosar

În sensul prezentului Ghid, următorii termeni se folosesc cu următoarele înțelesuri:

Termenii "program", "autoritate de management", "beneficiar", ”operațiune”, „Comitet de monitorizare” au înțelesurile prevăzute în Regulamentul (UE) 2021/1060, cu modificările și completările ulterioare.

Termenii „fonduri europene”, „cheltuieli eligibile”, „cheltuieli neeligibile”, „contract de finanțare”, „decizie de reziliere a contractului de finanțare” „lider de parteneriat” au înțelesurile prevăzute la art. 2 alin. (4) din Ordonanța de urgență a Guvernului nr. 133/2021 privind gestionarea financiară a fondurilor europene pentru perioada de programare 2021 - 2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă.

*Activitate de bază în cadrul unui proiect* – activitate sau pachet de activități declarate de către solicitantul de finantare ca fiind principale sau de referință pentru un proiect, care se verifică de către autoritatea de management, în etapa de contractare, la momentul întocmirii planului de monitorizare al proiectului și care trebuie să respecte următoarele condiții cumulative:

(i) are legătură directă cu obiectul proiectului pentru care se acordă finanțarea și contribuie în mod direct și semnificativ la realizarea obiectivelor acestuia;

(ii) se regăsește în cererea de finanțare sub forma activităților eligibile obligatorii specificate în Ghidul Solicitantului;

(iii) nu face parte din activitățile auxiliare, așa cum sunt acestea definite în Ghidul Solicitantului;

(iv) bugetul estimat alocat activității sau pachetului de activități reprezintă minim 50% din bugetul eligibil al proiectului;

*Apel de proiecte* - invitație publică adresată de către autoritatea de management categoriilor de solicitanți eligibili stabiliți prin Ghidul Solicitantului, în vederea transmiterii cererilor de finanțare, în cadrul uneia sau mai multor priorități din cadrul programului;

*Active corporale* - reprezintă terenuri, clădiri și instalații, utilaje și echipamente;

*Active necorporale* - reprezintă brevete, licențe, mărci comerciale, programe informatice, alte drepturi și active similare, precum și investiții în realizarea de instrumente de comercializare on-line a serviciilor/produselor proprii;

*Acord de mediu*- actul administrativ emis de autoritatea competentă pentru protecția mediului prin care sunt stabilite condițiile și măsurile pentru protecția mediului, care trebuie respectate în cazul realizării unui proiect;

*Acord GF*– avizul emis de conducătorului structurii teritoriale de specialitate a autorității publice centrale care răspunde de silvicultură, pentru întocmirea proiectului privind infiintarea perdelelor forestiere pe terenurilor pe care nu a existat anterior vegetație forestieră, prevăzute în anexa nr. 2, pct. 1, lit. d) din Legea nr. 292/2018 privind evaluarea impactului anumitor proiecte publice și private asupra mediului;

*Ajutoare/ajutor (de stat)* - înseamnă orice măsură care îndeplineşte toate criteriile prevăzute la articolul 107 alineatul (1) din Tratatul privind funcţionarea Uniunii Europene;

*Beneficiar* - conform Regulamentului (UE) 2021/1060, art.2, pct 9, lit.a, reprezintă un organism public sau privat, o entitate cu sau fără personalitate juridică sau o persoană fizică, responsabilă cu inițierea sau deopotrivă cu inițierea și implementarea operațiunilor;

*Calendar de apeluri de proiecte* – calendarul lansării apelurilor de proiecte planificate de autoritatea de management pe durata unui an calendaristic, care cuprinde informațiile minime prevăzute la art. 49 alin (2) din Regulamentul (UE) 2021/1060, cu modificările și completările ulterioare.

*Cerere de finanțare* – document standardizat, disponibil în sistemul informatic MySMIS2021/SMIS2021+, prin care este solicitat sprijin financiar în cadrul oricăruia dintre programele cofinanțate din Fondul european de dezvoltare regională, Fondul de coeziune, Fondul social european Plus și Fondul pentru o tranziție justă în perioada 2021-2027, în condițiile aplicabile apelului de proiecte în care se solicită finanțare, pentru acoperirea totală sau parțială a costurilor de realizare ale unui proiect; în acest scop, în cadrul cererii de finanțare este prezentat detaliat proiectul, este argumentată necesitatea lui, sunt prezentate avantajele sale, planul de activități, planul de achiziții, bugetul proiectului, indicatorii de realizare și de rezultat, precum și orice alte elemente necesare, prevăzute în Ghidul Solicitantului și care sunt cuprinse în sistemul informatic MySMIS2021/SMIS2021+;

*Contractul de finanțare*este actul juridic, cu titlu oneros, de adeziune, încheiat între autoritatea de management, și beneficiar, astfel cum este definit la art. 2 pct. 9 din Regulamentul (UE) 2021/1060, prin care se stabilesc drepturile și obligațiile corelative ale părților în vederea implementării operațiunilor;

*Dată* *lansare apel de proiecte* – data de la care solicitanții pot depune cereri de finanțare în cadrul apelului de proiecte deschis în sistemul informatic MySMIS2021/SMIS2021+ de către autoritatea de management.

*Declarație unică a solicitantului* – declarație pe propria răspundere a solicitantului, sub incidența prevederilor legale care privesc falsul în declarații și falsul intelectual, prin care acesta declară că a respectat toate cerințele pentru depunerea cererii de finanțare și îndeplinește condițiile de eligibilitate prevăzute în Ghidul Solicitantului și se angajează ca în situația în care proiectul este admis la contractare să prezinte toate documentele justificative pentru a face dovada îndeplinirii condițiilor de eligibilitate, sub sancțiunea respingerii finanțării;

*Fenomen climatic nefavorabil* - condiţii meteorologice, cum sunt gerul, furtunile şi grindina, gheaţa, ploile torenţiale sau secetele grave, care pot fi asimilate unui dezastru natural;

*Ghidul Solicitantului* - documentul asimilat celui prevăzut la art. 73 alin. (3) din Regulamentul (UE) 2021/1060, cu modificările și completările ulterioare, emis de autoritatea de management care stabilește condițiile acordării sprijinului financiar în cadrul unui apel de proiecte;

*Imobilul* - este definit conform art 7, alin. 5 din Legea 289/15 feb 2002 - privind perdelele forestiere de protecţie, cu modificările și completările ulterioare, termen prin care se înţelege terenul agricol pe care se înfiinţează perdele forestiere de protecţie.

*Indicatori de etapă* - repere cantitative, valorice, sau calitative față de care este monitorizat și evaluat, într-o manieră obiectivă și transparentă, progresul implementării unui proiect; în funcție de natura proiectelor, indicatorii de etapă pot reprezenta: realizarea unor activități sau sub-activități din proiect, atingerea unor stadii de implementare sau de execuție tehnică sau financiară pre-stabilite, precum și stadii sau valori intermediare ale indicatorilor de realizare;

*Îndrumări tehnice perdele forestiere*- Îndrumările tehnice silvice pentru înfiinţarea, îngrijirea şi conducerea vegetaţiei forestiere din perdelele forestiere de protecţie, aprobate prin Ordinul ministrului agriculturii, alimentaţiei şi pădurilor nr. 636 din 23 decembrie 2002;

*MySMIS2021/SMIS2021+* **-** reprezintă sistemul informatic unitar dezvoltat pentru gestionarea asistenței financiare nerambursabile aferente perioadei financiare 2021-2027, gestionat de MIPE, prin care potențialii beneficiari vor putea solicita finanțare europeană pentru perioada de programare 2021-2027

*Plan de monitorizare a proiectului* – plan inclus în contractul de finanțare/decizia de finanțare, după caz, prin care se stabilesc indicatorii de etapă care se vor monitoriza de către autoritatea de management pe parcursul implementării proiectului, precum țintele finale asumate pentru indicatorii de realizare și de rezultat care vor fi atinse în urma implementării proiectului; utilizarea acestui plan are ca finalitate consolidarea, simplificarea și eficientizarea procesului de monitorizare a proiectelor de către autoritățile de management.

*Prag de calitate* – prag minim de la care se consideră că un proiect îndeplinește condițiile minime necesare pentru a fi finanțat din fonduri externe nerambursabile; pragul de calitate este stabilit ca punctaj minim care trebuie obținut în urma evaluării tehnice și financiare sau este stabilit conform altor mecanisme prevăzute în metodologia de evaluare și selecție aprobată de Comitetul de monitorizare care nu presupun acordarea de punctaje;

*Prag de excelență* – etichetă de calitate conferită în urma evaluării tehnice și financiare, superioară pragului de calitate, de la care un proiect este selectat direct pentru etapa de contractare;

*Principiul DNSH – Do No Significant Harm (“*A nu prejudicia în mod semnificativ”) obligație la nivel European, care, conform cu Regulamentul European în vigoare, tipurile de acțiuni și investiții propuse în cadrul PR SE 2021-2027, necesită să fie evaluate în funcție de potențialul lor de a aduce prejudicii semnificative celor șase obiective de mediu;

*Proiect* – ansamblu de activități și acțiuni care sunt cuprinse într-o cerere de finanțare depusă în cadrul unui apel de proiecte și care este supusă procedurilor de evaluare, selecție și contractare sau pentru care se încheie un contract de finanțare.

*Proiectele cu lucrări* -reprezintă acele tipuri de investiții care implică lucrări de construcții care necesită sau nu autorizație de construire eliberată de autoritățile competente;

*Perioada de durabilitate* - reprezintă intervalul de timp în care beneficiarul trebuie să mențină investiția. În cadrul prezentului apel de proiecte, perioada de durabilitate este de minim 7 ani de la plata finală aferentă contractelor de finanțare;

*Solicitant* - persoana juridică de drept public ori privat responsabilă cu inițierea unui proiect, respectiv care a depus o cerere de finanțare în sistemul informatic MySMIS2021/SMIS2021+ în cadrul oricăruia dintre programele cofinanțate din Fondul european de dezvoltare regională, Fondul de coeziune, Fondul social european Plus și Fondul pentru o tranziție justă în perioada 2021-2027.

*Unitate stațională – este suprafața de teren cu condiții asemănătoare de sol, climă, etaj de vegetație pentru care se stabilește o singură formulă de împădurire care în proiectul tehnic este identică cu o unitate amenajistică.*

*Utilizarea eficientă a resurselor* - înseamnă reducerea cantității de factori de producție necesari pentru producerea unei unități de producție sau înlocuirea factorilor de producție primari cu factori de producție secundari.

*Perdelele forestiere de protecţie, denumite in continuare „infrastructura verde”*- conform legii nr.289 din 15 mai 2002, reprezintă formaţiuni cu vegetaţie forestieră, înfiinţate prin plantare, cu lungimi diferite şi lăţimi relativ înguste, amplasate la o anumită distanţă unele faţă de altele sau faţă de un obiectiv, cu scopul de a-l proteja împotriva efectelor unor factori dăunători.

*Termen maxim*– Interval de timp calculat începând cu următoarea zi lucrătoare după transmiterea unei solicitări AM PR SE prin sistemul informatic MySMIS2021/SMIS2021+ și care nu include ziua împlinirii termenului.

*Unitatea administrativ-teritorială*este definită conform OUG nr. 57 din 3 iulie 2019 privind Codul administrativ, cu modificările și completările ulterioare.

# Elemente de context

## Informații generale Programul Regional Sud Est 2021 – 2027

PR SE 2021-2027 este unul din programele incluse Acordul de Parteneriat privind fondurile europene pentru perioada de programare 2021-2027, între România și Comisia Europeană prin care se pot accesa fondurile europene structurale și de investiții, în concret, cele provenite din Fondul European pentru Dezvoltare Regională (FEDR).

Programul a fost aprobat prin Decizia de punere în aplicare a Comisiei din 21.10.2022 de aprobare a Programului Regional Sud-Est pentru sprijin din partea Fondului european de dezvoltare regională în cadrul obiectivului „Investiții pentru ocuparea forței de muncă și creștere economică” pentru regiunea Sud-Est din România CCI 2021RO16RFPR003.

Obiectivul general al PR SE 2021-2027 este creșterea competitivității economice regionale și îmbunătăţirea condițiilor de viață ale comunităților locale prin sprijinirea dezvoltării mediului de afaceri, a infrastructurii și serviciilor, în scopul reducerii disparităților intraregionale și dezvoltării sustenabile, prin gestionarea eficientă a resurselor, valorificarea potențialului demografic și de inovare, precum și prin asimilarea progresului tehnologic.

PR SE 2021-2027 sprijină Regiunea de dezvoltare Sud-Est să devină una dintre cele mai dinamice regiuni europene în ceea ce privește creșterea inteligentă și sustenabilă a economiei, valorificând diversitatea locală și stimulând inovarea în vederea diminuării disparităților și creșterii standardului de viață.

## Prioritatea/Fond/Obiectivul de politică/Obiectivul specific

**Obiectiv de politică 2** - O Europă mai verde, rezilientă cu emisii reduse de carbon, care se îndreaptă către o economie cu zero emisii de dioxid de carbon, prin promovarea tranziției către o energie curată și echitabilă, a investițiilor verzi și albastre, a economiei circulare, a atenuării schimbărilor climatice și a adaptării la acestea, a prevenirii și gestionării riscurilor precum și a unei mobilități urbane durabile

**Prioritatea 2** - O regiune cu localităţi prietenoase cu mediul și mai rezilientă la riscuri

**Obiectiv Specific** – 2.4 Promovarea adaptării la schimbările climatice și prevenirea riscurilor de dezastre și reziliență, pe baza unor abordări ecosistemice

**Actiunea** 2.3. Dezvoltarea de perdele forestiere de-a lungul drumurilor județene

## Reglementări europene și naționale, cadru strategic, documente programatice aplicabile

Pe întreg ciclul de viață al unui proiect se vor avea în vedere atât reglementările europene şi naţionale în domeniu, cât și alte documente programatice şi de planificare specifice la nivel european, naţional și regional.

Trimiterile la actele normative includ și modificările și completările ulterioare ale acestora, precum și orice alte acte normative subsecvente.

Solicitanţii de finanțare au obligația de a respecta legislaţia în forma actualizată la momentul aplicării. Reglementările europene și naționale, precum și documentele programatice/strategice mai jos indicate reprezintă o listă orientativă, fără caracter exhaustiv și aplicabile ghidurilor lansate în cadrul PR SE 2021-2027.

**A. Regulamente/reglementări europene (cu modificările și completările ulterioare):**

* Regulamentul (UE) nr. 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor pentru securitate internă și Instrumentului de sprijin financiar pentru managementul frontierelor și politica de vize, cu modificările și completările ulterioare;
* Regulamentul (UE) nr.2021/1058 al Parlamentului European și al Consiliului din 24 iunie 2021 privind Fondul european de dezvoltare regională și Fondul de coeziune (consolidat la 30 iunie 2021), cu modificările și completările ulterioare;
* Regulamentul Consiliului (CE, EURATOM) nr. 2988/1995 privind protecția intereselor financiare ale Comunităților Europene, cu modificările și completările ulterioare;
* Regulamentul (UE, Euratom) nr. 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012, cu modificările și completările ulterioare;
* Regulamentul (UE) nr.2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor) cu modificările și completările ulterioare;
* Regulamentul delegat (UE) nr. 2021/2178 al Comisiei din 6 iulie 2021 de completare a Regulamentului (UE) 2020/852 al Parlamentului European și al Consiliului prin precizarea conținutului și a modului de prezentare a informațiilor care trebuie furnizate de întreprinderile care fac obiectul articolului 19a sau 29a din Directiva 2013/34/UE în ceea ce privește activitățile economice durabile din punctul de vedere al mediului și prin precizarea metodologiei pentru respectarea acestei obligații de furnizare de informații;
* Regulamentul (UE) 2020/852 al Parlamentului European și al Consiliului din 18 iunie 2020 privind instituirea unui cadru care să faciliteze investițiile durabile și de modificare a Regulamentului (UE) 2019/2088, cu modificările și completările ulterioare;
* Comunicarea Comisiei C (2021) 1054 final din 12 februarie 2021. Orientări tehnice privind aplicarea principiului de „a nu prejudicia în mod semnificativ” în temeiul Regulamentului privind Mecanismul de redresare și reziliență;
* Comunicarea Comisiei (2021/C 373/01) - Orientări tehnice referitoare la imunizarea infrastructurii la schimbările climatice în perioada 2021-2027 (2021/C 373/01).

**B. Legislaţie naţională (cu modificările și completările ulterioare)**

* Legea 289/15.02.2022 privind perdelele forestiere de protecţie (republicată);
* Legea 100/ 2010 privind împădurirea terenurilor degradate;
* Legea nr. 292/2018 privind evaluarea impactului anumitor proiecte publice și private asupra mediului;
* Ordinul nr. 636 din 23 decembrie 2002 - privind aprobarea Indrumarilor tehnice silvice pentru înfiinţarea, îngrijirea şi conducerea vegetatiei forestiere din perdelele forestiere de protecţie;
* Legea nr. 448 din 2006 privind protecţia şi promovarea drepturilor persoanelor cu dizabilităti, republicată, cu modificările și completările ulterioare (a se vedea capitolul IV Accesibilitate);
* OUG nr. 122/2020, privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România;
* HG nr. 873/2022, pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;
* OUG 23/2023, privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021 – 2027;
* Ordinul nr. 1.777/ 2023 privind aprobarea conținutului/modelului/formatului/structurii-cadru pentru documentele prevăzute la art. 4 alin. (1) teza întâi, art. 6 alin. (1) și (3), art. 7 alin. (1) și art. 17 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027;
* OUG 66/2011, privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora;
* Hotărârea Guvernului nr. 875/2011 pentru aprobarea Normelor metodologice de aplicare a prevederilor Ordonanței de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora;
* OUG 133/2021, privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* Hotărârea Guvernului nr. 829/2022 pentru aprobarea Normelor metodologice de aplicare a prevederilor Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* Hotărârea Guvernului nr. 1.076/2021 pentru aprobarea Planului naţional integrat în domeniul energiei şi schimbărilor climatice 2021-2030;
* OUG nr. 57/2019 privind Codul administrativ, cu modificările și completările ulterioare;
* Ordinul nr. 2.370 din 9 iunie 2023 pentru aprobarea matricei de corelare prevăzute la art. 7 alin. (3) din OUG nr. 23/2023 privind instituirea unor măsuri de simplificare şi digitalizare pentru gestionarea fondurilor europene aferente Politicii de Coeziune 2021-2027;
* Legea 232/2022 privind privind cerinţele de accesibilitate aplicabile produselor şi serviciilor ;
* Hotărârea nr. 1.116 din 16 noiembrie 2023 pt modificarea şi completarea HG nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice;
* Alte normative și reglementări tehnice în domeniu, în vigoare la momentul întocmirii documentaţiilor tehnico-economice/evaluării cererilor de finanţare.

**C. Documente programatice (Programe, Strategii, Planuri):**

* Programul Regional Sud Est 2021-2027;
* Planul de Dezvoltare Regională Sud Est 2021-2027;
* Strategia UE pentru Regiunea Dunării;
* Planul Național Integrat în domeniul Energiei și Schimbărilor Climatice 2021-2030;
* Strategia energetică a României 2020-2030, cu perspectiva anului 2050;
* Strategia națională privind promovarea egalității de șanse și de tratament între femei și bărbați și prevenirea și combaterea violenței domestice pentru perioada 2021-2027;
* Convenția ONU privind drepturile persoanelor cu dizabilităţi;
* Carta drepturilor fundamentale a Uniunii Europene 2016/C/202/02;
* Strategia Uniunii Europene privind egalitatea de gen 2020-2025: O Uniune a egalității;
* Strategia Uniunii Europene privind drepturile persoanelor cu dizabilităti 2021-2030: O Uniune a egalității;
* Strategia națională pentru dezvoltarea durabilă a României 2030.

**Notă!** Pe parcursul derulării etapelor de verificare inclusiv contractare se vor avea în vedere actualizările legislative naționate/europene specifice, aceste actualizări pot conduce la modificări/actualizări ale prezentului ghid, în cazul în care acestea influențează condițiile/criteriile stabilite în prezent.

# Aspecte specifice Apelului de proiecte

## Tipul de apel

Prin prezentul Ghid se lansează apelul de **tip competitiv** cu depunere la termen a cererilor de finanțare având codul PRSE/2.3/1/2025.

AM lansează apelurile de proiecte numai în sistemul informatic MySMIS2021/SMIS2021+.

Cererile de finanțare pot fi depuse doar în perioada menționată în cadrul secțiunii 4.3 a prezentului ghid.

Un potenţial solicitant de finantare poate depune mai multe cereri de finanţare.

Notă! Pentru întocmirea cererilor de finanţare, este necesar ca solicitanţii să aibă în vedere faptul că respectarea legislaţiei naţionale aplicabile în vigoare este obligatorie, indiferent de domeniul abordat (achiziţii publice, egalitate de şanse şi tratament egal, dezvoltare durabilă, construcţii, asistenţă socială, etc). Prezentul document nu se substituie legislaţiei naţionale, fiind numai un îndrumar elaborat de către AM, cu scopul de a sprijini potenţialii solicitanţi de finanţare să acceseze fonduri nerambursabile, prin intermediul PR SE 2021-2027.

Pentru informarea corectă a potențialilor solicitanți, AM va publica lunar pe site-ul programului situația proiectelor, depuse precum și gradul de acoperire al alocării financiare disponibile.

## Forma de sprijin ( granturi; instrumente financiare; premii)

Forma de sprijin nerambursabil acordat in cadrul prezentului apel de proiecte este de grant individual.

## Bugetul alocat apelului de proiecte

Alocarea apelului de proiecte PRSE/2.3/1/2025 (FEDR + BS) este de 14.325.160 Euro, din care 12.424.884 euro FEDR și 2.192.626 Euro Buget de Stat.

Aprobarea supracontractării în cadrul apelului de cereri de finanțare se va realiza în conformitate cu prevederile OUG 133/2021 – art. 15, alin. 1, lit. b, în funcție de disponibilitatea fondurilor, pe baza instrucțiunilor emise de AM PR SE, cu încadrarea în creditele de angajament aprobate anual cu această destinație prin legile bugetare anuale.

## Rata de cofinanţare

În cadrul prezentelor apeluri de proiecte, pentru întocmirea bugetului cererii de finanțare, se va lua în calcul:

* Rata de cofinanțare din partea Uniunii Europene este maximum 85% din valoarea cheltuielilor eligibile ale proiectului prin Fondul European de Dezvoltare Regională (FEDR),
* maximum 13% din valoarea cheltuielilor eligibile ale proiectului reprezintă rata de cofinanțare din bugetul de stat (BS),
* minim 2% din valoarea cheltuielilor eligibile reprezintă contribuția solicitantului autorități și instituții publicelocale.

Solicitantul va asigura contribuția proprie la valoarea cheltuielilor eligibile, acoperirea cheltuielilor neeligibile ale proiectului, precum şi asigurarea altor sume necesare implementării proiectului.

În cazul proiectelor depuse în parteneriat, ratele de cofinanțare mai sus-menționate se aplică fiecărui membru al parteneriatului pentru cheltuielile eligibile aferente acestuia.

În cazul parteneriatului, modalitatea de participare a partenerilor la asigurarea cheltuielilor eligibile și neeligibile ale proiectului va fi stabilită în Acordul de parteneriat.

## Zona / zonele geografică(e) vizată(e) de apelul de Proiecte

Zona vizată de acest apel de Proiecte este Regiunea de dezvoltare Sud Est, cu exceptia arealului aferent zonei ITI Delta Dunării.

Investițiile finanțate în cadrul prezentului apel de proiecte vor fi realizate pe teritoriul solicitanților și partenerilor eligibili, în cazul proiectelor în parteneriat.

## Acțiuni sprijinite în cadrul apelului

Se acordă sprijin pentru lucrări de plantare a perdelelor forestiere de protecție, în cadrul Acțiunii 2.3 - Dezvoltarea de perdele forestiere de-a lungul drumurilor județene, Prioritatea 2 - O regiune cu localități prietenoase cu mediul și mai rezilientă la riscuri. În conformitate cu prevederile art. 3 din Legea 289/2002, această acțiune este declarată de utilitate publică, iar perdelele forestiere de protecție sunt declarate bun de interes național.

În România, seceta afectează zone extinse ale teritoriului, mai ales în regiunea de sud-est a țării, în ultimele decenii fiind înregistrate, din ce în ce mai frecvent, perioade din ce în ce mai lungi de timp, fără precipitații și cu temperaturi ridicate, valurile de căldură având o intensitate din ce în ce mai mare.

De asemenea, zona este afectată de vânturi din ce în ce mai frecvente și de intensitate foarte mare (furtuni), care contribuie în mod direct la creșterea zonelor aride.

Astfel, fenomenele naturale cum ar fi scăderea cantității de precipitații, pe perioade lungi de timp, asociate cu creșterea perioadelor cu temperaturi ridicate, vânturi intense și umiditate relativă scăzută, cresc riscul de aridizare și de deșertificare a climei.

Degradarea mediului înconjurător manifestată în ultimele decenii prin modificări radicale ale geosistemelor pe spaţii mari, cu instalarea unor dezechilibre ecologice cronice, impune luarea de măsuri urgente în vederea stopării și micșorării dezechilibrelor create. Vegetaţia forestieră constituie o adevărată barieră biologică atât împotriva poluanţilor de orice fel şi împotriva factorilor climatici dăunători. Crearea perdelelor forestiere de protecţie contribuie la creșterea suprafeței împădurite și la ameliorarea climatică, economică si estetico-sanitară a terenurilor.

Perdelele forestiere sunt soluția cea mai eficientă pentru stoparea si prevenirea degradarii solului, protejarii căilor de comunicații împotriva inzapezirii, riscurilor generate de vânturile puternice și sub efectul temperaturilor înalte, contribuind totodată la menținerea și creșterea biodiversității, reducerea emisiilor gazelor cu efect de seră și păstrarea unui microclimat prielnic, benefic inclusiv pentru zonele agricole adiacente, creascând rezerva de apă a solului.

Pe lângă influenţa pozitivă asupra condiţiilor de climă, perdelele forestiere nou create pot contribui și la creșterea diversității biologice la nivel local prin refacerea habitatelor și ecosistemelor și crearea de zone de tranziție propice dezvoltării populațiilor de insecte, păsări și mamifere.

Terenurile pe care vor fi înființate perdelele forestiere sunt, în general, terenuri cu destinație agricolă, urmând ca, în vederea înființării plantației să fie schimbată categoria de folosință, în teren forestier și incluse în fondul forestier naţional, administrat de Regia Națională a Pădurilor, prin Direcțiile Silvice județene. Trecerea in administrarea Regiei Nationale a Padurilor se va face dupa finalizarea periodei de monitorizare ex-post, in conformitate cu prevederile legale in vigoare.

Compoziţia de împădurire, orientarea optimă, lăţimea, distanţele dintre perdele diferă în funcţie de zona geografică, în raport cu factorii naturali (geomorfologia, clima - în special cu direcţia şi viteza vânturilor dăunătoare, regimul de precipitaţii, gradul de degradare/ eroziune a solului).

Densitatea perdelei forestiere se va stabili în funcţie de speciile de arbori propuse. În cazul în care soluţia propusă are în vedere o densitate mai mică, există premise ca perioada de atingere a stadiului de masiv să fie mai mică.

Pentru atingerea obiectivului specific al acestei priorități de investiție, sunt avute în vedere realizarea următoarelor tipuri de investiții/acțiuni:

* + - * elaborarea documentatiilor tehnice, studiu de fezabilitate, proiect tehnic, alte studii, dupa caz;
* achiziţia de teren, în limita a 10% din costul investiţiei de bază a proiectului;
* lucrări de înființare a plantației – perdele de protecție, care implică costuri privind pregătirea terenului și plantarea, respectiv costuri cu asigurarea unor condiții propice a terenului pentru plantare, achiziționarea puieților forestieri, costuri legate în mod direct de plantare, precum și costuri ale altor operațiuni conexe, cum ar fi depozitarea și tratarea puieților cu materiale de prevenție și protecție necesare; perdelele pot fi amplasate de-a lungul sau perpendicular pe drumul județean, cu respectarea scopului inființării, respectiv adaptărea la schimbările climatice și prevenirea riscurilor de eroziune a solului, pe baza unor abordări ecosistemice.

măsuri care vizează existența și exploatarea sustenabilă a resurselor ecosistemice: se va descrie modul în care proiectul contribuie la menținerea și/sau reluarea funcțiilor ecosistemului, după caz;

* activităţi de cooperare teritorială europeană, in limita a 5 % din valoarea eligibilă a proiectului - sunt eligibile: organizarea de study-visit (deplasari, realizarea de materiale de prezentare, înregistrări audio-video, servicii de traducere /translație, alte costuri absolut necesare implementării activităților menționate) etc .– pentru echipa de implementare a proiectului si factori decizionali din partea beneficiarilor/partenerilor. Activitățile de cooperare cu alte entități din Uniunea Europeană trebuie să fie în legătură cu obiectivul principal al proiectului, fiind desfășurate pe teritoriul acesteia.

## Grup ţintă vizat de apelul de proiecte

Grupurile țintă includ, în funcție de sfera lor de interes, toate instituțiile publice și părțile interesate care vor fi implicate sau vor folosi / beneficia de rezultatele investițiilor:

* Entități publice;
* Locuitorii din zonă;
* Angajați ai administrației publice;
* Cetățeni/antreprenori/ turişti care tranzitează zona.

Solicitantul va menționa în secțiunea **„Grup țintă”** din Cererea de finanțare principalii beneficiari ai rezultatelor proiectului.

## Indicatori

În cadrul cererii de finanțare se vor completa atât indicatorii de realizare, de rezultat, cât și indicatorii suplimentari specifici apelului de proiecte. Indicatorii reprezintă instrumente de măsurare a efectelor/ realizărilor/ rezultatelor intervențiilor. În cadrul prezentelor apeluri, solicitantul va stabili valori pentru indicatorii detaliați în subcapitolele 3.8.1 și 3.8.2.

Solicitantul are obligația de a completa valori pentru toți indicatorii de realizare și rezultat prestabiliți ai programului, așa cum au fost anterior menționați. Indicatorii vor face obiectul monitorizării implementării și performanței investițiilor propuse prin proiect, iar neîndeplinirea sau îndeplinirea parțială a acestora conduce la aplicarea de măsuri în conformitate cu prevederile OUG nr. 66/2011, cu modificările şi completările ulterioare.

Notă! Valorile preconizate trebuie să fie realiste, realizabile si măsurabile. Nu se acceptă identificarea și cuantificarea în cadrul Cererii de Finanțare a altor indicatori în afara celor menționați în cadrul secțiunii 3.8 din prezentul Ghid.

Indicatorii vor face obiectul monitorizării implementării și performanței investițiilor propuse prin proiect, iar neîndeplinirea sau îndeplinirea parțială a acestora poate conduce la recuperarea finanţării proporţional cu gradul de neîndeplinire, în conformitate cu prevederile OUG nr. 66/2011, cu modificările şi completările ulterioare.

### Indicatori de realizare

**8S6 - Infrastructuri verzi construite sau optimizate pentru adaptarea la schimbările climatice (Km2)**

Zona de infrastructură verde nou construită sau modernizată în mod semnificativ pentru a îmbunătăți adaptarea la schimbările climatice, de exemplu prin consolidarea protecției împotriva inundațiilor și prevenirea eroziunii solului. Indicatorul acoperă, de asemenea, împădurirea și infrastructura albastră (dezvoltarea de perdele forestiere de-a lungul drumurilor județene) – *se va folosi pentru suprafete utilizate ca masuri compensatorii de imunizare climatica a proiectelor.*

**RCO 26 Infrastructuri verzi construite sau optimizate pentru adaptarea la schimbările climatice (ha)** - Suprafața de infrastructură verde nou construită sau modernizată în mod semnificativ cu scopul îmbunătății adaptării la schimbările climatice, de exemplu prin consolidare protecției împotriva inundațiilor și prevenirea eroziunii solului - *pentru proiectele care nu vizeaza suprafate impadurite care sa reprezinte solutii de imunizare la proiectele de infrastructura rutiera* – se va putea utiliza după aprobarea modificării Programului.

### 3.8.2 Indicatori de rezultat

**8S8** - **Utilizatori ai infrastructurii care beneficiază de infrastructura verde nou construite sau optimizată pentru adaptarea la schimbările climatice**

Locuitorii care tranziteaza zona de infrastructură verde nou construite sau modernizate în mod semnificativ pentru a îmbunătăți adaptarea la schimbările climatice, de exemplu prin consolidarea protecției împotriva inundațiilor și prevenirea eroziunii solului. Indicatorul acoperă, de asemenea, împădurirea și infrastructura albastră (dezvoltarea de perdele forestiere de-a lungul drumurilor județene).

Solicitantul va furniza justificări privind datele colectate, de ex. prin studii de specialitate, date statistice oficiale, date administrative etc.

### **3.8.3 Indicatori suplimentari specifici Apelului de Proiecte**

Nu este cazul pentru acest apel.

## Rezultate așteptate

În cadrul cererii de finanţare vor fi identificate rezultate aşteptate. Acestea trebuie să fie relevante pentru investiţia propusă şi în strânsă legătură cu activităţile proiectului iar prin intermediul rezultatelor aşteptate să se asigure îndeplinirea obiectivelor respectiv a indicatorilor propuşi. Ca atare, rezultatele aşteptate trebuie să fie în strânsă corelare inclusiv cu indicatorii definiţi în cadrul secţiunii 3.8 şi să conducă la atingerea lor.

Valorile preconizate trebuie să fie realiste, realizabile şi măsurabile.

## Operaţiune de importanţă strategică

Această secțiune nu se aplică prezentului apel.

## Investiţii teritoriale integrate

Această secțiune nu se aplică prezentului apel.

## Dezvoltare locală plasată sub responsabilitatea comunității

Această secțiune nu se aplică prezentului apel.

## Reguli privind ajutorul de stat

Activitățile, respectiv investițiile din acest apel nu trebuie să intre sub incidența ajutorului de stat/de minimis. Pentru verificarea încadrării sub incidența ajutorului de stat au fost analizate condițiile prevăzute la art. 107, alineatul (1) din Tratatul privind funcționarea Uniunii Europene, în conformitate cu Comunicarea Comisiei privind noțiunea de ajutor de stat astfel cum este menționată la articolul 107 alineatul (1) din Tratatul privind funcționarea Uniunii Europene (2016/C 262/01).

Este considerat ajutor de stat incompatibil cu Piaţa internă a Uniunii Europene, orice măsură de sprijin a unui Stat Membru care îndeplineşte cumulativ următoarele patru condiții:

• să fie acordată de către stat sau de către unitățile administrative teritoriale, din resurse de stat sau resurse ale unităților administrativ-teritoriale, ori de alte organisme care administrează surse ale statului sau ale colectivităților locale indiferent de formă;

• să fie selectivă;

• să asigure un avantaj agentului economic;

• să distorsioneze ori să amenințe să distorsioneze concurența sau să afecteze comerțul dintre statele membre ale Uniunii Europene.

Se acordă sprijin pentru lucrări de plantare a perdelelor forestiere de protecție, în conformitate cu prevederile art. 3 din Legea 289/2002, această acțiune este declarată de utilitate publică, iar perdelele forestiere de protecție declarate bun de interes național.

În situația în care activitățile/investițiile finanțate printr-un proiect sau activitățile derulate inclusiv după finalizarea proiectului sunt susceptibile a intra sub incidența ajutorului de stat, se recomandă solicitanților să adreseze o cerere pentru exprimarea unui punct de vedere autorității naționale competente în domeniul concurenței și al ajutorului de stat.

Dacă în perioada de implementare a proiectului sau în perioada de durabilitate se constată situații care să indice potențiala incidență a regulilor de acordare a ajutorului de stat asupra finanțării, AM PR SE va acționa conform legislației aplicabile în vigoare.

## Reguli privind instrumente financiare

Această secțiune nu se aplică prezentului apel.

## Acţiuni interregionale, transfrontaliere şi transnaţionale

Această secțiune nu se aplică prezentului apel.

## Principii orizontale

O atenție deosebită este acordată respectării principiilor orizontale menționate la nivelul Acordul de Parteneriat privind fondurile europene pentru perioada de programare 2021-2027 și PR SE 2021-2027, intre Romania si Comisia Europeana si Programul Regional Sud-Est.

Proiectele trebuie să descrie și să demonstreze modul în care principiile orizontale sunt promovate prin investiția respectivă, detaliindu-se concret care sunt măsurile și instrumentele prin care solicitantul va garanta aplicarea respectivelor principii. În vederea monitorizării integrării principiilor orizontale în activitățile proiectului, se vor stabili încă din etapa de elaborare tipuri de informații și indicatori ce trebuie colectate, respectiv, măsurate.

Solicitanții de finanțare vor completa toate informațiile relevante în legătură cu aspectele menționate, particularizând pentru proiectul propus, completând corespunzător secțiunii *Principii orizontale*  ale cererii de finanțare.

În procesul de pregătire, verificare, implementare și durabilitate a proiectului, solicitantul asigură:

* Respectarea drepturilor fundamentale și a Cartei drepturilor fundamentale a Uniunii Europene;
* Respectarea egalității între bărbați și femei, integrarea perspectivei de gen și abordarea aspectelor de gen;
* Prevenirea oricărei forme de discriminare pe criterii de gen, origine rasială sau etnică, religie sau convingeri, dizabilitate, vârstă sau orientare sexuală, precum și respectarea accesibilității pentru persoanele cu dizabilități;
* Respectarea obiectivului de promovare a dezvoltării durabile, astfel cum este prevăzut la articolul 11 din TFUE, ținând seama de obiectivele de dezvoltare durabilă ale ONU, de Acordul de la Paris și respectarea principiului de „a nu prejudicia în mod semnificativ”.

## Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice

În ceea ce privește respectarea obiectivului de promovare a dezvoltării durabile în cadrul proiectelor finanțate prin PR SE 2021-2027, vor fi analizate și respectate criteriile care determină dacă o activitate se califică drept durabilă din punctul de vedere al mediului și dacă respectă principiul „A nu prejudicia în mod semnificativ” (DNSH), în conformitate cu Regulamentul (UE) 2020/852 (”Regulamentul privind taxonomia”). Legislația aplicabilă și modul de îndeplinire a acestora sunt detaliate în cadrul Metodologiei privind abordarea principiului DNSH și imunizarea infrastructurii la schimbări climatice în cadrul PR SE 2021-2027 elaborată de AM PR SE în sprijinul solicitanților la finanțare document ce poate fi accesat la adresa: https://regiosudest.ro/.

Analiza durabilității din punct de vedere a mediului a unui anumit proiect sau a anumitor activități economice din cadrul proiectului va urmări următoarele obiective de mediu care stau la baza principiului DNSH (Regulamentul (UE) 2020/852 (”Regulamentul privind taxonomia”), art. 9):

a) atenuarea schimbărilor climatice ;

b) adaptarea la schimbările climatice ;

c) utilizarea durabilă și protecția resurselor de apă și a celor marine;

d) tranziția către o economie circulară;

e) prevenirea și controlul poluării;

f) protecția și refacerea biodiversității și a ecosistemelor.

Toate intervențiile vor parcurge documentația supusă evaluării de impact de mediu, care se realizează în conformitate cu prevederile Directivei 2014/52/UE a Parlamentului European și a Consiliului, de modificare a Directivei 2011/92/UE privind evaluarea efectelor anumitor proiecte publice și private asupra mediului, transpusă în legislația națională prin Legea nr. 292/2018 privind evaluarea impactului anumitor proiecte publice și private asupra mediului. În acest sens, solicitantul va prezenta actul emis de autoritatea de mediu (Decizia finală/Decizia etapei de încadrare/Clasarea notificării, după caz).

Solicitantul va descrie în cererea de finanțare măsurile prin care justifică modul în care proiectul răspunde principiului DNSH incluzând, dacă este cazul, și recomandările din actul emis de Agenția pentru Protecția Mediului. Astfel, din cele 6 obiective de mediu, 4 dintre acestea (utilizarea durabilă și protecția resurselor de apă și a celor marine, tranziția către o economie circulară, prevenirea și controlul poluării și protecția și refacerea biodiversității și a ecosistemelor) se vor evalua în cadrul procedurii de reglementare din punct de vedere al protecției mediului in conformitate cu Legea nr. 292/2018.

Imunizarea infrastructurii finanțate la schimbări climatice, respectiv adaptarea la schimbările climatice și rezistența în fața dezastrelor, va fi avută în vedere atât în etapa de elaborare, cât și pe durata implementării proiectelor, precum și în etapa de exploatare și întreținere a investițiilor, asigurându-se astfel durabilitatea infrastructurii și standardul serviciilor cu abordarea adecvată a riscurilor climatice. Pe durata exploatării, infrastructura creată va fi eficient monitorizată si din perspectiva evenimentelor climatice. În acest sens, proiectul integrează măsuri de atenuare și de adaptare la schimbările climatice respectând Orientările Comisiei Europene privind imunizarea la schimbările climatice.

Investițiile în infrastructură care au o durată de viață preconizată de cel puțin 5 ani trebuie să demonstreze imunizarea față de schimbările climatice în conformitate cu cerințele din *Comunicarea Comisiei Europene privind Orientările tehnice referitoare la imunizarea infrastructurii la schimbările climatice în perioada 2021-2027 publicate la 16 septembrie 2021 (2021/C 373/01).*

Aceasta presupune:

*a. În etapa analizei de opțiuni* - integrarea în analiza şi decizia asupra opțiunii preferate (pe lângă considerentele tehnice, economice, de mediu, etc.) şi considerentele legate de impactul opțiunilor din punctul de vedere al atenuării şi vulnerabilității faţă de schimbările climatice;

*b. În etapa detalierii/proiectării opțiunii preferate* – integrarea măsurilor adecvate pentru adaptarea la schimbările climatice.

Solicitantul de finanțare va avea în vedereMetodologia privind abordarea DNSH (principiul “a nu aduce prejudicii semnificative”) și imunizarea la schimbările climaticeîn cadrul PR SE 2021-2027(Anexa 13).

Proiectele finanțate vor avea în vedere, pe toată perioada de implementare a proiectului, respectarea obligațiilor pentru implementarea principiului „Do No Significant Harm” (DNSH) așa cum acesta este definit prin Regulamentul (UE) 852/2020 privind instituirea unui cadru care să faciliteze investițiile durabile.

În acest sens, solicitantul va descrie la secțiunea relevantă din cererea de finanțare si anexele sale, modul în care sunt respectate obligațiile minime prevăzute de legislația specifică aplicabilă, acțiunile suplimentare propuse (dacă este cazul), precum și modul de respectare a principiilor DNSH in implementarea proiectelor. Solicitantul va avea în vedere respectarea principiului DNSH inclusiv la întocmirea documentațiilor de atribuire a contractelor de achiziție.

Proiectele care includ măsuri suplimentare cadrului legal în vigoare, vor fi punctate în grila de evaluare tehnică şi financiară în cadrul Secţiunii I. Totodată, în faza de selecţie se va verifica dacă proiectele propuse respecta cerinţele minime obligatorii referitoare la abordarea principiului DNSH prin punctarea în Secțiunea II a grilei de evaluare tehnico-financiară.

De asemenea, solicitantul va avea în vedere, în mod special:

* ”Ghidul pentru aplicarea Cartei Drepturilor Fundamentale a UE în implementarea fondurilor europene nerambursabile” disponibil <https://mfe.gov.ro/minister/perioade-de-programare/perioada-2021-2027/>
* Strategia națională privind drepturile persoanelor cu dizabilități 2022-2027; Ghidul CDPD - Ghid privind Reflectarea Convenției ONU privind drepturile persoanelor cu dizabilități în pregătirea și implementarea programelor și proiectelor cu finanțare nerambursabilă alocată României în perioada 2021–2027: <https://mfe.gov.ro/minister/punctul-de-contact-pentru-implementarea-conventiei-privind-drepturile-persoanelor-cu-dizabilitati/>;
* Raportul de mediu pentru PR SE 2021-2027, Analiza privind evaluarea principiului DNSH în PR SE 2021-2027, Metodologia privind abordarea DNSH (principiul “a nu aduce prejudicii semnificative”) și imunizarea la schimbările climaticeîn cadrul PR SE 2021-2027: [www.regiosudest.ro](http://www.regiosudest.ro).

## Caracterul durabil al proiectului

Caracterul durabil al operațiuniloreste definit în conformitate cu art. 65 din Regulamentul (UE) 2021/1060 și cu normele privind ajutoarele de stat. Astfel, pe perioada respectivă, beneficiarul nu trebuie să:

* efectueze o modificare a proprietății asupra unui element de infrastructură care conferă un avantaj nejustificat unei întreprinderi sau unui organism public;
* efectueze o modificare substanțială care afectează natura, obiectivele sau condițiile de implementare a operațiunii și care ar conduce la subminarea obiectivelor inițiale ale acesteia.

În vederea asigurării celor 2 condiții de mai sus, solicitantul va completa Declarația unică.

În cadrul prezentului apel de proiecte, perioada de durabilitate este de 7 ani, calculată de la efectuarea plății finale.

***Notă!***

*Finanțarea nerambursabilă acordată se recuperează total sau parțial de la Beneficiar dacă, în perioada pentru care trebuie asigurat caracterul durabil, proiectul face obiectul oricăreia dintre situațiile enunțate anterior.*

*Reducerea valorii eligibile acordate din fonduri europene și din bugetul național se calculează proporțional cu perioada pentru care nu este asigurat caracterul durabil al operațiunilor. Sunt exceptate situațiile în care încetarea activității este rezultatul unui faliment nefraudulos, în conformitate cu prevederile art. 65 alin. (3) din Regulamentul (UE) 2021/1060.*

*În cazurile în care, în perioda de implementare și/sau durabilitate, sunt afectate condițiile de eligibilitate și/sau cerințele obligatorii impuse prin contractul de finanțare, beneficiarul are obligația de restituire a finanțării primite și a dobânzilor, penalităților aferente.*

*Solicitantul este obligat să asigure toate costurile de funcționare și întreținere a investiției în perioada de durabilitate.*

## Acțiuni menite să garanteze egalitatea de șanse, de gen, incluziunea și nediscriminarea

Solicitantul/liderul de parteneriat/partenerul (după caz) va completa Declarația unică, unde își va asuma că va respecta clauzele Cartei drepturilor fundamentale a Uniunii Europene, precum și obligațiile prevăzute în legislația comunitară şi națională în domeniul nediscriminării pe criterii de gen, origine rasială sau etnică, religie sau convingeri, dizabilitate, vârstă sau orientare sexuală, accesibilității pentru persoanele cu dizabilități, respectiv dezvoltării durabile, inclusiv DNSH și imunizarea la schimbările climatice.

**1. Respectarea drepturilor fundamentale și a Cartei drepturilor fundamentale a Uniunii Europene**

Carta drepturilor fundamentale a Uniunii Europene este un document adoptat de Comisia Europeană, Parlamentul European și Consiliul Uniunii Europene la 7 decembrie 2000, în cadrul Consiliului European de la Nisa.

Solicitantul se va asigura de respectarea drepturilor fundamentale și a Cartei drepturilor fundamentale a Uniunii Europene pe întreg ciclul de viață al proiectului.

**2. Respectarea egalității între bărbați și femei, integrarea perspectivei de gen și abordarea aspectelor de gen**

Egalitatea de șanse între femei și bărbați este un principiu fundamental al Uniunii Europene. Respectarea principiului egalităţii de gen se referă la egalitatea dintre femei și bărbați în ceea ce privește drepturile, tratamentul, responsabilitățile, oportunitățile și realizările economice și sociale ale acestora. Există egalitate de gen atunci când bărbații și femeile au aceleași drepturi, responsabilități și oportunități în toate sectoarele societății și atunci când diferitele interese, nevoi și priorități ale bărbaților și femeilor sunt evaluate în mod egal.

O Uniune a egalității înseamnă o Uniune în care toți cetățenii – femei și bărbați, fete și băieți – sunt egali în diversitatea lor. Strategia națională privind egalitatea de șanse și de tratament între femei și bărbați 2022-2027 vizează: Pilonul I: Egalitate de șanse și de tratament între femei și bărbați și Pilonul II: Violența domestică și de gen. Strategia propune obiective și măsuri care să contribuie la creșterea nivelului general al egalității de șanse și de tratament între femei și bărbați în România. Totodată, Cadrul legislativ este reprezentat de Legea nr. 202/2002 republicată și actualizată, împreună cu Normele metodologice de aplicare (Hotărârea de Guvern nr. 262/2019). Aceasta reglementează măsurile pentru promovarea și implementarea principiului egalității de șanse între femei și bărbați, precum și eliminarea tuturor formelor de discriminare bazate pe acest criteriu.

Solicitantul va prezenta măsurile concrete conform legislației naționale și comunitare pe care proiectul le propune referitor la principiul egalității de șanse și de tratament între femei și bărbați, integrarea perspectivei de gen și abordarea aspectelor de gen.

**3. Prevenirea oricărei forme de discriminare pe criterii de gen, origine rasială sau etnică, religie sau convingeri, dizabilități, vârstă sau orientare sexuală, precum și respectarea accesibilității pentru persoanele cu dizabilități**

Respectarea valorilor comune în materie de libertate, democrație, a drepturilor omului și a libertăților fundamentale este consacrată în tratatele constitutive ale UE. Tratatele recunosc că fiecare persoană este egală și astfel ar trebui să aibă un acces echitabil la posibilitățile oferite de viață.

Egalitatea dintre cetățeni este un drept garantat prin Constituția României. Aceasta prevede drepturi egale pentru toți românii indiferent de rasă, naționalitate, origine etnică, limbă, religie, sex, apartenență politică, venit sau origine socială. În afara Constituției României, există și alte acte normative în care este prevazută egalitatea atât în fața legii, cât și la locul de muncă (Ordonanța de Guvern nr. 137/2000, Codul Muncii). Dispozițiile ordonanței se aplică tuturor persoanelor fizice sau juridice, publice sau private, precum și instituțiilor publice cu atribuții în ceea ce privește condițiile de încadrare în muncă, criteriile și condițiile de recrutare, selectare și promovare, accesul la toate formele și nivelurile de orientare, formare și perfecționare profesională, protecția și securitatea socială, serviciile publice sau alte servicii, accesul la bunuri și facilități, sistemul educațional, asigurarea libertății de circulație.

Solicitantul va prezenta măsurile concrete conform legislației naționale și comunitare pe care proiectul le propune referitor la prevenirea oricărei forme de discriminare cu privire la echipa de proiect, achizițiile din cadrul proiectului, grupul țintă, grupuri defavorizate, etc. De asemenea, se va asigura de accesibilitatea la mediul fizic, transport, informație și mijloace de comunicare, inclusiv la tehnologiile și sistemele informatice și de comunicații, precum și la alte facilități și servicii deschise sau furnizate publicului.

În ceea ce privește **accesibilitatea pentru persoanele cu dizabilități**, solicitantul va descrie în secțiunea relevantă din cererea de finanțare modul în care sunt respectate obligațiile prevăzute de legislația specifică aplicabilă și va evidenția elementele de relevanță în raport cu asigurarea accesibilității, în conformitate cu art. 9 al Convenției ONU privind drepturile persoanelor cu dizabilități.

În conformitate cu art. 4 lit. f) din Convenția ONU privind drepturile persoanelor cu dizabilități, solicitanții de finanțare vor avea în vedere inițierea sau promovarea cercetării și dezvoltării bunurilor, serviciilor, echipamentelor şi facilităților concepute pe baza designului universal, care ar presupune o adaptare minimă şi la cel mai scăzut cost, pentru a răspunde nevoilor specifice ale persoanelor cu dizabilităţi, vor promova existența şi vor încuraja utilizarea acestor bunuri, servicii, echipamente şi facilități concepute pe baza designului universal, precum şi vor promova designul universal în elaborarea standardelor şi instrucțiunilor.

Potrivit Convenției ONU, „design universal” înseamnă proiectarea produselor, mediului, programelor şi serviciilor, astfel încât să poată fi utilizate de către toate persoanele, pe cât este posibil, fără să fie nevoie de o adaptare sau de o proiectare specializate. Design-ul universal nu va exclude dispozitivele de asistare pentru anumite grupuri de persoane cu dizabilităţi, atunci când este necesar.

„Adaptare rezonabilă” înseamnă modificările şi ajustările necesare şi adecvate, care nu impun un efort disproporționat sau nejustificat atunci când este necesar într-un caz particular, pentru a permite persoanelor cu dizabilităţi să se bucure ori să își exercite, în condiții de egalitate cu ceilalți, toate drepturile şi libertățile fundamentale ale omului.

Se vor puncta suplimentar proiectele care vor promova cercetarea şi dezvoltarea, vor face cunoscută oferta şi vor încuraja utilizarea de noi tehnologii, inclusiv tehnologii informatice şi de comunicații, dispozitive de suport pentru mobilitate, dispozitive şi tehnologii de asistare, adecvate persoanelor cu dizabilităţi, acordând prioritate tehnologiilor cu prețuri accesibile (art. 4 lit. g) din Convenția ONU privind drepturile persoanelor cu dizabilități.

Totodată, va include cerințele de accesibilitate în documentațiile de achiziție aferente investiției, în proiectarea și construcția mediului fizic de la începutul procesului de proiectare, respectiv arhitecții, inginerii constructori și toți cei implicați profesional în proiectarea și construcția mediului fizic vor respecta cerințele cu privire la politica în domeniul promovării drepturilor persoanelor cu dizabilități și la măsurile de realizare a accesibilității sau de adaptare rezonabilă. În acest sens, solicitantul va avea în vedere aplicarea următoarelor acte normative:

* Strategia națională privind drepturile persoanelor cu dizabilități 2022-2027
* Strategia UE pentru persoanele cu dizabilități 2021-2030;
* Legea nr. 221/2010 pentru ratificarea Convenţiei ONU privind drepturile persoanelor cu dizabilităţi;
* Legea nr. 448/2006 privind protecţia şi promovarea drepturilor persoanelor cu handicap, cu modificările și completările ulterioare, alte strategii și acte normative relevante;
* Ordonanța de Urgență nr. 112/2018 privind accesibilitatea site-urilor web și a aplicațiilor mobile ale organismelor din sectorul public, cu modificările și completările ulterioare;
* Legea nr. 232/2022 privind cerințele de accesibilitate aplicabile produselor şi serviciilor, cu modificările și completările ulterioare.

## Teme secundare

Această secțiune nu se aplică prezentului apel.

## Informarea şi vizibilitatea sprijinului din fonduri

În conformitate cu cerințele din Regulamentul (UE) 2021/1060, cu excepțiile stabilite prin HG 873/2022 privind stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021 - 2027 prin Fondul European de Dezvoltare Regională, Fondul Social European Plus, Fondul de Coeziune și Fondul pentru o Tranziție Justă, proiectele includ măsurile de comunicare și vizibilitate.

Pentru îndeplinirea obligațiilor privind comunicarea și vizibilitatea, beneficiarii vor respecta prevederile din Manualul de Identitate Vizuală PRSE 2021-2027 care va fi pus la dispoziție, în format electronic pe site-ul dedicat programului, [www.regiosudest.ro](http://www.regiosudest.ro).

Beneficiarii sunt obligați să utilizeze, pentru toate materialele de comunicare și vizibilitate realizate în cadrul proiectelor finanțate prin PRSE 2021-2027, indicațiile tehnice din Manualul de Identitate Vizuală.

# Informatii administrative despre Apelul de proiecte

## Data deschiderii apelului de proiecte

* Pentru apelul PRSE/2.3/1/2025 - 15.05.2025

## Perioada de pregătire a proiectelor

Perioada minimă de pregătire a proiectelor este perioada cuprinsă între data publicării prezentului ghid pe site-ul programului www.regiosudest.ro și data lansării apelului de proiecte.

## Perioada de depunere a proiectelor

### Data și ora pentru începerea depunerii de proiecte:

* Pentru apelul PRSE/2.3/1/2025 data : 16.06.2025, ora 12.00

### Data și ora închiderii apelului de proiecte:

* Pentru apelul PRSE/2.3/1/2025 data : 16.12.2025, ora 16.00.

Durata de depunere va fi de 6 (șase) luni de la începerea depunerii proiectelor.

## Modalitatea de depunere a proiectelor

În cadrul prezentului apel de cereri de proiecte, cererile de finanțare se vor depune prin aplicația electronică MySMIS2021/SMIS2021+, doar în intervalul menționat la secțiunea 4.3 a prezentului ghid. Data depunerii cererii de finanțare este considerată data transmiterii aplicației prin sistemul electronic MySMIS2021/SMIS2021+.

Cererile de finanțare se vor transmite sub semnătura electronică extinsă, certificată în conformitate cu prevederile legale în vigoare, a reprezentantului legal al solicitantului sau a persoanei împuternicite de către acesta, dacă este cazul.

În cazul proiectelor implementate în parteneriat, și declarațiile reprezentanților legali ai partenerilor vor fi semnate electronic.

Documentele anexate la cererea de finanțare vor fi încărcate în copie format pdf. sub semnătura electronică extinsă certificată a reprezentantului legal al solicitantului/persoanei împuternicite, după caz. Documentele anexate vor fi scanate integral, denumite corespunzător, ușor de identificat și lizibile.

Un potenţial solicitant poate depune mai multe cereri de finanţare.

Pentru întocmirea cererilor de finanţare, este necesar ca solicitanţii să aibă în vedere faptul că respectarea legislaţiei naţionale aplicabile în vigoare este obligatorie, indiferent de domeniul abordat (achiziţii publice, egalitate de şanse şi tratament egal, dezvoltare durabilă, construcţii, asistenţă socială, etc). Prezentul document nu se substituie legislaţiei naţionale, fiind numai un îndrumar elaborat de către AM, cu scopul de a sprijini potenţialii solicitanţi de finanţare să acceseze fonduri nerambursabile, prin intermediul PR SE 2021-2027.

Pentru informarea corectă a potențialilor solicitanți, AM va publica lunar pe site-ul programului situația proiectelor depuse, precum și gradul de acoperire al alocării financiare disponibile.

**Redepunerea proiectelor**

În cadrul acestui apel, proiectele respinse sau retrase în cadrul oricărei etape de evaluare/selecție/contractare pot fi redepuse atâta timp cât se menține apelul de proiecte deschis.

Toate proiectele redepuse sunt considerate, din punct de vedere procedural, cereri de finanțare nou-depuse.

# Condiții de eligibilitate

Condițiile de eligibilitate trebuie respectate de către solicitant *începând cu data depunerii cererii de finanțare precum* și pe parcursul perioadei de implementare până la finalul perioadei de durabilitate a proiectului, conform informațiilor de mai jos, precum și a prevederilor contractuale.

Solicitantul/liderul de parteneriat/partenerul și proiectul trebuie să respecte toate condițiile de eligibilitate prevăzute în ghidul solicitantului.

## Eligibilitatea solicitanţilor şi partenerilor

În cadrul subsecțiunilor următoare sunt prezentate criteriile de eligibilitate şi selectie aplicabile prezentului apel de proiecte.

### Cerințe privind eligibilitatea solicitanților și partenerilor

* **Forma de constituire a solicitantului:**
* Unitățile Administrativ-Teritoriale (UAT) Județ, definite conform Ordonanţei de Urgenţă nr. 57 din 3 iulie 2019 privind Codul administrativ, cu modificările și completările ulterioare;
* ONG-urile care activează în domeniul mediului;
* Consorțiile administrative înființate conform Legii 375/2022 pentru modificarea şi completarea Ordonanţei de urgenţă a Guvernului nr. 57/2019 privind Codul administrative;
* Parteneriatele între Unitățile Administrativ Teritoriale Județ și Unități Administrativ Teritoriale Comună/Oraș/Municipiu, în conformitate cu prevederile legale;
* Parteneriatele între Unitățile Administrativ Teritoriale Județ și ONG-urile care activează în domeniul mediului, în conformitate cu prevederile legale ;
* Parteneriatele între Unitățile Administrativ Teritoriale Județ si Regia Autonomă Romsilva.

\*cu exceptia solicitantilor din arealul aferent zonei ITI Delta Dunării.

**Notă!** Referitor la parteneriate:

* Liderul de parteneriat trebuie să fie reprezentat în mod obligatoriu de UAT Judeţ.
* Criteriile de eligibilitate ale solicitantului se aplică fiecărui partener din cadrul acordului de parteneriat, după cum este indicat în cadrul prezentei secțiuni.
* Nu există restricții cu privire la numărul partenerilor.
* Liderul parteneriatului se va indica clar în toate documentele aferente proiectului.
* În scopul constituirii parteneriatelor se încheie un Acord de parteneriat în scopul implementării proiectului – conform modelului orientativ din Ghidul specific. Acordul de parteneriat va stabili modalitatea de participare la cofinanţarea proiectului, atât pentru cheltuielile eligibile, cât şi pentru cele neeligibile, modalitatea de cooperare între parteneri, atât în timpul cât şi ulterior implementării proiectului, pe durata operării obiectivului de investiţie. Partenerii vor respecta întru totul legislaţia specifică şi pe cea generală, inclusiv pe cea în domeniul achiziţiilor publice, a protecţiei mediului, egalităţii de şanse şi nediscriminării.

Partenerii vor respecta legislația specifică și cea generală, inclusiv pe cea în domeniul achizițiilor publice, a protecției mediului, egalității de șanse, nediscriminării si accesibilității pentru persoanele cu dizabilităti.

* **Solicitantul/membrii parteneriatului, precum și reprezentanții legali ai acestora, care îşi exercita atribuțiile de drept, îndeplinesc, condițiile de eligibilitate, respectiv nu se încadrează în situațiile de excludere prezentate în Declarația unica**

Pentru completarea cererii de finanțare se va utiliza modelul de Declaraţie unică, în care sunt detaliate situațiile în care solicitantul/membrii parteneriatului, precum și reprezentanții legali ai acestora, care îşi exercita atribuțiile de drept, nu trebuie să se regăsească pentru a fi beneficiarul acestei priorități de investiții**.**

* **Drepturi reale asupra imobilului, obiect al proiectului, precum şi pe o perioadă de minim 7 ani de la efectuarea de AM a plății finale catre beneficiar, care dă dreptul solicitantului să realizeze investiția, în conformitate cu legislația în vigoare.**

Solicitanții eligibili trebuie să demonstreze si sa prezinte documente care atesta drepturile de mai jos asupra imobilului/imobilelor ce fac obiectul proiectului, după caz:

* Dreptul de proprietate publică/privată;
* Dreptul de administrare;
* Dreptul de superficie;
* Dreptul de concesiune.

Solicitanţii eligibili dețin unul din drepturile prevăzute de ghid pentru terenul destinat plantării perdelelor forestiere, denumit in continuare ”*ìmobil*” definit conform art 7, alin. 5 din Legea 289/15 feb 2002 - privind perdelele forestiere de protecţie, cu modificările și completările ulterioare, termen prin care se înţelege terenul agricol pe care se înfiinţează perdele forestiere de protecţie.

Se acceptă înscrierea provizorie în cartea funciară doar a dreptului de proprietate, cu condiția depunerii până la etapa de contractare a unui extras de carte funciară cu înscrierea definitivă a dreptului de proprietate asupra terenului. Nu se acceptă înscrierea provizorie a restului de drepturi menționate în cadrul acestei secțiuni.

În cazul dreptului de administrare, se face referire la dreptul de administrare, ca drept real, aferent proprietăţii publice, prevăzut de art. 866 şi urm. din Legea nr. 287/2009 privind Codul Civil, republicată, cu modificările și completările ulterioare. În extrasul de carte funciară trebuie înscris dreptul de administrare încă de la depunerea cererii de finanţare.

Este obligatorie menţinerea dreptului solicitat de ghid pe toată perioada de durabilitate a investiţiei.

În cazul în care pentru realizarea investiţiei este necesară cumpărarea de terenuri, procedura de achizitie a terenurilor se va realiza in conformitate cu procedurile legale, costurile eligibile fiind de maxim 10 % din costul total al investiţiei de bază.

**Demararea exproprierilor pentru cauza de utilitate publică**

La data depunerii cererii de finanțare se poate accepta depunerea documentelor justificative privind inițierea procedurii de expropriere pentru terenurile afectate de intervențiile necesare, respectiv hotărârea autorității publice privind declanșarea procedurii de expropriere, urmând ca în maxim 1 an de de la semnarea contractului de finanțare să fie depuse actele doveditoare ale dreptului de proprietate (decizia de expropriere și extrasul de carte funciară din care să reieasă intabularea imobilului/imobilelor), în caz contrar contractul fiind reziliat.

**Important!** Dacă pe parcursul perioadei de implementare a contractului de finanțare, sau în perioada de durabilitate a acestuia, sunt afectate condițiile de construire/exploatare asupra infrastructurii imobilului aferent proiectului, beneficiarul are obligația contractuală de a returna finanțarea nerambursabilă acordată, precum și alte penalități, dacă este cazul, în conformitate cu prevederile contractuale.

Pentru proiectele de investiții, bunurile imobile care fac obiectul cererii de finanțare trebuie să  îndeplinească, în mod cumulativ, nu mai târziu de semnarea contractului de finanțare/emiterea deciziei de finanțare, după caz, următoarele condiții:

a. să fie libere de orice sarcini sau interdicții incompatibile cu realizarea activităților proiectului;

b. să nu facă obiectul unor garanții, cesionări și nici a unei alte forme de sarcini care ar putea afecta dreptul invocat;

c. să nu facă obiectul unor litigii având ca obiect dreptul invocat de către solicitant pentru realizarea proiectului, aflate în curs de soluționare la instanțele judecătorești;

d.  să nu facă obiectul revendicărilor potrivit unor legi speciale în materie sau dreptului comun.

Pentru elementele de mai sus, nu vor conduce la respingerea cererii de finanțare din procesul de evaluare, selecție și contractare, acele limite ale dreptului de proprietate care nu sunt incompatibile cu realizarea activităților proiectului (de ex. servituți legale, servitutea de trecere cu piciorul etc).

Fiecare caz în parte va fi analizat la nivelul AM PR SE. Garanțiile reale asupra imobilelor (ex. ipoteca etc.) sunt considerate incompatibile cu realizarea proiectelor de investiții în cadrul PR SE 2021-2027.

În accepțiunea AM PR SE nu este considerată sarcină dreptul de administrare înscris în cartea funciară şi care nu afectează condiţiile de implementare.

* **Solicitantul/partenerii va/vor trebui să dovedească că poate/pot să asigure caracterul durabil al investiției în conformitate cu art. 65 din Regulamentul Parlamentului European și al Consiliului nr. 2021/1060**

Perioada de durabilitate o reprezintă perioada în care plantația ajunge la starea de masiv și depinde de speciile recomandate pentru înfiinţarea perdelelor forestiere, precum și de formulele de impadurire si schemele de plantare recomandate (7-10 ani).

Perioada pentru care este conferit dreptul prevazut de ghid solicitanților eligibili și/sau partenerilor acestora trebuie să fie acoperitoare pentru durata menționată la articolul 65 din Regulamentul Parlamentului European și al Consiliului nr. 1060/2021, în vederea asigurării caracterului durabil al investiției, respectiv pe o perioadă de 7 ani de la data efectuării plății finale în cadrul contractului de finanțare. Această perioadă se va calcula estimativ, luându-se în considerare perioada derulării procesului de evaluare, selecție și contractare, perioada de implementare a proiectului și respectiv de efectuare a plații finale, la care se adaugă perioada de 7 ani anterior menționată.

Solicitantul, în cazul în care va primi finanțare, trebuie ca pe o perioadă de 7 ani de la data efectuării plății finale, în conformitate cu prevederile art. 65 din Regulamentul (UE) nr. 2021/1060:

a) să mențină investiția realizată, asigurând costurile de funcționare, întreținere și serviciile asociate necesare, în vederea asigurării sustenabilității financiare a acesteia, inclusiv prin respectarea prevederilor 3.4.5. Controlul anual al regenerărilor și 3.4.6. Lucrările de întreţinere a plantaţiilor din Anexa la Ordinul MAAP Nr. 636 din 23.12. 2002, până la încheierea stării de masiv, precum și cu prevederile Legii nr. 46 din 2008 (\*republicată\*) privind Codul silvic;

b) să nu realizeze o modificare asupra calității de proprietar/ administrator/ superficiar/alte calități, după caz al infrastructurii și

c) să nu realizeze o modificare substanțială care afectează natura, obiectivele sau condițiile de implementare și care ar determina subminarea obiectivelor inițiale ale acesteia.

Se va avea în vedere că în conformitate cu prevederile art. 65 din Regulamentul (UE) nr. 1060/2021, rambursarea efectuată pe motivul nerespectării dispozițiilor din acest articol este proporțională cu perioada de neconformitate.

**Notă!** Din documentele privind dreptul real asupra imobilului trebuie să reiasă faptul că acesta este menţinut pe *toată perioada de durabilitate a investiţiei, în conformitate cu prevederile articolulului 65 din Regulamentul Parlamentului European și al Consiliului nr.1060/2021.* Prin perioada de durabilitate a proiectului se înţelege perioada de menţinere obligatorie a investiției după finalizarea implementării proiectului. Pentru acest apel, perioada de menţinere obligatorie a investiției după finalizarea implementării proiectului este de 7 ani. Prin perioada de implementare a proiectului se înţelege perioada în care se finalizează toate activităţile aferente proiectului. Drepturile anterior menționate sunt acoperitoare pentru investiția propusă a fi realizată în conformitate cu datele din cadrul cererii de finanțare

* **Solicitantul are capacitatea financiară de a asigura:**
* contribuția proprie la valoarea eligibilă a proiectului (minim 2%);
* finanțarea cheltuielilor neeligibile ale proiectului, unde este cazul;
* resursele financiare necesare implementării optime a proiectului în condiţiile rambursării ulterioare a cheltuielilor eligibile;
* resursele financiare necesare asigurării costurilor de funcționare și întreținere a investiției și serviciile asociate necesare, in vederea asigurării sustenabilității financiare a acesteia, pe perioada de durabilitate a contractului de finanțare.

Solicitantul se angajează prin Declaraţia unică să asigure contribuția proprie la valoarea cheltuielilor eligibile, precum și acoperirea cheltuielilor neeligibile ale proiectului. Astfel, solicitantul va anexa la depunerea cererii de finanţare, Declaraţia Unică şi Hotărârea de aprobare a documentației tehnice privind înființarea de perdele forestiere.

În etapa de contractare, solicitantul va anexa Hotărârea de aprobare a proiectului. Se va anexa hotărârea fiecărui partener de a participa la asigurarea finanţării proiectului, cu indicarea sumelor cu care participă la acoperirea fiecărei categorii de cheltuieli. În cazul în care unul dintre parteneri nu are contribuție financiară în proiect, nu este necesară depunerea unei hotărâri în acest sens. Prin acordul de parteneriat se va stabili cota parte cu care va participa fiecare partener la asigurarea contribuţiei proprii a solicitantului.

## 5.1.2 Categorii de solicitanți eligibili

Solicitantul eligibil, în sensul prezentului ghid, reprezintă entitatea care îndeplineşte cumulativ criteriile enumerate și prezentate în cadrul prezentei secțiuni.

* **Forma de constituire a solicitantului**

- Unitățile Administrativ-Teritoriale (UAT) Județ, definite conform Ordonanţei de Urgenţă nr. 57 din 3 iulie 2019 privind Codul administrativ, cu modificările și completările ulterioare;

- ONG-urile care activează în domeniul mediului;

- Consorțiile administrative înființate conform Legii 375/2022 pentru modificarea şi completarea Ordonanţei de urgenţă a Guvernului nr. 57/2019 privind Codul administrative;

- Parteneriatele între Unitățile Administrativ Teritoriale Județ și Unități Administrativ Teritoriale Comună/Oraș/Municipiu, în conformitate cu prevederile legale;

- Parteneriatele între Unitățile Administrativ Teritoriale Județ și ONG-urile care activează în domeniul mediului, în conformitate cu prevederile legale;

- Parteneriatele între Unitățile Administrativ Teritoriale Județ si Regia Autonomă Romsilva.

\*cu exceptia solicitantilor din arealul aferent zonei ITI Delta Dunării.

**5.1.3 Categorii de parteneri eligibili**

* Liderul de parteneriat trebuie să fie reprezentat în mod obligatoriu de UAT Judeţ.
* Unități Administrativ Teritoriale Comună/Oraș/Municipiu;
* ONG-urile care activează în domeniul mediului.
* Consorțiile administrative înființate conform Legii 375/2022 pentru modificarea şi completarea Ordonanţei de urgenţă a Guvernului nr. 57/2019 privind Codul administrative ;
* Regia Autonomă Romsilva

**5.1.4 Reguli şi cerinţe privind parteneriatul**

În cazul proiectelor implementate în parteneriat se va anexa în mod obligatoriu Acordul privind implementarea proiectului în parteneriat, încheiat între parteneri, care va prezenta elementele de conținut minime din OUG nr. 133/2021 (inclusiv hotărârile de aprobare a acestuia). În cadrul acestuia vor fi identificate rolurile și responsabilitățile tuturor părților implicate, contribuţia financiară proprie a fiecărei părţi la bugetul proiectului, modalitatea de cooperare între parteneri, atât în timpul cât şi ulterior implementării proiectului, pe durata operării obiectivului de investiţie etc. Se va vedea modelul Acordului de Parteneriat anexat la ghid – Anexa 3 la prezentul ghid.

Membrii parteneriatului trebuie să respecte criteriile de eligibilitate și selectie pe tot parcursul procesului. Criteriile de eligibilitate ale solicitantului se aplică fiecărui partener din cadrul acordului de parteneriat, după cum este indicat în cadrul sectiunilor din prezentul ghid.

**Notă!** Referitor la parteneriate:

* Liderul de parteneriat trebuie să fie reprezentat în mod obligatoriu de UAT Judeţ.
* Criteriile de eligibilitate ale solicitantului se aplică fiecărui partener din cadrul acordului de parteneriat, după cum este indicat în cadrul prezentei secțiuni.
* Nu există restricții cu privire la numărul partenerilor.
* Liderul parteneriatului se va indica clar în toate documentele aferente proiectului.
* În scopul constituirii parteneriatelor se încheie un Acord de parteneriat în scopul implementării proiectului – conform modelului orientativ din Ghidul specific. Acordul de parteneriat va stabili modalitatea de participare la cofinanţarea proiectului, atât pentru cheltuielile eligibile, cât şi pentru cele neeligibile, modalitatea de cooperare între parteneri, atât în timpul cât şi ulterior implementării proiectului, pe durata operării obiectivului de investiţie. Partenerii vor respecta întru totul legislaţia specifică şi pe cea generală, inclusiv pe cea în domeniul achiziţiilor publice, a protecţiei mediului, egalităţii de şanse şi nediscriminării.

Partenerii vor respecta legislația specifică și cea generală, inclusiv pe cea în domeniul achizițiilor publice, a protecției mediului, egalității de șanse, nediscriminării si accesibilității pentru persoanele cu dizabilităti.

În cazul unui parteneriat cu ONG-urile care activează în domeniul mediului, acordul de parteneriat încheiat în scopul implementării proiectului, va fi anexat la Cererea de finanţare, însoțit de dovada selectării transparente a partenerului, precum și de documentele ce dovedesc eligibilitatea partenerului.

Entităţile de drept public vor stabili parteneriatele cu entităţile de drept privat, numai prin aplicarea unei proceduri de selecţie a acestora, care respectă, principiile transparenţei, tratamentului legal, nediscriminării şi utilizării eficiente a fondurilor publice, în conformitate cu prevederile OUG nr.133/2021.

Se vor respecta:

* OUG 133/2021, privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* Hotărârea Guvernului nr. 829/2022 pentru aprobarea Normelor metodologice de aplicare a prevederilor Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă.

## Eligibilitatea activităţilor

### Cerinţe generale privind eligibilitatea activităţilor

Pentru a fi eligibil, proiectul trebuie să se încadreze în obiectivele priorității de investiții 2, Obiectiv specific 2.4, Actiunea 2.3 - Dezvoltarea de perdele forestiere de-a lungul drumurilor județene, finanțate prin PR SE 2021-2027.

* **Concordanţa cu documentele strategice relevante**

|  |
| --- |
| Documente strategice relevante, exemple: |
| * *Programul naţional de realizare a perdelelor forestiere pentru protecţia autostrăzilor şi*   *drumurilor naţionale ;*   * *Strategia de dezvoltare locală;* * *Strategia de dezvoltare județeană.* |

Pentru îndeplinirea criteriului de eligibilitate, este obligatorie încadrarea în cel puţin un document strategic relevant. În acest sens, se vor depune următoarele documente:

* + extras din documentul strategic relevant care include măsuri de înființare a perdelelor forestiere;
  + hotărârea Consiliului Local/Consiliului Judetean de aprobare a respectivului/elor

document/e strategic/e relevant/e.

Documentele amintite nu vor fi evaluate, ele vor fi verificate doar în privinţa aspectelor mai sus-menţionate.

### Activităţi eligibile

Activitățile sprijinite în cadrul acestei actiuni vizează:

* elaborarea documentatiilor tehnice;
* achiziţia de teren, în limita a 10% din costul investiţiei de bază a proiectului;
* lucrări de înființare a plantației – perdele de protecție, care implică costuri privind pregătirea terenului și plantarea, respectiv costuri cu asigurarea unor condiții propice a terenului pentru plantare, achiziționarea puieților forestieri, costuri legate în mod direct de plantare, precum și costuri ale altor operațiuni conexe, cum ar fi depozitarea și tratarea puieților cu materiale de prevenție și protecție necesare;
* măsuri care vizează existența și exploatarea sustenabilă a resurselor ecosistemice; se va descrie modul în care proiectul contribuie la menținerea și/sau reluarea funcțiilor ecosistemului, după caz;
* activităţi de cooperare teritorială europeană - sunt eligibile în limita a 5% din valoarea eligibilă a proiectului: organizarea de study-visit (deplasari, realizarea de materiale de prezentare, înregistrări audio-video, servicii de traducere /translație, alte costuri absolut necesare implementării activităților menționate) etc .– pentru echipa de implementare a proiectului si factorii decizionali din partea beneficiarilor/partenerilor. Activitățile de cooperare cu alte entități din Uniunea Europeană trebuie să fie în legătură cu obiectivul principal al proiectului, fiind desfășurate pe teritoriul acesteia.

Activități auxiliare (în limita a 10% din valoarea investiţiei de bază):

* depozitarea și tratarea puieților cu materiale de prevenție și protecție necesare;
* lucrări de prevenire şi combatere a bolilor şi dăunătorilor, executarea controlului anual al regenerărilor - inventarierea anuală -,
* lucrări pedoameliorative: aplicarea de amendamente şi administrarea îngrăşămintelor organice şi/sau chimice;
* lucrări silvotehnice specifice de întreţinere a perdelelor forestiere (mobilizarea manuală şi mecanizată a solului, descopleşirea de specii ierboase şi lemnoase).

Activităţile eligibile propuse în cadrul proiectelor reprezintă obligaţii contractuale ce vor fi monitorizate pe parcursul implementării proiectului şi după finalizarea implementării proiectului.

În situaţia în care nu este argumentată/justificată/evidenţiată modalitatea în care activităţile/ subactivităţile individuale contribuie la atingerea obiectivelor proiectului, acestea pot fi considerate neeligibile.

Există posibilitatea ca un proiect să conţină inclusiv activităţi neeligibile (iar cheltuielile aferente să fie considerate neeligibile), însă acestea trebuie să contribuie la atingerea obiectivelor și la asigurarea sustenabilității proiectului finanțat.

Implementarea și asigurarea durabilității intervențiilor va avea în vedere prevederile legislației naționale (Legea 289/2002 privind perdelele forestiere de protecţie, Legea 213/2013, Ordinul de ministru nr. 636/2002 privind aprobarea *Îndrumărilor tehnice silvice pentru înfiinţarea, îngrijirea şi conducerea vegetaţiei forestiere din perdelele forestiere de protecţie*), precum și asigurarea protejării ecosistemelor locale. Implementarea intervențiilor nu vor impacta și/sau vor avea un impact pozitiv asupra siturilor Natura 2000 (dacă acestea există în arealul de implementare a proiectelor).

Speciile forestiere folosite trebuie să corespundă din mai multe puncte de vedere următoarelor criterii:

* să corespundă din punct de vedere staţional;
* să aibă o creştere cât mai rapidă, astfel încât perdeaua forestierea să devină funcţională într-o perioadă cât mai scurtă de timp;
* să fie longevive şi să asigure o bună regenerare naturală;
* să nu adăpostească dăunători ai culturilor agricole din vecinătate.

Speciile forestiere se vor alege şi se vor asocia, după caz, ţinându-se cont de:

* pretenţiile acestora faţă de condiţiile staţionale, urmărindu-se obţinerea efectului protectiv maxim în timp cât mai scurt şi pentru o perioada cât mai lungă, orientativ din Lista speciilor din [Anexa nr.1](https://www.primaimpadurire.ro/wp-content/uploads/2023/01/OM-636-din-2002-Indrumari-perdele-for.pdf) la Ordinul de ministru nr. 636/2002 privind aprobarea Îndrumărilor tehnice silvice pentru înfiinţarea, îngrijirea şi conducerea vegetaţiei forestiere din perdelele forestiere de protecţie;
* Perdelele forestiere de protecţie a căilor de comunicaţie, având rolul de a acumula zăpada în interiorul şi la adăpostul lor, vor fi formate din specii cu ramificaţie bogată, cu frunziş des.

Compoziția de împadurire din cadrul fiecarui proiect tehnic de înfiinţare a perdelelor forestiere se elaborează pe baza condițiilor pedostaționale existente în teren și descrise în proiect, ținând cont de prevederile Normelor tehnice aprobate prin OM 636/2002, în cazul perdelelor forestiere de protecție. În cadrul compozițiilor de plantare fundamentate de proiectant, vor fi utilizate doar speciile din lista prevăzută la anexa nr. 1.

Acțiunea 2.3 a fost evaluată ca fiind compatibilă cu principiul DNSH în baza Orientărilor tehnice privind aplicarea DNSH emise conform Regulamentului privind mecanismul de redresare și reziliență.

După cum s-a menţionat, toate criteriile de eligibilitate menţionate în prezentul ghid se verifică doar pentru activităţile eligibile prevăzute în proiect, iar realizarea activităţilor neeligibile se află în răspunderea solicitantului.

### Activitatea de bază

În conformitate cu definițiamenționată în secțiunea 1.3 la prezentul Ghid, acțiunile sprijinite în cadrul prezentului apel sunt cele menționate în secțiunea 5.2.2. Activități eligibile.

### Activităţi/proiecte neeligibile

1. proiectele care intră sub incidența ajutorului de stat;
2. proiectele care propun lucrări de decontaminare a siturilor poluate;
3. proiectele care propun activități realizate în vederea desfășurării de activități economice, în scopul obținerii de venituri, prin cedarea oricăruia dintre obiecte/ bunuri către o terță parte în perioada de durabilitate;
4. proiectele finalizate care potrivit art.2 al RDC, (Regulamentul (UE) nr. 2021/1060), pct. 37, reprezintă proiectele care au fost încheiate în mod fizic sau implementate integral și pentru care toate plățile aferente au fost efectuate de beneficiar, iar contribuția publică relevantă a fost plătită beneficiarilor;
5. activități de amenajare de pepiniere și sere;
6. activități de realizare a fâșiilor plantate de-a lungul căilor de circulație situate între carosabil și parcele adiacente, pentru care există riscul ca amenajarea în viitor a acceselor la proprietăți să conducă la diminuarea suprafețelor de spații verzi;
7. activități de regularizări de cursuri de apă, îndiguiri etc.

## Eligibilitatea cheltuielilor

Condițiile cumulative de eligibilitate a unei cheltuieli sunt stabilite în acord cu art. 2 din HG nr. 873/2022. Cheltuielile trebuie:

a) să respecte prevederile art. 63 şi, după caz, ale art. 20 alin. (1) lit. b) şi c) din Regulamentul (UE) 2021/1.060 al Parlamentului European şi al Consiliului din 24 iunie 2021 de stabilire a dispoziţiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziţie justă şi Fondul european pentru afaceri maritime, pescuit şi acvacultură şi de stabilire a normelor financiare aplicabile acestor fonduri, precum şi Fondului pentru azil, migraţie şi integrare, Fondului pentru securitate internă şi Instrumentului de sprijin financiar pentru managementul frontierelor şi politica de vize;

b) să fie însoţită de facturi emise în conformitate cu prevederile Legii nr. 227/2015 privind Codul fiscal, cu modificările şi completările ulterioare, sau cu prevederile legislaţiei statului în care acestea au fost emise ori de alte documente cu valoare probatorie echivalentă facturilor, pe baza cărora cheltuielile să poată fi verificate/controlate/auditate, cu excepţia cheltuielilor prevăzute la art. 3 din HG 873/2002, precum şi formelor de sprijin prevăzute la art. 5 din HG 873/2002;

c) să fie însoţită de documente justificative privind efectuarea plăţii şi realitatea cheltuielii efectuate, pe baza cărora cheltuielile să poată fi verificate/controlate/auditate, cu excepţia cheltuielilor prevăzute la art. 3 şi 4, precum şi a formelor de sprijin prevăzute la art. 5 din HG 873/2002;

d) să fie în conformitate cu prevederile programului;

e) să fie în conformitate cu prevederile contractului/deciziei de finanţare;

f) să fie rezonabilă şi necesară realizării operaţiunii.

g) să respecte prevederile legislaţiei Uniunii Europene şi legislaţiei naţionale aplicabile;

h) să fie înregistrată în contabilitatea beneficiarului, cu respectarea prevederilor art. 74 alin. (1) lit. a) pct. (i) din Regulamentul (UE) 2021/1.060, cu excepţia formelor de sprijin prevăzute la art. 5 din HG 873/2002.

***Notă!***

*Orice cheltuieli efectuate după finalizarea etapei de implementare a proiectului sunt neeligibile.*

Conform art. 64 alin. (1) lit. (c) din Regulamentul (UE) 2021/1.060, taxa pe valoarea adăugată („TVA”) nu este eligibilă pentru o contribuție din fonduri sub formă de granturi în cadrul prezentului apel, cu următoarele excepții:

1. pentru operațiunile al căror cost total este mai mic de 5.000.000,00 EUR (inclusiv TVA);
2. pentru operațiunile al căror cost total este mai mare de 5.000.000,00 EUR (inclusiv TVA), în cazul în care TVA-ul nu se recuperează în temeiul legislației naționale privind TVA;

În aplicarea excepției prevăzute la art. 64 alin. (1) lit. (c) pct. (i) din Regulamentul (UE) 2021/1.060, cheltuiala cu taxa pe valoare adăugată este eligibilă dacă este aferentă unor cheltuieli eligibile efectuate în cadrul proiectelor finanțate, în condițiile în care nu este finanțată și din alte fonduri publice. În aplicarea excepției prevăzute la art. 64 alin. (1) lit. (c) pct. (ii) din Regulamentul (UE) 2021/1.060, cheltuiala cu taxa pe valoare adăugată este eligibilă dacă este aferentă unor cheltuieli eligibile efectuate în cadrul proiectelor finanțate din fondurile prevăzute în cadrul acestui apel, dacă este nerecuperabilă, potrivit legii.

Toate cheltuielile trebuie să fie justificate în contextul operațiunii și să respecte principiile bunei gestiuni financiare, în special în ceea ce privește economia și eficiența operațiunii.

În conformitate cu prevederile art. 4, alineatul 7, litera c) din OUG 23/2023 solicitantul de finanțare are obligația de a asigura fonduri suficiente și realiste în bugetul proiectului, cu încadrarea în limitele maxime prevăzute în ghid.

***Notă!***

*Încadrarea cheltuielilor pe categorii și subcategorii bugetare în sistemul informatic MySMIS2021/SMIS2021+ se va face în baza Matricei de corelare a bugetului proiectului cu devizul general al investiției (Modelu A la prezentul ghid).*

### Baza legală pentru stabilirea eligibilității cheltuielilor cu modificarile si completarile ulterioare

* Regulamentul (UE, EURATOM) nr. 2020/2093 al Consiliului din 17 decembrie 2020 de stabilire a cadrului financiar multianual pentru perioada 2021 – 2027, cu modificările și completările ulterioare;
* Regulamentul (UE, EURATOM) nr. 2018/1046 al al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012, cu modificările și completările ulterioare;
* Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum șiFondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, cu modificările și completările ulterioare;
* Regulamentul (UE) 2021/1058 al Parlamentului European și al Consiliului din 24 iunie 2021 privind Fondul european de dezvoltare regională și Fondul de coeziune, cu modificările și completările ulterioare;
* Hotărârea de Guvern nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021—2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă, cu modificările și completările ulterioare;
* Ordonanța de Urgență a Guvernului nr. 133/2021 privind gestionarea financiară a fondurilor europene în perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare;
* Hotărârea Guvernului nr. 829/2022 pentru aprobarea Normelor metodologice de aplicare a Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare;
* Legea 227/2015 privind Codul fiscal, cu modificările și completările ulterioare.

### Categorii și plafoane de cheltuieli eligibile

# Condițiile cumulative de eligibilitate a cheltuielilor, respectiv categoriile și sub-categoriile de cheltuieli eligibile și neeligibile aplicabile acestui apel de proiecte sunt detaliate în cadrul Anexei 5 - Lista de cheltuieli eligibile la prezentul ghid

### Categorii de cheltuieli neeligibile

* categoriile de cheltuieli neeligibile menționate la art. 10 din Hotărârea Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021—2027 prin Fondul European de Dezvoltare Regională, Fondul Social European Plus, Fondul de Coeziune și Fondul pentru o Tranziție Justă;
* cheltuielile prevăzute la art. 64 din Regulamentul (UE) 2021/1.060;
* cheltuielile aferente operațiunilor care fac obiectul uneia dintre situațiile prevăzute la art. 65 alin. (1) și (2) din Regulamentul (UE) 2021/1.060, care afectează caracterul durabil al operațiunilor, devin neeligibile, proporțional cu perioada de neconformitate;
* cheltuielile efectuate în sprijinul relocării potrivit art. 66 din Regulamentul (UE) 2021/1.060;
* cheltuielile excluse de la finanțare potrivit art. 7 alin. (1), (4) și (5) din Regulamentul (UE) 2021/1.058;
* cheltuielile realizate în cadrul operațiunilor care intră sub incidența prevederilor art. 63 alin. (6) din Regulamentul (UE) 2021/1.060, cu excepția situațiilor reglementate la art. 20 alin. (1) lit. b) din același regulament;
* valoarea TVA aferenta cheltuielilor neeligibile si valoarea TVA deductibila aferenta cheltuielilor eligibile;
* cheltuielile financiare, respectiv prime de asigurare, taxe, comisioane, rata și dobânzi aferente creditelor;
* contribuția în natură;
* amortizarea;
* cheltuielile cu leasingul, prevăzute la art. 7 din HG nr. 873/2022;
* cheltuielile privind achiziţia de dotări/echipamente/utilaje second-hand;
* amenzi, penalități, cheltuieli de judecată și cheltuieli de arbitraj;
* materialele consumabile, conform reglementărilor contabile (materiale auxiliare, combustibili, piese de schimb, alte materiale consumabile) sau dotări din categoria obiectelor de inventar;
* cheltuieli efectuate după finalizarea etapei de implementare a proiectului, respectiv finalizarea ultimei activități a proiectului;
* costuri operaţionale, de funcționare, de testare și întreținere a obiectivelor finanțate prin proiect;
* cheltuieli angajate si platite inainte de 01.01.2021.

**Notă!** AM PR SE nu verifică realizarea activităților aferente cheltuielilor neeligibile, acestea fiind în responsabilitatea exclusivă a solicitantului care se va asigura de respectarea legislației în vigoare pentru realizarea lor.

### Opțiuni de costuri simplificate. Costuri directe și costuri indirecte

În vederea simplificării procesului de verificare a cheltuielilor și în scopul diminuării sarcinii administrative asupra beneficiarilor și a AM PR SE, în aplicarea prevederilor Comunicării Comisiei 2021/C 200/01- orientări privind utilizarea opțiunilor simplificate în materie de costuri, AM PR SE va utiliza opțiunile de costuri simplificate, în conformitate cu prevederile Regulamentului (UE) 2021/1060, art. 54, lit. (a) si cu OUG 23/2023, art.26, lit. (4).

**Cheltuielile directe** sunt acele cheltuieli efectuate strict pentru investiția propusă prin proiect și care, la finalul implementării proiectului se reflectă/transpun în obiectivul investițional propus prin proiect.

Acestea cuprind cheltuielile incluse în capitolele 1, 2, 3 (subcapitolele 3.1, 3.2, 3.3, 3.5, 3.8), 4 și 5 (subcapitolele 5.1, 5.3 si din subcapitolul 5.2 liniile 5.2.2, 5.2.3, 5.2.4 si 5.2.5) din devizului general așa cum sunt stabilite de HG 907/2016, cu modificările și completările ulterioare.

Cheltuielile directe vor fi decontate in baza documentelor justificative.

**Nota!**

- Obţinerea terenului – sunt eligibile cheltuieli cu cumpărarea de terenuri și cheltuieli pentru exproprieri şi despăgubiri, în limita a 10% din costul investitiei de baza a proiectului;

- Cheltuieli pentru proiectare şi asistenţă tehnică (cu exceptia subapitolelor 3.6 Organizarea procedurilor de achiziție și 3.7 - Consultanță) sunt eligibile cumulat, în limita a 10% din valoarea cheltuielilor eligibile finanțate în cadrul capitolul 4 „Cheltuieli pentru investiția de bază”;

- Cheltuielile diverse și neprevăzute vor putea fi utilizate în conformitate cu legislația în domeniul achizițiilor publice ce face referire la modificările contractuale apărute în timpul execuției.

Se consideră eligibile dacă sunt detaliate corespunzător prin documente justificative şi doar în limita a 10% din valoarea cheltuielilor eligibile cuprinse la capitolelor 1, 2 și 4 din devizul general.

* Cheltuieli aferente marjei de buget și pentru constituirea rezervei de implementare pentru ajustarea de preț

1. 7.1 Cheltuieli aferente marjei de buget - maxim 10% din valoarea eligibila a liniilor 1.2 + 1.3 + 1.4 + 2 + 3.1 + 3.2 + 3.3 + 3.5 + 3.8 + 4 + 5.1.1.
2. 7.2 Cheltuieli pentru constituirea rezervei de implementare pentru ajustarea de preț, maxim 5% din valoarea totală eligibilă.

Cheltuielile directe reprezintă baza pentru calcularea cheltuielilor indirecte.

**Cheltuielile indirecte**, prin opoziție cu cheltuielile directe, sunt toate acele cheltuieli care nu se încadrează în categoria cheltuielilor directe și care sprijină transversal implementarea proiectului, iar la finalul implementării, nu se reflectă în mod direct în obiectivul investițional.

Pentru calculul cheltuielilor indirecte, beneficiarul va avea în vedere  aplicarea unei rate forfetare la cheltuielilor directe eligibile, in conformitate cu art. 54, lit. (a) din RegulamentuL (UE) 2021/1060.  Astfel, in cadrul PR SE 2021-2027, cheltuielile indirecte vor reprezentamaxim 5% din cheltuielile directe eligibile.

Structura cheltuielilor indirecte este următoarea:

1. Consultanța (conform cap. 3 - Cheltuieli pentru proiectare şi asistenţă tehnică, subcap. 3.6 Organizarea procedurilor de achiziție, subcap. 3.7.1 - Managementul de proiect pentru obiectivul de investiţii din Devizul General);
2. Salarii/sporuri salariale pentru UIP-urile constituite la nivelul beneficiarilor - cheltuieli cu salarii/sporuri/majorări salariale, impozitele şi contribuţiile aferente, cu personalul responsabil de operarea/administrarea proiectului;
3. Informare si publicitate (conform cap. 5 - Alte cheltuieli, subcap. 5.4 - Cheltuieli pentru informare şi publicitate din Devizul General);
4. Auditul financiar (conform cap. 3 - Cheltuieli pentru proiectare şi asistenţă tehnică, subcap. subcap. 3.7.2 – Auditul finaciar din Devizul General);
5. cheltuielile administrative, care pot include următoarele categorii:

* cheltuielile de deplasare şi şedere pentru personalul care administreaza proiectul (UIP);
* cheltuielile cu serviciile externalizate de contabilitate, juridice, administrare IT etc. legate de gestionarea administrativă a proiectului;
* cheltuielile de menţinere a spaţiilor de birouri, cum ar fi cele pentru chirie, leasing, taxe administrative, legate de gestionarea administrativă a proiectului;
* cheltuieli cu utilităţi, electricitate, căldură, gaze şi apă- canalizare ca servicii administrative conexe proiectului;
* costurile poştale, de telefon, internet, curierat, cheltuielile cu papetărie, rechizite de birou şi consumabile, legate de funcţionarea administrativă a proiectului;
* cheltuielile de asigurare a bunurilor, cu serviciile de pază şi protecţie, de curăţenie a spaţiilor utilizate pentru gestionarea administrativă a proiectului.

Cheltuielile indirecte nu fac obiectul controalelor de gestiune, nu se raportează şi nu se transmit documente justificative privind efectuarea acestor cheltuieli. Rambursarea cheltuielilor în cadrul proiectelor se va efectua pe baza unei declaraţii pe propria răspundere privind gestiunea proiectului, semnată de reprezentantul legal al beneficiarului, prin care beneficiarul confirmă că toate cheltuielile declarate au fost plătite şi sunt justificate prin facturi sau documente similare, că toate cheltuielile au fost înregistrate în contabilitate şi că toate cerinţele privind rezonabilitatea, legalitatea şi regularitatea cheltuielilor efectuate pentru implementarea proiectului au fost respectate.

**Formula de calcul a costurilor indirecte: Co ind = Co dir \* Rforfetară (5%)**

Formula de calcul a cheltuielilor indirecte: Co ind = Co dir \* Rforfetară (%)

Co ind = cheltuieli indirecte

Co dir = cheltuieli directe

Rforfetară (%) = rata forfetară

Limitele procentuale prevăzute pentru anumite categorii de cheltuieli se aplică la valoarea cheltuielilor incluse în bugetul proiectului la data semnării contractului de finanţare.

Limitele procentuale prevazute pentru anumite categorii de cheltuieli se aplică la valoarea cheltuielilor incluse în bugetul proiectului la data semnării contractului de finanțare.

Utilizarea opțiunilor simplificate în materie de cheltuieli reprezintă o simplificare a modului de rambursare a cheltuielilor în relația dintre AM PR SEsi beneficiari și nu va exonera beneficiarii de respectarea obligațiilor legale în vigoare.

### Opțiuni de costuri simplificate. Costuri unitare/sume forfetare și rate forfetare

Această secțiune nu se aplică prezentului apel

* + 1. **Finanțare nelegată de costuri**

Această secțiune nu se aplică prezentului apel.

## Valoarea minimă și maximă a unui proiect

Finanțare nerambursabilă minimă: 100 000 euro

Finanțare nerambursabilă maximă: 1 500 000 euro

Cursul valutar la care se va calcula încadrarea în limitele valorilor minime și maxime eligibile pentru un proiect este cursul de 4,9777 lei/euro, cursul inforEuro din luna publicării versiunii aprobate a ghidului solicitantului. Cursul respectiv se va utiliza inclusiv in etapa contractuală pentru calculul valorilor anterior menționate utilizat până la semnarea contractului de finanţare.

Nota: Criteriul cu privire la valoarea minimă a investiției nu se menține pe perioada de implementare și durabilitate a investiției.

În cazul în care valoarea eligibliă a proiectului depăşeşte valoarea maximă eligibilă admisă prin prezentul ghid, cheltuielile respective vor fi încadrate in categoria de cheltuieli neeligibile.

\*valoarea minimă/maximă eligibilă include și TVA eligibil

## Cuantumul cofinanțării acordate

În cadrul prezentului apel de proiecte, pentru întocmirea bugetului cererii de finanțare, se va lua în calcul:

* rata de cofinanțare din partea Uniunii Europene este maximum 85% din valoarea cheltuielilor eligibile ale proiectului prin Fondul European de Dezvoltare Regională (FEDR),
* maximum 13% din valoarea cheltuielilor eligibile ale proiectului reprezintă rata de cofinanțare din bugetul de stat (BS).

## Durata proiectului

Perioada de implementare a activităților proiectului nu depășește 31 decembrie 2029. Perioada de implementare a activităţilor proiectului se referă atât la activitățile realizate înainte de depunerea cererii de finanțare cât și la activitățile ce urmează a fi realizate după momentul contractării proiectului.

Perioada de implementare a proiectului nu include perioada legată de procesarea cererii de rambursare finale și efectuarea plății aferente acesteia.

## Alte cerinţe de eligibilitate a proiectului

* **Încadrarea proiectului şi a activităţilor sale privind investiţiile în acţiunile specifice sprijinite prin PRSE în cadrul Obiectivului Specific FEDR**

Tipurile de activități eligibile in cadrul proiectului se refera la:

- elaborarea documentatiilor tehnice;

- achiziţia de teren în limita a 10% din costul investiţiei de bază a proiectului;

- lucrări de înființare a plantației – perdele de protecție, care implică costuri privind pregătirea terenului și plantarea, respectiv costuri cu asigurarea unor condiții propice a terenului pentru plantare, achiziționarea puieților forestieri, costuri legate în mod direct de plantare, precum și costuri ale altor operațiuni conexe, cum ar fi depozitarea și tratarea puieților cu materiale de prevenție și protecție necesare;

- măsuri care vizează existența și exploatarea sustenabilă a resurselor ecosistemice; se va descrie modul în care proiectul contribuie la menținerea și/sau reluarea funcțiilor ecosistemului, după caz;

- activităţi de cooperare teritorială europeană - sunt eligibile în limita a 5% din valoarea eligibilă a proiectului: organizarea de study-visit (deplasari, realizarea de materiale de prezentare, înregistrări audio-video, servicii de traducere /interpretare, alte costuri absolut necesare implementării activităților menționate) etc .– pentru echipa de implementare a proiectului si factori decizionali din partea beneficiarilor/partenerilor. Activitățile de cooperare cu alte entități din Uniunea Europeană trebuie să fie în legătură cu obiectivul principal al proiectului, fiind desfășurate pe teritoriul acesteia.

Activități auxiliare (în limita a 10% din valoarea investiţiei de bază):

* depozitarea și tratarea puieților cu materiale de prevenție și protecție necesare;
* lucrări de prevenire şi combatere a bolilor şi dăunătorilor, executarea controlului anual al regenerărilor - inventarierea anuală,
* lucrări pedoameliorative: aplicarea de amendamente şi administrarea îngrăşămintelor organice şi/sau chimice;
* lucrări silvotehnice specifice de întreţinere a perdelelor forestiere (mobilizarea manuală şi mecanizată a solului, descopleşirea de specii ierboase şi lemnoase).

Activităţile eligibile propuse în cadrul proiectelor reprezintă obligaţii contractuale ce vor fi monitorizate pe parcursul implementării proiectului şi după finalizarea implementării proiectului.

În situaţia în care nu este argumentată/justificată/evidenţiată modalitatea în care activităţile/ subactivităţile individuale contribuie la atingerea obiectivelor proiectului, acestea pot fi considerate neeligibile.

Există posibilitatea ca un proiect să conţină inclusiv activităţi neeligibile (iar cheltuielile aferente să fie considerate neeligibile), însă acestea trebuie să contribuie la atingerea obiectivelor și la asigurarea sustenabilității proiectului finanțat.

Nu sunt eligibile:

a) proiectele care intră sub incidența ajutorului de stat;

b) proiectele care propun lucrări de decontaminare a siturilor poluate;

c) proiectele care propun activități realizate în vederea desfășurării de activități economice, în scopul obținerii de venituri, prin cedarea oricăruia dintre obiecte/ bunuri către o terță parte în perioada de durabilitate;

d) proiectele finalizate care potrivit art.2 al RDC, (Regulamentul (UE) nr. 2021/1060), pct. 37, reprezintă proiectele care au fost încheiate în mod fizic sau implementate integral și pentru care toate plățile aferente au fost efectuate de beneficiar, iar contribuția publică relevantă a fost plătită beneficiarilor;

e) activități de amenajare de pepiniere și sere;

f) activități de realizare a fâșiilor plantate de-a lungul căilor de circulație situate între carosabil și parcele adiacente, pentru care există riscul ca amenajarea în viitor a acceselor la proprietăți să conducă la diminuarea suprafețelor de spații verzi;

g) activități de regularizări de cursuri de apă, îndiguiri etc.

* **Încadrarea valorii proiectului în limitele valorilor minime și maxime**

Valoare minimă eligibilă: 100.000 euro

Valoare maximă eligibilă: 1.500.000 euro

* **Suprafaţa perdelelor forestiere din cadrul proiectului este de minim 5 ha și maxim de 50 ha.**

La nivelul unui proiect, suprafața minimă va fi de minim 5 ha, maximă de 50 ha.

Proiectul poate avea si o componenta de perdele forestiere care reprezinta o solutie la imunizarea climatica a unui proiect de infrastructura rutiera care a fost depus in cadrul Prioritatii 4.1 a PR SE 2021-2027 – dar aceasta componenta nu se va lua in considerare la stabilirea valorii indicatorului de realizare 8S6 - Infrastructuri verzi construite sau optimizate pentru adaptarea la schimbările climatice- Km2, respectiv indicatorul de rezultat 8S8 - Utilizatori ai infrastructurii care beneficiază de infrastructura verde construită sau optimizată pentru adaptarea la schimbările climatice.

Componenta de proiect care vizeaza actiunea de realizare de perdele forestiere, ca solutie de imunizare climatica poate fi considerata echivalenta cu un proiect complementar, pentru care se acorda punctaj in cadrul Grilei de evaluare, in conformitate cu criteriul 1.4 litera a).

Se va avea în vedere ca toate județele să beneficieze de aceasta acțiune. Astfel, proiectele selectate vor avea în vedere alocarea de maximum 50 de ha/judeţ/proiect. În cazul în care proiectele depuse intr-un judet nu acopera o suprafata de 100 ha, prin insumarea tuturor proiectelor depuse si care au intrunit punctajul minim pentru finantare, sau in cazul in care nu se vor depune proiecte dintr-un județ, AM PR SE va putea contracta peste alocarea maxima la nivel de judet, în ordinea descrescatoare a punctajului obținut de fiecare proiect, pana la contractarea intregii sume alocate in cadrul acestui Apel de proiecte.

* **Proiectul finanțat nu trebuie să fie încheiat** **sau implementat integral (sa nu fie realizata recepția la terminarea lucrărilor) înainte de depunerea cererii de finanțare în cadrul PR SE 2021-2027, indiferent dacă toate plățile aferente au fost realizate sau nu de către beneficiar (art. 63, al. 6 din Regulamentul al Parlamentului European și al Consiliului nr. 1060/2021.**

Nu sunt eligibile investiţiile care au fost finalizate din punct de vedere fizic până la momentul depunerii cererii de finanţare.

Contractele de achiziție trebuie să fi fost încheiate după data de 01.01.2023, în caz contrar cheltuielile aferente acestora nu sunt eligibile.

Recepția la terminarea lucrărilor de plantare poate fi făcută și în perioada cuprinsă între data depunerii cererii de finanțare și data semnării contractului de finanțare, în condițiile respectării prevederilor Regulamentului Parlamentului European şi al Consiliului nr. 1060/2021, mai sus-menționate, și în măsura în care amânarea recepției s-a făcut cu respectarea prevederilor contractului de lucrări de plantare și a legislației specifice în domeniu.

Se va evita situația în care deși recepția la terminarea lucrărilor de plantare sa nu fi fost realizată pana la depunerea Cererii de Finantare, investiția să fi fost încheiată în mod fizic sau implementata integral. Tergiversarea efectuării recepţiei la terminarea lucrărilor de plantare numai pentru a asigura încadrarea în condiţiile prezentului apel de proiecte va conduce la respingerea cererii de finanţare depuse.

Recepția la terminarea lucrărilor de plantare nu trebuie amânată în afara termenului contractual și/sau legal în scopul încadrării în condițiile de eligibilitate prevăzute de Ghidul specific, fapt care poate conduce la încălcarea prevederilor reglementate prin Regulamentul nr. 2021/1060, a legislației naționale în domeniu, precum și a principiului tratamentului egal și nediscriminatoriu în raport cu solicitanții de finanțare.

După data emiterii ordinului de începere a lucrărilor de plantare, lucrările de intervenție/activitățile nu au beneficiat de fonduri publice din alte surse de finanţare, exceptând pe cele din fonduri proprii aferente contractului de lucrări de plantare ce face obiectul proiectului.

* **Referitor la obiectivul de investitii propus prin prezenta cerere de finanţare, respectiv finanţarea pentru aceleași lucrări de intervenție/activități aferente operațiunii care sunt realizate asupra aceleiași infrastructuri/aceluiași segment de infrastructură, altele decât cele ale solicitantului - acesta nu a mai beneficiat de finanţare publică în ultimii 5 ani\* şi nu beneficiază/ nu va beneficia de fonduri publice din alte surse de finanţare.**

(\*) a se vedea mai jos modalitatea de calcul a celor 5 ani în funcţie de specificul proiectului, cu/fără lucrări începute

**Pentru proiectele fără lucrări de plantare începute**

În această situaţie, în ultimii 5 ani de dinainte de data depunerii Cererii de Finanţare, proiectul propus nu a mai beneficiat de finanţare publică, pentru acelaşi tip de activităţi realizate asupra aceleiași infrastructuri/aceluiaşi segment de infrastructură şi nu s-a aflat în perioada de garanţie pentru activităţile enumerate anterior. Aşadar, beneficiarul se va asigura, dacă este cazul, că a obţinut recepţia finală în cazul aceloraşi activităţi asupra aceleiaşi infrastructuri/aceluiaşi segment de infrastructură ce fac obiectul proiectului, înainte de perioada celor 5 ani de dinainte de depunerea Cererii de Finanţare. De asemenea, proiectul propus nu beneficiază în prezent de fonduri publice din alte surse de finanţare, altele decât cele ale solicitantului.

**Pentru proiectele cu lucrări de plantare începute**

În această situaţie, în ultimii 5 ani de dinainte de data emiterii ordinului de începere a contractului de lucrări de plantare aferent (emis în mod obligatoriu după data de 1 ianuarie 2021), proiectul propus nu a mai beneficiat de finanţare publică, pentru acelaşi tip de activităţi realizate asupra aceleiaşi infrastructuri/aceluiaşi segment de infrastructură şi nu s-a aflat în perioada de garanţie pentru activităţile enumerate anterior.

După data emiterii ordinului de începere a lucrărilor de plantare, proiectul nu a beneficiat de fonduri publice din alte surse de finanţare, altele decât cele ale solicitantului. În situația în care proiectul prezintă lucrări de plantare care nu se încadrează în prezenta condiţie, acele lucrări vor fi considerate cheltuieli neeligibile.

* **Perioada de implementare a activităților proiectului nu depășește 31 decembrie 2029**

Perioada de implementare a activităţilor proiectului se referă atât la activitățile realizate înainte de depunerea cererii de finanțare cât și la activitățile ce urmează a fi realizate după momentul contractării

proiectului. Solicitantul trebuie să prevadă în mod realist perioada de implementare pentru fiecare activitate în parte, luând în considerare specificul fiecărei activități.

În conformitate cu Hotărârea Guvernului nr. 873/2022 privind regulile de eligibilitate a cheltuielilor efectuate în cadrul operaţiunilor finanţate în perioada de programare 2021—2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă, una dintre condițiile de eligibilitate a cheltuielilor se referă la angajarea și plata cheltuielilor în condiţiile legii între 1 ianuarie 2021 şi 31 decembrie 2029, cu respectarea perioadei de implementare stabilite prin contractul de finanţare.

Perioada de implementare a proiectului nu va include perioada de procesarea a cererii de rambursare

finale și efectuarea plății aferente acesteia.

* **Proiectul respectă principiile privind dezvoltarea durabilă, egalitatea de șanse, gen, nediscriminarea si accesibilitatea pentru persoanele cu dizabilităti**

În procesul de pregătire, contractare, implementare şi valabilitate a contractului de finanţare, solicitantul a respectat şi va respecta:

- legislaţia naţională şi comunitară aplicabilă în domeniul egalităţii de şanse, de gen, nediscriminarii si accesibilitatii persoanelor cu dizabilitați, înțelegând prin aceasta standardele minime prevăzute;

- legislaţia naţională şi comunitară aplicabilă în domeniul dezvoltării durabile, protecţiei mediului şi eficienţei energetice;

- Carta drepturilor fundamentale;

- Convenția ONU privind drepturile persoanelor cu dizabilităţi.

**Egalitatea de şanse, de gen, nediscriminare şi accesibilitate:**

a) Proiectul implementează măsuri în ceea ce privește egalitatea de șanse, nediscriminarea conform legislației naționale în vigoare în corelare cu Carta drepturilor fundamentale a Uniunii Europene;

b) Proiectul prevede măsuri de accesibilizare a infrastructurii pentru persoanele cu dizabilităţi în conformitate cu prevederile Convenției ONU privind drepturile persoanelor cu dizabilităţi (art. 9).”

În conformitate cu art 4, litera f) din Convenția ONU privind drepturile persoanelor cu dizabilități, solicitanții de finanțare vor avea în vedere initierea sau promovarea cercetării și dezvoltării bunurilor, serviciilor, echipamentelor si facilităților concepute pe baza designului universal, care ar presupune o adaptare minimă și la cel mai scăzut cost, pentru a răspunde nevoilor specifice ale persoanelor cu dizabilități, să promoveze existența și să încurajeze utilizarea acestor bunuri, servicii, echipamente și facilități concepute pe baza designului universal, precum și să promoveze designul universal în elaborarea standardelor și instrucțiunilor.

Potrivit Convenției ONU, *design universal* înseamnă proiectarea produselor, mediului, programelor și

serviciilor, astfel încât să poată fi utilizate de către toate persoanele, pe cât este posibil, fără să fie nevoie de o adaptare sau de o proiectare specializată. *Design-ul universal* nu va exclude dispozitivele de asistare pentru anumite grupuri de persoane cu dizabilități, atunci când este necesar.

În același timp, *adaptarea rezonabilă* înseamnă modificările și ajustările necesare și adecvate, care nu

impun un efort disproporționat sau nejustificat atunci cînd este necesar într-un caz particular, pentru a

permite persoanelor cu dizabilități să se bucure ori să își exercite, în condiții de egalitate cu ceilalți, toate drepturile și libertățile fundamentale ale omului.

Cadrul legal general privind accesibilitatea este dat de Legea nr. 448/2006 privind protecția și promovarea drepturilor persoanelor cu handicap, cu modificările și completările ulterioare, Capitolul IV Accesibilitate, art 61-71.

La acestea se adaugă legislația și normele de aplicare specifice, precum Legea nr. 232/2022 privind cerințele de accesibilitate aplicabile produselor și serviciilor, Ordonanța de Urgență nr. 112/2018 privind accesibilitatea site-urilor web și a aplicațiilor mobile ale organismelor din sectorul public ș.a.

**Dezvoltare durabilă şi eficienţă energetică**

Proiectul prevede măsuri care conduc la respectarea cerințelor privind protecția mediului pentru

promovarea dezvoltării durabile, care se referă la utilizarea surselor de energie curată, economie circulară, inclusiv prevenirea si reciclarea deșeurilor, prevenirea și controlul poluarii asupra aerului, apei, solului, protecția resurselor de apă, protecția și conservarea biodiversității.

În cadrul Declarației unice, solicitantul declară că va respecta obligațiile prevăzute în legislația comunitară și națională în domeniul dezvoltării durabile, egalității de șanse, nediscriminării și accesibilității pentru persoanele cu dizabilități.

Solicitantul va descrie în secțiunea relevantă din cererea de finanțare modul în care sunt respectate

obligațiile prevăzute de legislația specifică aplicabilă, precum și alte acțiuni suplimentare (dacă este cazul).

* **Proiectul integrează măsuri de adaptare la schimbările climatice și – dacă este cazul - măsuri de atenuare (compensare), respectând Orientările tehnice ale Comisiei Europene referitoare la imunizarea infrastructurii la schimbările climatice**

Solicitantul își va asuma respectarea acestor aspecte în Declarația unica şi va descrie în secțiunea relevantă din cererea de finanțare modul în care integrează măsuri de atenuare și de adaptare la schimbările climatice, având in vedere informațiile cuprinse la Secțiunea Teme orizontale din ghidul specific si Orientările Comisiei Europene privind imunizarea la schimbările climatice.

Investițiile în infrastructură care au o durată de viață preconizată de cel puțin 5 ani trebuie să demonstreze imunizarea față de schimbările climatice în conformitate cu cerințele din *Comunicarea Comisiei Europene* *privind Orientările tehnice referitoare la imunizarea infrastructurii la schimbările climatice în perioada* *2021-2027 publicate la 16 septembrie 2021 (2021/C 373/01).*

Imunizarea la schimbările climatice este un proces care integrează măsuri de *adaptare* a schimbărilor

climatice și – dacă este cazul - măsuri *atenuare (compensare)* la schimbările climatice în dezvoltarea

proiectelor de infrastructură.

Aceasta presupune:

*a. În etapa analizei de opțiuni* - integrarea în analiza şi decizia asupra opțiunii preferate (pe lângă considerentele tehnice, economice, de mediu, etc.) şi considerentele legate de impactul opțiunilor din

punctul de vedere al atenuării şi vulnerabilității faţă de schimbările climatice;

*b. În etapa detalierii/proiectării opțiunii preferate* – integrarea masurilor adecvate pentru adaptarea si atenuarea (in masura in care este necesara) la schimbările climatice.

Solicitantul de finanțare va avea în vedere Metodologia privind abordarea DNSH (principiul “a nu aduce prejudicii semnificative”) și imunizarea la schimbările climatice în cadrul PR Sud - Est 2021-2027 (Anexa 13)**.**

Documentațiile tehnico economice trebuie să aibă integrate aspecte privind imunizarea la schimbările

climatice în conformitate cu cerințele din Comunicarea Comisiei Europene privind Orientările tehnice

referitoare la imunizarea infrastructurii la schimbările climatice în perioada 2021-2027 publicate la 16 septembrie 2021 (2021/C 373/01).

* **Conformitatea proiectului cu regulile privind ajutorul de stat/ Proiecte generatoare de profit**

În cadrul acestui apel de proiecte nu se aplică ajutorul de stat.

Solicitantul va declara la momentul depunerii cererii de finanțare faptul că proiectul nu generează profit în niciun an al perioadei de viață a investiției (în declaraţia unica) și va completa macheta financiară.

* **Proiectul include măsurile de comunicare și vizibilitate, conform cerințelor din Regulamentul (UE) 2021/1060, cu excepțiile stabilite prin HG 873/2022 privind stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021 - 2027 prin Fondul European de Dezvoltare Regională, Fondul Social European Plus, Fondul de Coeziune și Fondul pentru o Tranziție Justă.**

Aspectele sunt asumate prin *Declaraţia unică* verificarea urmând a fi realizată în urmatoarea etapa de verificare.

# Indicatori de etapă

În procesul de monitorizare a proiectelor, AM PR SE va verifica și confirma îndeplinirea indicatorilor de etapă, în conformitate cu prevederile Planului de monitorizare a proiectului, Anexa 2 la prezentul ghid.

Indicatorii de etapă sunt repere cantitative, valorice, sau calitative față de care este monitorizat și evaluat, într-o manieră obiectivă și transparentă, progresul implementării unui proiect.

În cazul proiectelor de investiții, indicatorii de etapă se raportează atât la stadiul pregătirii și derulării procedurilor de achiziții, cât și la progresul execuției lucrărilor, aferente activității de bază.

Indicatorii de etapă prevăzuți în Planul de monitorizare a proiectului vor fi stabiliți în conformitate cu orientările metodologice privind indicatorii de etapă care vor fi elaborate și aprobate prin ordin al Ministrului Investițiilor și Proiectelor Europene.

Exemplu indicatori de etapă ce pot fi definiți de solicitant în cererea de finanțare în raport cu activitatea de bază

Indicatorii de etapă se vor defini într-un număr rezonabil, cu termen de realizare realist estimat pentru fiecare în parte, luând în calcul și eventualele riscuri identificate, după cum urmează:

* Indicator de etapă 1: demararea achiziției contractului de lucrări de plantare (publicarea anunțului privind achiziția);
* Indicator de etapă 2: finalizarea achiziției contractului de lucrări de plantare (semnarea contractului de lucrări de plantare);
* Indicator de etapă 3: stadiu de execuție lucrări de 50% (din punct de vedere valoric, pentru a putea dovedi îndeplinirea acestuia);
* Indicator de etapă 4: finalizarea lucrărilor (recepția la terminarea lucrărilor de plantare);
* Indicator de etapă 5: demararea achiziției contractului de furnizare/servicii (publicarea anunțului privind achiziția);
* Indicator de etapă 6: finalizarea achiziției contractului de furnizare/servicii (semnarea contractului de furnizare/servicii);
  1. Indicatorii de etapă fac parte integrantă din planul de monitorizare definit la subcapitolul 11.3.

# Completarea şi depunerea cererilor de finantare

## Completarea formularului cererii

Cererea de finanțare este compusă din:

* Cererea de finanțare
* Anexele la cererea de finanțare

Acest ghid conține modele standard sau anexe/modele recomandate/orientative.

Solicitantul de fonduri externe nerambursabile are obligația de a completa cererea de finanțare cu toate informațiile necesare și documentele justificative, documentele suport și anexele obligatorii prevăzute în Ghidul Solicitantului, acesta fiind responsabil pentru lipsa unora din aceste informații, documente sau anexe care pot conduce la decizii de respingere a cererii de finanțare fie în etapa de evaluare tehnico-financiară, fie în etapa de contractare.

De asemenea, unele anexe sunt solicitate obligatoriu la momentul depunerii cererii de finanțare, iar altele în etapa de contractare. Acestea fac parte integrantă din cererea de finanțare.

În cazul în care solicitantul consideră că poate explica o anumită situație și prin alte documente, acesta le poate anexa la cererea de finanțare ca documente facultative/opționale, însă acest aspect nu presupune lipsa documentelor obligatorii solicitate.

Celelalte documente (ex. documentația tehnico-economică, avize) vor fi scanate, salvate în format pdf, semnate digital și încărcate în aplicația MySMIS2021/SMIS2021+, la completarea cererii de finanțare.

Documentele încărcate în aplicația MySMIS2021/SMIS2021+, ca parte integrantă a cererii de finanțare, trebuie să fie lizibile și complete. Se recomandă așadar o atenție sporită la scanarea anumitor documente (ex. planșe, schițe, tabele) de dimensiuni mari, sau care necesită o rezoluție adecvată pentru a asigura lizibilitatea.

**Notă**! Se va completa cu informații legate de aplicația electronică în SMIS/trimitere la Ghidul de completare în platforma electronică.

## Limba utilizată în completarea cererii de finanțare

Cererile de finanțare trebuie să fie tehnoredactate în limba română. Nu sunt acceptate cereri de finanțare redactate în altă limbă. În cazul anexării unor documente emise în altă limbă se va anexa obligatoriu și traducerea legalizată a acestora.

Completarea cererii de finanțare într-un mod clar şi coerent va înlesni procesul de evaluare a acesteia.

## Metodologia de justificare şi detaliere a bugetului cererii de finanțare

Completarea bugetului cererii de finanțare se va face conform prevederilor prezentului ghid, inclusiv a anexelor la acesta, cu respectarea prevederilor Ordin nr. 1.777/3 mai 2023 privind aprobarea conținutului/modelului/formatului/structurii-cadru pentru documentele prevăzute la art. 4 alin. (1) teza întâi, art. 6 alin. (1) și (3), art. 7 alin. (1) și art. 17 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027.

Bugetul proiectului este cuprins în cererea de finanțare și respectă formatul cadru și conținutul minim aprobat prin Ordonanța de urgență a Guvernului nr. 23/2023. Bugetul proiectului se generează în cadrul aplicației MySMIS2021/SMIS2021+

Corectitudinea, coerența documentelor și informațiilor financiare, precum și justificarea acestora este esențială în procesul de evaluare și selecție.

De asemenea, se va lua în calcul contribuţia proprie a solicitantului la realizarea proiectului, care reprezintă diferenţa dintre valoarea totală a proiectului şi valoarea finanţării nerambursabile acordate.

Solicitanții trebuie să asigure o cofinanțare a proiectului la cheltuielile eligibile, precum și contribuţia la cheltuielile neeligibile ale acestuia. În plus, solicitantul va suporta în totalitate cheltuielile neeligibile ale proiectului.

Contribuţia proprie a beneficiarului poate proveni din surse proprii, credite bancare negarantate/garantate de stat, contribuţia altor organisme ale statului sau alte surse private.

Dacă pe parcursul implementării proiectelor vor fi înregistrate economii, acestea vor putea fi utilizate în cadrul aceluiași proiect numai cu respectarea prevederilor contractuale. Noţiunea de economii este definită în cadrul contractelor de finanţare.

La întocmirea bugetului, solicitantul va avea în vedere că valorile pe care se fundamentează bugetul trebuie să respecte prevederile art. 5 lit. d) și e) din Ordonanța de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare.

Pentru proiectele de infrastructură, bugetul proiectului se corelează cu devizul general al investiției, întocmit în conformitate cu prevederile HG 907/2016, cu modificările și completările ulterioare.

Se va completa Matricea de corelare între buget şi deviz, Model A la prezentul ghid.

## Anexe şi documente obligatorii la depunerea cererii

Condițiile de eligibilitate ale solicitanților de fonduri externe nerambursabile fac obiectul declarației unice a solicitantului care se depune odată cu cererea de finanțare, urmând ca în situația în care proiectul este evaluat și propus pentru contractare solicitantul să facă, prin documente justificative, dovada îndeplinirii condițiilor de eligibilitate prevăzute de ghidul solicitantului.

Solicitantul va depune documentele justificative, documentelor suport și anexele într-un format care să respecte cerințele de formă și conținut prevăzute în legislația națională și europeană, în situația în care pentru aceste documente este reglementat un format sau conținut standard.

Îndeplinirea condițiilor de eligibilitate se dovedește de către solicitant, în etapa de contractare, prin prezentarea de documente cu valoare probantă valabile de la data depunerii cererii de finanţare, specificate în Ghidul Solicitantului aplicabil.

Odată cu generarea și semnarea Declarației unice, solicitantul/liderul de parteneriat și partenerul, nu este obligat să depună documente doveditoare o data cu Cererea de Finantare, cu excepția acelor documente și anexe care sunt evaluate în etapa de evaluare tehnică și financiară a proiectului, respectiv:

* **Declaraţia unică a solicitantului**

Se va anexa declarația unică a solicitantului, Anexa 4 la prezentul Ghid – declarație pe propria răspundere a solicitantului, sub incidența prevederilor din dreptul penal și civil, în special cele care privesc falsul în declarații și falsul intelectual, prin care acesta declară că îndeplinește condițiile de eligibilitate prevăzute în Ghidul Solicitantului și se angajează ca în situația în care proiectul va fi admis la contractare va prezenta toate documente justificative prin care va face dovada îndeplinirii condițiilor de eligibilitate, sub sancțiunea respingerii finanțării.

Această declarație va fi completată de solicitant și ulterior generată de aplicația MySMIS2021/SMIS2021+ și va fi semnată cu semnătură electronică de către reprezentantul legal al solicitantului.

În cazul proiectelor cu implementare în parteneriat, fiecare partener va completa declarația unică, care va fi semnată cu semnătură electronică de către reprezentantul legal al partenerului.

În cazul proiectelor cu implementare în parteneriat, declarațiile unice ale partenerilor vor fi generate de sistemul informatic doar după ce Declarația unică a liderului de parteneriat a fost completată și semnată electronic de către reprezentantul legal al acestuia.

Solicitanții care în etapa de contractare până la termenul stabilit de către AM nu fac dovada îndeplinirii condițiilor de eligibilitate conform declarației unice prezentate în etapa de depunere a cererii de finanțare, sunt declarați respinși, iar contractul de finanțare nu va fi semnat.

AM sesizează organele de urmărire penală, atunci când constată că una sau mai multe declarații depuse de solicitanții de fonduri externe nerambursabile sunt false, inexacte sau conțin informații eronate care pot conduce la decizii eronate de către autoritățile de management, în termenele prevăzute de legislația în vigoare aplicabilă, calculate de la data constatării acestor stări de fapt.

* **Documente privind identificarea reprezentantului legal al solicitantului și, dacă este cazul, a reprezentanților legali ai partenerilor.**

Se va anexa în mod obligatoriu la cererea de finanțare un act de identificare aflat în perioada de valabilitate a reprezentantului legal. Observația se aplică și partenerilor în cazul în care proiectul este implementat în parteneriat.

* **Acordul privind implementarea în parteneriat a proiectului**

În cazul proiectelor implementate în parteneriat se va anexa în mod obligatoriu Acordul privind implementarea proiectului în parteneriat si hotărârea de aprobare a acordului de parteneriat, încheiată între parteneri, conform modelului Acordului de Parteneriat (anexa 3 la prezentul ghid).

* **Documentatie tehnica- Studiul de fezabilitate /Studiu de fezabilitate + Proiect tehnic pentru înfiinţarea perdelelor forestiere de protecţie**

Documentația tehnico-economică se va depune în format scanat, tip pdf., însoțit de devizul general actualizat, conform prevederilor legale.

Conform art. 7, alin (7) din Legea 289/2002, avizarea documentaţiilor tehnico-economice pentru înfiinţarea perdelelor forestiere de protecţie se face de comisia tehnico-economică constituită la nivelul autorităţii publice centrale care răspunde de silvicultură.

Documentația tehnico-economică va fi semnată și ștampilată conform dispozițiilor legale în vigoare, de către elaboratori, proiectanți, verificatori și experți tehnici. Se vor avea în vedere prevederile OUG nr. 140/2020 pentru stabilirea unor măsuri privind utilizarea înscrisurilor în formă electronică în domeniile construcții, arhitectură și urbanism, în consecință proiectul tehnic va fi vizat astfel: fie în mod integral pe format electronic/digital cu semnături electronice calificate (respectând prevederile Normelor tehnice din 18 noiembrie 2020 privind aplicarea OUG nr. 140/2020), fie în mod integral pe format letric cu semnături olografe și ștampile/ parafe profesionale (în funcție de caz, pentru: arhitecți, verificatori, experți tehnici, auditori energetici, specialiști, etc.). Nu se acceptă semnături și ștampile aplicate pe documente cu ajutorul programelor de editare.

* **Pentru proiectele de investiţii pentru care execuţia fizică de lucrăride plantare nu a fost demarată la data depunerii cererii de finanţare**

La cererea de finanțare se va anexa documentația tehnico-economică, în conformitate cu legislația în vigoare privind aprobarea conținutului cadru al documentației tehnico-economice aferente investițiilor publice, precum și a structurii și metodologiei de elaborare a devizului general.

* **(dacă e cazul) Pentru proiectele de investiţii pentru care execuţia de lucrări a fost demarată, însă proiectele nu s-au încheiat în mod fizic sau financiar înainte de depunerea cererii de finanțare:**

Se va anexa la cererea de finanțare documentaţia tehnico-economică (SF + PT de infiintare perdele de protecție), împreună cu devizul general actualizat.

La momentul depunerii cererii de finanțare, se vor anexa în mod obligatoriu la cererea de finanțare, pentru lucrările începute, în plus față de SF+PT de infiintare perdele de protecție, după caz, următoarele documente:

* Procesul verbal de recepţie parţială a lucrărilor;
* Raportul privind stadiul fizic al investiţiei asumat de către reprezentantul legal al socitantului, de către dirigintele de şantier/supervizor şi de către executant;
* Devizul detaliat, întocmit conform legislaţiei în vigoare, al lucrărilor executate şi plătite, al lucrărilor executate şi neplătite şi respectiv al lucrărilor de plantare ce urmează a mai fi executate;
* Proiectul tehnic privind inființarea de perdele de protecție.

Se vor depune, de asemenea, documentele aferente procedurii privind atribuirea contractului de lucrari de plantare, contractul de lucrari de plantare semnat, insotit de anexe si acte aditionale la acesta (inclusiv documentatia intocmita pentru fundamentarea semnarii actelor aditionale). AM va verifica procedura de atribuire a contractului şi a actelor adiţionale.

Pentru acest tip de proiecte nu se mențin cele două cerințe valabile pentru situația anterioară, cu privire la termenele de elaborare/revizuire/reactualizare a Proiectului tehnic și nici cea cu privire la termenul de actualizare a devizului general.

Se acceptă ca în cadrul unei Cereri de finanţare să fie depuse două sau mai multe documentaţii tehnico-economice pentru obiecte de investiţii diferite, dar complementare, indiferent dacă execuţia lucrărilor a fost sau nu demarată la data depunerii cererii de finanţare, cu respectarea legislaţiei în domeniul achiziţiilor publice, mai ales în alegerea procedurilor de atribuire, din prisma valorilor estimate.

**Documentațiile tehnico economice trebuie să aibă integrate aspecte privind imunizarea la schimbările climatice** în conformitate cu cerințele din Comunicarea Comisiei Europene privind Orientările tehnice referitoare la imunizarea infrastructurii la schimbările climatice în perioada 2021-2027 publicate la 16 septembrie 2021 (2021/C 373/01).

**Notă!**

* Răspunderea privind corectitudinea documentației tehnico-economice revine proiectantului/elaboratorului și solicitantului de finanțare.
* Acceptarea cererii de finanțare, inclusiv a documentației tehnico-economice, nu exonerează proiectantul/elaboratorul proiectului de răspunderea care îi revine în calitate de autor al documentației.
* Obligațiile și răspunderile beneficiarilor și proiectanților privind calitatea construcțiilor sunt cele stabilite prin lege.

Compoziția de împădurire din cadrul fiecarei documentații se elaborează pe baza condițiilor pedostaționale existente în teren și descrise în proiect, ținând cont de prevederile Normelor tehnice aprobate prin OM 636/2002, în cazul perdelelor forestiere de protecție. Orice situație deosebită, care conduce la identificarea unei soluții tehnice care se abate de la normele tehnice trebuie să prezinte justificari pertinente. În cadrul compozițiilor de plantare fundamentate de proiectant, vor fi utilizate doar specii acceptate pentru perdele de protecție.

La depunerea documentatiei tehnicepentru înfiinţarea perdelelor forestiere de protecţie, acesta trebuie să conțină ca anexe:

- acord de mediu - actul administrativ emis de autoritatea competentă pentru protecția mediului prin care sunt stabilite condițiile și măsurile pentru protecția mediului, care trebuie respectate în cazul realizării unui proiect

- avizul emis de conducătorului structurii teritoriale de specialitate a autorității publice centrale (Garda de Mediu) care răspunde de silvicultură, pentru întocmirea proiectului privind infiintarea perdelelor forestiere pe terenurile pe care nu a existat anterior vegetație forestieră, prevăzute în anexa nr. 2, pct. 1, lit. d) din Legea nr. 292/2018 privind evaluarea impactului anumitor proiecte publice și private asupra mediului;

* aviz Natura 2000\*;

\* *Executarea perdelelor forestiere de protecţie în siturile Natura 2000 se face după obţinerea actului de reglementare care va rezultă în urma procedurii de evaluare adecvată, conform Art 7(8) LEGE nr. 289 din 15 mai 2002 republicata etc*.

Documentatia tehnică pentru înfiinţarea perdelelor forestiere de protecţie trebuie sa fie întocmite de catre persoane fizice sau juridice atestate prin ordine emise de Ministerul Mediului și Pădurilor pentru domeniul „proiectare” cu codificarea „5a” în OM nr. 1763/2015 și OM nr. 718/2010 și pentru grupa de lucrari codificata „6g” în atestatele emise în baza OM nr. 1763/2015 sau „7d” în atestatele emise în baza OM nr. 718/2010.

Dacă este cazul unor terenuri cu fenomene de degradare, acestea vor fi documentate în cadrul documentatiei tehnice pentru înfiinţarea perdelelor forestiere de protecţie, atât descriptiv, cât și pe baza analizelor de sol, a imaginilor, etc.

* În cazul terenurilor afectate de eroziune de suprafaţă foarte puternică şi excesivă (încadrate în categoriile de degradare e3 și e4 conform Normelor tehnice de împăduriri pe terenuri degradate), degradarea va fi susţinută prin analiza profilelor de sol.
* În cazul terenurilor afectate de eroziune de adâncime (ogaşe, ravene, torenţi), alunecări active, prăbuşiri, surpări şi scurgeri noroioase, degradarea va fi evidenţiată prin documentaţie foto ataşată la proiect. În astfel de situaţii, suprafaţa ce urmează a fi împădurită va fi alcatuită din suprafaţa efectiv degradată şi o zonă perimetrală de siguranţă, stabilită prin proiectul de infiintare a perdelelor forestiere, lăţimea acestei zone urmând a fi corelată cu intensitatea fenomenului de degradare în adâncime.
* În cazul terenurilor cu aglomerări de pietriş, bolovăniş, grohotiş şi depozite de aluviuni torenţiale, degradarea va fi evidenţiată prin documentaţie foto ataşată la proiect.
* În cazul terenurilor afectate de sărăturare sau aciditate puternică sau a terenurilor cu nisipuri mobile, degradarea va fi evidenţiată de analiza chimică a probelor din profilele de sol.

Numărul profilelor de sol va fi corelat cu numărul unităţilor staţionale constituite în cadrul proiectului, astfel încât la fiecare unitate staţională să fie recoltate probe din cel puţin câte un profil de sol de bază.

Îndeplinirea acestei cerințe se asigura prin respectarea prevederilor legislației din domeniul forestier aplicabilă lucrărilor de realizare a perdelelor forestiere.

Proiectarea lucrărilor de înființare și întreținere prin proiectul tehnic - graficul general de realizare a plantației, precum și execuția acestora se realizează la nivel de unitate stațională (u.s.), care poate fi o suprafață compactă sau o parte a acesteia, astfel:

* în cazul în care într-o suprafață compactă propusă pentru înființarea perdelelor forestiere, proiectantul va identifica necesitatea utilizării mai multor formule de plantare, diferite între ele, determinată de modificarea condițiilor pedostaționale, suprafața compactă va fi divizată în unități staționale (u.s.). La divizarea suprafeței se va avea în vedere ca două u.s. cu formule de plantare identice să nu fie limitrofe între ele, iar suprafața minimă a unei u.s. să nu fie mai mică de 0,1 ha. Suprafețele mai mici de 0,1 ha care prezintă condiții pedostaționale diferite, se înglobează în u.s. limitrofă, cu menționarea sa în descrierea lucrărilor din proiect.
* toate lucrările de înființare a plantației se vor definitiva până la începutul următorului sezon de vegetație, socotit de la data semnării contractului de finanțare. Neîncadrarea în acest termen va trebui să fie justificată.
* la nivel de unitate stațională, toate lucrările de înființare a plantației se vor realiza, de regulă, într-o singură perioadă de repaus vegetativ.
* condiția de suprafață compactă propusă pentru înființarea perdelelor forestiere de 0,1 ha în cazul realizării de perdele forestiere de protecție trebuie să fie respectată pe toată perioada derulării contractului de finanțare.

**Lista persoanelor fizice sau juridice de specialitate atestate** de autoritatea națională în domeniul silviculturii pentru proiectarea lucrarilor de regenerare, întreținere a semințisurilor si plantațiilor, lucrări de îngrijire a arboretelor, precum și a lucrărilor de îmbunătățiri funciare din domeniul silvic este publicată pe site-ul Societății „Progresul Silvic”, domeniul „Comisia de atestare” - <http://progresulsilvic.ro/comisia-de-atestare>.

**Atenție!**

*Pentru evitarea unor situații în care să fie deja emis actul de reglementare de către Agenția de Protecția Mediului (APM), dar soluția tehnică de infiintare a perdelelor forestiere să nu poată fi avizată la Garda Forestieră (GF)din cauza unei încadrări greșite sau a altor cauze, este recomandat ca anterior efectuării demersurilor la APM, proiectantul să solicite o consultanță (preavizare) la GF cu privire la soluția aleasă*.

* **Devizul general pentru proiectele de lucrări în conformitate cu HG 907/2016, cu modificarile si completarile ulterioare – a se vedea structura devizului general din legislația în vigoare privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii**

Devizul general trebuie să prezinte data elaborării/actualizării, să fie asumat de către elaboratorul documentației tehnice si semnat și de reprezentantul legal.

În cazul în care, în cadrul proiectului, există atât lucrări de plantare eligibile, cât și lucrări de plantare ne-eligibile, acestea se vor detalia separat în cadrul bugetului pe baza devizului general.

Pentru detalii se va avea în vedere modelul privind Lista de echipamente/lucrări/servicii - Model F, anexa la prezentul Ghid, cu încadrarea acestora pe secțiunea de cheltuieli eligibile /neeligibile, anexată la cererea de finanțare.

În cazul în care se depun mai multe documentații tehnico-economice, se va prezenta inclusiv un deviz general centralizat la nivel de cerere de finanţare. Devizul general trebuie sa fie semnat și de reprezentantul legal sau de o persoană împuternicită special în acest sens. Pentru activitățile auxiliare investiției de bază se va prezenta un deviz separat.

* **Raportul expertului ANEVAR privind valoarea terenului achiziționat**, conform HG nr. 353/2012 (in cazul achizitiei de terenuri in limita de 10% din costul investitiei de bază).
* **Centralizator privind justificarea costurilor și documentele justificative** care au stat la baza stabilirii costului aferent investiției

Se vor prezenta documente justificative care au stat la baza stabilirii costului aferent, semnate de reprezentantul legal: oferte de preț echipamente/lucrări de plantare (conform legislatiei in vigoare), liste de cantitați și prețuri unitare provenite din surse verificabile și obiective (Model G, Centralizator privind justificarea costurilor)

* **Adeverința de la Primărie privind identificarea și modul de utilizare a terenului**;
* **Adeverință eliberată de Primăria pe raza căreia se află terenul propus pentru infiintarea perdelelor forestiere prin care se confirmă că pentru terenul respectiv nu există solicitări privind reconstituirea dreptului de proprietate și nici litigii de proprietate**;
* **Adeverință de la Primărie privind neincluderea terenului în proiecte de interes național județean sau local**;
* **Acord de mediu - actul administrativ emis de autoritatea competentă pentru protecția mediului prin care sunt stabilite condițiile și măsurile pentru protecția mediului, care trebuie respectate în cazul realizării unui proiect;**
* **Avizul emis de conducătorului structurii teritoriale de specialitate a autorității publice centrale (Garda de Mediu) care răspunde de silvicultură, pentru întocmirea proiectului privind infiintarea perdelelor forestiere pe terenurile pe care nu a existat anterior vegetație forestieră, prevăzute în anexa nr. 2, pct. 1, lit. d) din Legea nr. 292/2018 privind evaluarea impactului anumitor proiecte publice și private asupra mediului;**
* **Aviz Natura 2000\*;**

\* *Executarea perdelelor forestiere de protecţie în siturile Natura 2000 se face după obţinerea actului de reglementare care va rezultă în urma procedurii de evaluare adecvată, conform Art 7(8) LEGE nr. 289 din 15 mai 2002 republicata etc*.

* **Decizia/ deciziile etapei de încadrare a proiectului în procedura de evaluare a impactului asupra mediului**, sau **Clasarea notificarii** emisă de autoritatea pentru protecția mediului, în conformitate cu legislaţia naţională aplicabilă privind evaluarea impactului anumitor proiecte publice şi private asupra mediului, cu completările şi modificările ulterioare

***a) Pentru proiectele/obiectele de investiţii pentru care execuţia fizică de lucrări nu a fost demarată la data depunerii cererii de finanţare***

În conformitate cu legislaţia naţională aplicabilă privind evaluarea impactului anumitor proiecte publice şi private asupra mediului, procedura de evaluare a impactului asupra mediului se realizează în etape, după cum urmează:

a.1. etapa de încadrare a proiectului în procedura de evaluare a impactului asupra mediului;

a.2. etapa de definire a domeniului evaluării şi de realizare a raportului privind impactul asupra mediului;

a.3. etapa de analiză a calităţii raportului privind impactul asupra mediului.

La cererea de finanțare se anexează documentul emis în urma parcurgerii etapei de la litera a.1. mai sus menționată sau clasarea notificării.

***b) Pentru proiectele/obiectele de investiţii pentru care execuţia de lucrări a fost demarată, și care nu au fost încheiate în mod fizic sau implementate integral înainte de depunerea cererii de finanțare se va anexa doar decizia finală emisă de autoritatea competentă privind evaluarea impactului asupra mediului***

* **Lista de echipamente/lucrări/servicii cu încadrarea acestora pe secțiunea de cheltuieli eligibile /ne-eligibile**

Se va depune Lista de echipamente/lucrări/servicii, evidenţiindu-se cele două tipuri de cheltuieli (eligibile/ne-eligibile) cu menționarea prețurilor acestora, iar informațiile vor fi corelate cu bugetul / devizul proiectului.

Se va folosi modelul F, Lista de echipamente/lucrări/servicii*.*

* **Macheta privind analiza și previziunea financiară** Solicitantul sau liderul, în cazul parteneriatului, va completa *Macheta privind analiza și previziunea financiară, inclusiv modelul de calcul al profitului*, Anexa 16 la prezentul Ghid;
* **Mandatului special/ împuternicirea specială** pentru semnarea anumitor anexe/secţiuni la cererea de finanțare (dacă este cazul) și Certificarea aplicaţiei, Model H la prezentul Ghid;
* **Raportul privind stadiul fizic al investiţiei**

Pentru proiectele de investiţii pentru care execuţia de lucrări de plantare a fost demarată, iar investiţiile nu au fost încheiate în mod fizic, precum și în cazul în care lucrările de plantare nu au fost implementate integral până la depunerea cererii de finanțare se va anexa un raport privind stadiul fizic al lucrărilor de plantare asumat de către reprezentantul legal al solicitantului, de către dirigintele de şantier şi de către executantul lucrărilor de plantare (Modelul E la prezentul ghid). Raportul respectiv va fi însoţit de devize generale detaliate ale: lucrărilor de plantare executate şi plătite, lucrărilor de plantare executate şi neplătite şi respectiv lucrărilor de plantare rămase de executat.

* **Hotărârea de aprobare a** documentației tehnice pentru înfiinţarea perdelelor forestiere de protecţie si a indicatorilor tehnico-economici, Model D la prezentul ghid;

Hotărârea va fi semnată de către persoana care are dreptul conform actelor de constituire să reprezinte legal solicitantul şi să semneze în numele acesteia.

În cazul proiectelor depuse în parteneriat, aprobarea documentației tehnice pentru înfiinţarea perdelelor forestiere de protecţie va fi depusă de către toţi partenerii.

În cazul în care la cererea de finanțare se anexează proiectul tehnic documentației tehnice pentru infiintare a perdelelor forestiere, actualizata, hotărârea anterior menționată va fi anexată pentru documentația actualizată (iar dacă se menționează doar modificarea unei hotarâri anterioare, atunci se va anexa și documentul inițial care a fost modificat).

Referitor la indicatorii tehnico-ecoonomici, se vor cuprinde cel puţin:

* Lungimea perdelei;
* Suprafața totală și suprafața efectivă;
* Valoarea totală a investiției, din care C+M;
* Valoarea totală Venit actualizat/Cost actualizat;
* Rata internă de rentabilitate;
* Valoarea netă actualizată;
* Durata de realizare a investiției.
* (dacă e cazul) **Hotărârea/Decizia de aprobare a proiectului și a cheltuielilor legate de proiect - se depune la momentul depunerii cererii de finanțare *doar în cazul proiectelor de investiții pentru care execuția de lucrări de plantare a fost demarată, însă investițiile nu au fost încheiate în mod fizic.***

Acest document se depune și *în cazul în care s-a atribuit contractul de lucrări de plantare înainte de depunerea cererii de finanțare.*

În cazul proiectelor implementate în parteneriat, toți membrii parteneriatului vor depune această hotărâre (se va vedea Model C – Hotărârea de aprobare a proiectului și a cheltuielilor legate de proiect, anexat ghidului solicitantului).

* **Documentele justificative privind inițierea procedurii de expropriere pentru terenurile afectate de intervențiile necesare, respectiv hotărârea autorității publice privind declanșarea procedurii de expropriere**, urmând ca în termen de maxim un an de la data intrării în vigoare a contractului de finanțare să fie depuse actele doveditoare ale dreptului de proprietate (decizia de expropriere și extrasul de carte funciară din care să reieasă intabularea imobilului/imobilelor), în caz contrar contractul fiind reziliat.

**Notă !** În cazul în care, cu acceptul AM, în etapa de contractare solicitantul nu a depus extrasele de carte funciară doveditoare ale drepturilor de proprietate aferente imobilelor asupra cărora se intervine în cadrul proiectului, beneficiarul are obligația de a le depune în termen de cel mult 1 an de la data încheierii contractului de finanțare, în caz contrar contractul va fi reziliat. Prezenta clauză rezolutorie opereză de plin drept, fără punere în întârziere, fără intervenţia instanţei de judecată şi fără orice altă formalitate. În perioada scursă până la data depunerii extraselor de carte funciară doveditoare drepturilor de proprietate aferente imobilelor asupra cărora se intervine în cadrul proiectului, beneficiarul nu poate depune nici o cerere de prefinanţare/rambursare/plată, iar AM nu va efectua plăți/rambursări.

* **Declaraţia privind eligibilitatea TVA (Anexa 18/18.1)**
* **Bugetul proiectului (Anexa 12)**
* **Alte documente ce pot oferi informații suplimentare sau pot conduce la obținerea unui punctaj suplimentar în etapa de evaluare tehnică și financiară.**

## Aspecte administrative privind depunerea cererii de finanțare

Cererea de finanțare depusă de solicitanți respectă modelul cadru aprobat prin Ordin al ministrului investițiilor și proiectelor europene, nr. 1777 din 03.05.2023.

Cererile de finanțare pot fi depuse doar în perioada menționată în cadrul ghidului specific, în cadrul sistemului MySMIS2021/SMIS2021+, derularea etapelor de evaluare, selecție și contractare realizându-se prin intermediul acestui sistem informatic.

## Anexele şi documentele obligatorii la momentul contractării

În etapa de contractare, solicitanții trebuie să facă dovada celor declarate prin declarația unică, respectiv să prezinte documentele suport prin care fac dovada îndeplinirii tuturor criteriilor de eligibilitate.

1. **Documentele statutare ale solicitantului și, dacă este cazul, ale partenerilor. Vor fi prezentate, după caz:**

* **Pentru autorități și instituții publice locale, după caz:**
* Hotărârea judecătorească de validare a mandatului Primarului/Președintelui Consiliului Județean (sau orice alte documente din care să rezulte calitatea de reprezentant legal, pentru situații particulare);
* Ordinul prefectului privind constituirea Consilului Local/Judeţean;
* Hotărâre/decizie/alt act administrativ de numire a conducătorului instituției publice locale;
* Hotărârea Consiliului Judeţean, Hotărârea Consiliului Local – după caz, de înfiinţare a instituției sau serviciului public, precum și, dacă e cazul, alte documente din care să reiasă încadrarea solicitantului în această categorie.
* **Pentru Consorțiile administrative înființate conform Legii 375/2022 pentru modificarea şi completarea Ordonanţei de urgenţă a Guvernului nr. 57/2019 privind Codul administrativ**:
* Documentul legal privind înfiinţarea şi funcţionarea respectiv Acordul de asociere într-un consorţiu administrativ, aprobat prin hotărârile consiliilor locale asociate;
* Documentele din care rezultă componența și responsabilităţile organelor de conducere, precum și de desemnare a reprezentantului legal.
* **Pentru ONG de mediu**:
* actul constitutiv actualizat;
* statutul;
* certificatul de înscriere în Registrul asociaţiilor şi fundaţiilor respectiv;
* Hotărârea judecătorească de înfiinţare.
* **Pentru Regia Națională a pădurilor – Romsilva**:
* Actul de infiintare;
* Regulament de organizare si functionare;
* Actul/decizia de numire a directorului general;

1. **Acordul privind implementarea în parteneriat a proiectului**

În cazul proiectelor implementate în parteneriat se va anexa în mod obligatoriu Acordul privind implementarea proiectului în parteneriat, încheiat între parteneri, care va prezenta elementele de conținut minime din legislația națională aplicabilă fondurilor nerambursabile pentru perioada 2021 – 2027, inclusiv va fi prevăzută în clar contribuția fiecărui partener la cheltuielile proiectului (se vedea Modelul Acordului de Parteneriat anexat la ghid – **Anexa 3**).

Totodată, se vor anexa hotărârile/deciziile/ordinele de aprobare a Acordului de Parteneriat.

1. **Hotărârea de aprobare a proiectului prin care solicitantul isi asuma asigurarea cheltuielilor de funcționare, întreținere și serviciile asociate necesare**

Important! Dacă pe parcursul perioadei de implementare a contractului de finanțare, sau în perioada de durabilitate a acestuia, sunt afectate condițiile de înfiinţare a perdelelor forestiere in cadrul proiectului, beneficiarul are obligația contractuală de a returna finanțarea nerambursabilă acordată, precum și alte penalități, dacă este cazul, în conformitate cu prevederile contractuale.

În cazul proiectelor implementate în parteneriat, toți membrii parteneriatului vor depune această hotărâre (se va vedea Model C – *Hotărârea de aprobare a proiectului și a cheltuielilor legate de proiect, anexat ghidului solicitantului*).

1. **Declaraţia privind terenul și infrastructura pe care se realizează proiectul;**
2. **Documente prin care se atestă dreptul deținut asupra obiectivului proiectului**

Pentru dovedirea dreptului solicitat de ghid asupra imobilelor, existent la momentul depunerii cererii de finanțare, se vor anexa următoarele documente:

* *Extras de carte funciară* din care să rezulte întabularea imobilului inscrierea dreptului real al solicitantului şi absența sarcinilor incompatibile cu investiția.
* *Plan de amplasament vizat de* OCPI pentru imobilele pe care se propune a se realiza investiția în cadrul proiectului, plan în care să fie evidențiate inclusiv numerele cadastrale;
* Tabelul centralizator asupra numerelor cadastrale, obiectivele de investiție asupra cărora se realizează în cadrul acestora, precum și suprafețele aferente – conform modelului anexat Ghidului solicitantului, model B la prezentul ghid;
* *Actul prin care se conferă dreptul solicitat de ghid* (mai putin in cazul dreptului de proprietate) - Hotărârea care să demonstreze că solicitantul detine dreptul care ii permite sa realizeze investiția din care rezulta că menținerea acestui drept va acoperi inclusiv perioada de durabilitate a contractului de finanțare.

Toate documentele menţionate anterior trebuie:

* să fie atotcuprinzătoare pentru datele menționate în cadrul documentației tehnico-economice cu privire la localizarea/poziționarea/suprafața investiției;
* să ateste deținerea dreptului înainte de depunerea cererii de finanțare sau eventualele modificări intervenite de la momentul depunerii cererii de finanțare sa nu fie de natură să afecteze îndeplinirea criteriului privind deținerea unui drept solicitat prin ghidul solicitantului;
* să acopere inclusiv perioada de durabilitate a contractului de finanțare.

Drepturile solicitate de ghid asupra obiectivului de investiție nu pot fi grevate de sarcini, nu pot face obiectul unor garanții, cesionări și nici a unei alte forme de sarcini care ar putea afecta dreptul de proprietate, respectiv dreptul real, după caz, al solicitantului pe perioada de implementare și/sau perioada în care este asigurat, respectiv caracterul durabil, reglementat la art. 65 din Regulamentul (UE) 2021/1060, cu modificările și completările ulterioare, al proiectului care face obiectul contractului de finanțare/deciziei de finanțare, după caz.

1. **Certificat de atestare fiscală, referitor la obligațiile de plată la bugetul local și bugetul de stat, al solicitantului/ partenerilor, dacă este cazul, din care să reiasă că solicitantul/partenerii și-a achitat obligațiile de plată nete la bugetul de stat și respectiv, bugetul local, in cuantumul stabilit de legislația în vigoare. Certificatele de atestare fiscală trebuie să fie în termen de valabilitate.**

În cazul parteneriatelor toți membrii parteneriatului vor prezenta acest document.

1. **Certificatul de Cazier fiscal al solicitantului/ partenerilor, dacă este cazul**

Certificatul de cazier fiscal trebuie să fie în termen de valabilitate. În cazul parteneriatelor toți membrii parteneriatului vor prezenta acest document.

1. **Certificatul de cazier judiciar al solicitantului si al reprezentantului legal.**

Certificatul de cazier judiciar trebuie să fie în termen de valabilitate. În cazul parteneriatelor toți membrii parteneriatului vor prezenta acest document.

1. **Formularul bugetar "Fişa proiectului finanțat/propus la finanțare în cadrul programelor aferente Politicii de coeziune a Uniunii Europene", prevăzut de Scrisoarea-cadru privind contextul macroeconomic, în conformitate cu HG nr. 829/2022.**
2. **Formularul nr. 1 - Fişă de fundamentare - Proiect propus la finanţare/finanţat din fonduri europene în conformitate cu HG nr. 829/2022.**
3. **Plan de monitorizare a proiectului (Anexa 2)**
4. **Orice alt document din lista celor anexate la formularul cererii de finanțare, actualizat, dacă au intervenit modificări**
5. **Declaratia reprezentantului legal daca au fost stabilite debite sau nu in sarcina solicitantului. Daca acestea confirma existenta unor debite, au fost anexate detalii/dovezi cu privire la modalitatea de stingere/stadiul contestarii acestora**
6. **Declaratie privind beneficiarul/beneficiarii real/i (anexa 21), Situație centralizatoare privind beneficiarul/i real/i ai finanțării (anexa 22)** **Declarația privind beneficiarul/beneficiarii real/i – contractant/subcontractant (anexa 23)**

**Netransmiterea, în etapa contractuală, a oricărui document obligatoriu, în termenul solicitat,** **poate conduce la respingerea cererii de finanțare.**

Verificarea îndeplinirii condițiilor de eligibilitate se realizează pe baza informațiilor și documentelor prezentate de solicitant, inclusiv ca răspuns la solicitarea de clarificări, a celor disponibile AM din bazele de date administrate de alte instituții publice, pe baza protocoalelor încheiate cu acestea și a informațiilor și documentelor care au însoțit cererea de finanțare disponibile în sistemul informatic MySMIS2021/SMIS2021+.

Pentru acele situații în care:

* nu este posibilă obținerea datelor și informațiilor prin implementarea măsurilor de interoperabilitate/interogare a sistemelor/bazelor de date/rapoartelor a sistemului MySMIS2021/SMIS2021+ cu baze de date ale altor autorități și instituții publice, pe baza protocoalelor încheiate cu acestea de Ministerul Investițiilor și Proiectelor Europene sau de AM;
* informațiile obținute prin implementarea măsurilor de interoperabilitate/interogare nu corespund cu cele furnizate de solicitant,

AM are obligația solicitării informațiilor și documentelor justificative de la solicitant, cu respectarea termenelor procedurale.

## Renunțarea la cererea de finanțare

În situaţia renunțării la solicitarea finanțării, solicitantul va trebui să transmită o cerere către AM. Renunțarea la cererea de finanțare se va face numai de către reprezentantul legal/ persoana împuternicită al/a solicitantului în mod expres prin mandat special/împuternicire specială prin completarea unei adrese/ cereri de renunțare care trebuie să conțină, cel puțin, următoarele elemente: denumirea solicitantului, numele reprezentantului legal/ persoanei împuternicite, serie și nr B.I/ C.I, codul SMIS al cererii de finanţare.

Retragerea solicitării de finanțare depuse se va realiza prin sistemul prin care cererea de finanțare a fost depusă și pe baza acesteia cererea de finanțare va fi exclusă din procesul de evaluare, iar documentele aferente cererii de finantare vor fi arhivate corespunzător. Procedura de renunțare la cererea de finanțare depusă, anterior menţionată, se aplică pentru toate etapele procesului de evaluare, selecție și contractare.

Un proiect retras de la finanțare poate fi redepus în cadrul aceluiași apel de proiecte în condițiile în care acesta este deschis, conform termenelor precizate în cadrul ghidului solicitantului de finanțare, și va fi tratat ca un proiect nou. Pentru retragerea cererii de finanţare se poate folosi Anexa 17– Formular de retragere de la finanţare a proiectului.

# Procesul de evaluare, selectie si contractare a proiectelor

## Principalele etape ale procesului de evaluare, selecție și contractare

Procesul de evaluare și selecție a proiectelor se realizează în conformitate cu prevederile art. 69, art. 72, art. 73 ale Regulamentului (UE) nr. 1060/2021 al Parlamentului European și al Consiliului de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul de tranziție justa și Fondul european pentru pescuit, afaceri maritime si acvacultura si de instituire a unor norme financiare aplicabile acestor fonduri, precum si Fondului pentru azil si migrație, Fondului pentru securitate interna si Instrumentului pentru managementul frontierelor si de vize (RDC).

Ulterior depunerii, cererile de finanțare vor intra în etapele de conformitate administrativă, evaluare și selecție în urma cărora vor fi finanțate doar proiectele care întrunesc toate condițiile de eligibilitate și care în urma evaluării tehnice și financiare sunt admise și se încadrează în alocarea apelului de proiecte respectiv.

În urma verificării documentațiilor de contractare, AM își rezervă dreptul de a refuza contractarea unor proiecte care nu îndeplinesc criteriile de evaluare și selecție, inclusiv de eligibilitate, atât la momentul depunerii cererii de finanțare, cât și în etapa contractuală. În acest sens, AM va respinge documentațiile de contractare, oferind posibilitatea solicitanților să depună contestații în conformitate cu prevederile prezentului ghid.

Inducerea în eroare a instituţiilor care gestionează fonduri europene, inclusiv furnizarea de informaţii eronate şi/sau contradictorii în mod intenţionat, se pedepsesc conform legii.

Calculul termenelor se realizează în conformitate cu prevederile Ordonanței de urgență nr.23/2023, privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021-2027 precum si regulile aplicabile prevăzute în Codul Civil în vigoare la data lansării prezentului ghid.

## 8.2 Conformitate administrativă – Declaraţia Unică

Respectarea cerințelor de ordin administrativ și îndeplinirea condițiilor de eligibilitate, așa cum sunt prevăzute în Ghidul Solicitantului, sunt asumate prin declarația unică a solicitantului/ membrii parteneriatului care se depune odată cu cererea de finanțare, urmând ca în situația în care, după evaluarea tehnică și financiară, proiectul este propus pentru contractare, solicitantul să facă, prin documente justificative incarcate in sistemul informatic MySMIS 2021/SMIS2021+, dovada îndeplinirii condițiilor de eligibilitate prevăzute de Ghidul Solicitantului în etapa de contractare.

Etapa de evaluare a conformității administrative este complet digitalizată și este realizată automat prin sistemul informatic MySMIS2021/SMIS2021+, pe baza declarației unice, a cererii de finanțare, a bugetului și documentelor suport, a documentelor justificative și a anexelor la cererea de finanțare încărcate de către solicitant în sistemul informatic MySMIS2021/SMIS2021+.

**Corectitudinea documentelor încărcate în MySMIS2021/SMIS2021+ (documente aferente proiectului propus/in termen de valabilitate/care respecta legislația in vigoare la momentul depunerii etc) necesare pentru verificarea digitalizată a conformității administrative reprezintă raspunderea solicitantului de finanțare. Nerespectarea acestei cerințe va conduce la respingerea proiectului în urmatoarele etape de selecție și contractare.**

Proiectele respinse în cadrul etapei de verificare a conformității administrative pot fi redepuse în cadrul apelului de proiecte, cu condiția respectării termenului limită de depunere a cererilor de finanțare.

## Etapa de evaluare preliminară – dacă este cazul (specific pentru intervențiile FSE+)

Această secțiune nu se aplică prezentului apel.

## Evaluarea tehnică și financiară.Criterii de evaluare tehnică și financiară

Cererile de finanțare pot fi depuse doar în perioada menționată în cadrul secțiunii 4.3.1 a prezentului ghid, iar evaluarea acestora va avea la bază principiul competitivității, cu termen limita de depunere a cererilor de finantare.

Evaluarea tehnică și financiară se va realiza în baza grilei de evaluare tehnică și fianciară, prezentată în Anexa 6 Grila de evaluare tehnică şi financiară respectiv, Anexa 7 Grila de analiză a conformității și calității SF sau Anexa 8 Grila de verificare a conformităţii Proiectului Tehnic, în funcţie de documentaţia tehnico - economică ataşată.

Această etapă va permite aprecierea gradului în care proiectul răspunde obiectivelor priorității/obiectivului specific, acțiunii, a calitatii și maturității proiectului și a contribuției la promovarea dezvoltării durabile, a egalității de şanse, de gen și nediscriminarii etc.

Pe parcursul procesului de evaluare tehnică și financiară, comisia de evaluare poate solicita clarificări, fără a se impune limite în ceea ce privește numărul de clarificări.

Astfel, comisia de evaluare va formula câte clarificări va considera necesar pentru evaluarea cererii de finanțare, cu respectarea aplicarii unui tratament egal si nediscriminatoriu tuturor solicitantilor

Termenul de răspuns va fi rezonabil raportat la complexitatea clarificărilor (maxim 5 lucrătoare din ziua lucrătoare imediat următoare transmiterii solicitării prin sistemul electronic), cu posibilitatea de prelungire la cererea beneficiarului (maxim 10 zile lucrătoare peste termenul inițial indicat în solicitarea de clarificări).

Termenul maxim de evaluare tehnică și financiară pentru un proiect nu poate depăși 50 de zile calendaristice, începând cu ziua lucrătoare imediat următoare zilei în care s-a alocat cererea de finanțare către comisia de evaluare tehnico-financiară și se finalizează odată cu informarea solicitantului cu privire la finalizarea procesului de evaluare tehnică și financiară (respectiv transmiterea Notificării de finalizare proces evaluare tehnică și financiară prin aplicația electronică. Depășirea termenului maxim de evaluare se poate accepta doar în cazuri justificate (în condițiile suprapunerilor de cereri de finantare în etapa de evaluare sau în alte cazuri speciale).

În lipsa unor răspunsuri la clarificări AM va lua decizia de selectare sau respingere a proiectelor în vederea finanțării pe baza informațiilor existente.

Grilele de evaluare tehnică și financiară se completează și se generează în sistemul informatic MySMIS2021/SMIS2021+. Evaluatorii independenți vor verifica inclusiv criteriile sau subcriteriile utilizate pentru evaluarea tehnică și financiară complet digitalizabile și punctajele aferente acestora.

**Vizita pe teren**

În cadrul etapei de evaluare tehnică și financiară, se va efectua o vizită la locul de implementare a obiectivului investiţiei. Vizita la faţa locului va fi realizată de către comisia de evaluare formată din experţi independenţi şi reprezentantul AM şi va avea drept scop stabilirea conformității între situaţia prezentată în documentele analizate şi cea din teren.

În acest sens se va completa Raportul de vizită în teren, care va fi semnat de către membrii Comisiei de Evaluare, reprezentanții AM prezenți în teren, cât și de către reprezentantul legal al solicitantului/persoana împuternicită.

Vizita la faţa locului va fi stabilită de comun acord cu solicitantul finanţării nerambursabile şi va dura o zi (sau prin excepție vizita poate dura două sau mai multe zile, pentru cererile de finanțare unde sunt incluse mai multe componente). Impactul asupra situaţiei constatate în teren va fi reflectat în grila de evaluare tehnică şi financiară. Vizita la fața locului se va realiza pentru toate proiectele aflate în etapa de evaluare tehnică și financiară.

În cazul în care reprezentantul legal al solicitantului nu poate participa la vizita la faţa locului, acesta poate delega/mandata o altă persoană din cadrul instituţiei pentru a participa la vizita la faţa locului. În cazuri justificate, solicitantul poate solicita amânarea datei vizitei la faţa locului până la maxim 10 zile lucrătoare de la notificarea AM.

Ca urmare a vizitei în teren, Comisia de Evaluare poate depuncta proiectul, în cazul identificării de neconcordanțe între cele menționate în Cererea de Finanțare/documentația tehnico-economica depusă și cele constatate la vizita pe teren.

În cadrul etapei de vizită la fața locului nu vor fi preluate documente suplimentare.

**Criteriile specifice de evaluare tehnică și financiară**

**Total punctaj 100**

**Etapa – Verificare tehnico-financiară a cererii de finanţare**

În ceea ce privește criteriile de selecție, grila de evaluare tehnico-financiară curpinde două Secțiuni după cum urmează:

**Secțiunea I** – care cuprinde criterii referitoare la contribuția proiectului la obiectivului specific, eficiența costurilor, complementaritatea cu alte investiții propuse/realizate prin PRSE 2021-2027/alte surse, integrarii cooperarii la nivel de proiect, gradul de pregătire/maturitate al proiectului, contributia proiectului la teme orizontale (suplimentar peste minimul prevăzut de lege).

Secțiunea II - vizează verificarea îndeplinirii unor criterii obligatorii, notarea cu 0 a unui criteriu sau subcriteriu ducând la respingerea proiectului. Această secțiune cuprinde criterii legate de calitatea documentatiei tehnico-economice, bugetul proiectului, capacitatea operationala a solicitantului si sustenabilitatea investitiei, respectarea principiilor orizontale pricind promovarea dezvoltarii durabile, a egalitatii de şanse, de gen, nediscriminarii si accesibilitatii persoanelor cu disabilitati (conformarea cu prevederile legale).

**Secțiunea I - total punctaj maxim 90 puncte**

**Criteriul 1 Contribuția proiectului la realizarea Obiectivului Specific 2.4 - Promovarea adaptării la schimbările climatice și prevenirea riscurilor de dezastre și reziliență, pe baza unor abordări ecosistemice**, care include următoarele sub-criterii (maxim 70 puncte).

**1.1 Contribuția la protejarea infrastructurii rutiere si la reducerea riscurilor generate de fenomenele climatice extreme (inzapeziri, vanturi puternice, eroziune) – suprafata perdelei forestiere (maxim 20**

**puncte)**

a. suprafața perdelei forestiere este 35 ha <suprafața ≤ 50 ha - *20 puncte*

b. suprafața perdelei forestiere este 20 ha <suprafața≤ 35 ha - *14 puncte*

c. suprafața perdelei forestiere este 10 ha≤suprafața ≤20 ha - *7 puncte*

d. suprafața perdelei forestiere nu se incadreaza in niciuna din optiunile prezentate la punctele a, b si

c – 0 puncte.

*Punctarea subcriteriului se face prin selectarea unei singure optiuni și a punctajului aferent acesteia. In*

*calculul suprafetei perdelei forestiere pentru punctarea acestui criteriu nu se va lua in considerare suprafata perdelei forestiere, parte din suprafata propusa prin proiect, care reprezinta solutie de imunizare a unui proiect de infrastructura rutiera depus /care urmeaza a fi depus in cadrul Prioritatii 4.1 a PR SE 2021-2027 ;*

Referitor la punctarea de la punctul d) - In cazul in care suprafata totala a perdelei forestiere este mai mica de 5 ha sau mai mare de 50 ha (rezultata din insumarea suprafetei perdelei forestiere care se ia in

considerare la punctarea acestui subcriteriu si a suprafetei perdelei forestiere care reprezinta solutie de imunizare a unui proiect de infrastructura rutiera depus/care urmeaza a fi depus in cadrul Prioritatii 1 a PR SE 2021-2027), criteriul se va puncta cu 0 (zero), proiectul va fi declarat neeligibil si va fi respins de la finanțare.

**1.2 Includerea unor măsuri de conștientizare a populației în domeniul protecției mediului** (maxim 6

puncte)

*a.* proiectul prevede masuri de constientizare a populatiei in domeniul protectiei mediului *- 6 puncte*

b. proiectul nu prevede măsuri de constientizare a populatiei in domeniul protectiei mediului *– 0*

*puncte*

*Punctarea subcriteriului se face prin selectarea unei singure optiuni și a punctajului aferent acesteia.*

**1.3 Contribuția la recuperarea terenurilor degradate\*** (maxim 10 puncte)

a. terenul pe care se propune investiția este afectat de degradare - mai mult de 30% din suprafața

totală a investiției se realizeaza pe un teren afectat de degradare - 10 puncte

b. terenul pe care se propune investiția este afectat de degradare - între 10-29% din suprafața totală a

investiției se realizează pe un teren afectat de degradare - 5 puncte

c. mai putin de 10% din suprafața totala a investiției se realizează pe un teren afectat de degradare

sau terenul nu este afectat de degradare - 0 puncte.

\* conform inventarierii detinute de Direcția pentru Agricultură

*Punctarea subcriteriului se face prin selectarea unei singure opțiuni și a punctajului aferent acesteia.*

**1.4 Complementaritatea cu alte proiecte in pregătire/in curs de contractare/in implementare din diferite surse -** (maxim 12 puncte)

a. Proiectul reprezintă/este parte a unei solutii de imunizare a unui proiect de infrastructura rutiera

aflat în implementare /în contractare din diferite surse sau aflat in pregatire pentru a fi depus in

cadrul PR SE 2021-2027 - 6 puncte;

b. Proiectul este complementar cu cel puțin un proiect care vizeaza infrastructura verde sau combaterea riscurilor de mediu în pregătire/în curs de contractare/în implementare - 6 puncte;

Punctajul este cumulativ. In cazul in care proiectul nu raspunde cerintelor de la a/b, se va puncta la 0 (zero) la optiunea respectiva.

**1.5 Eficiența costurilor proiectului** (maxim 12 puncte)

a. costul investiției este mai mic sau egal cu 20.000 euro/ha - 12 puncte

b. costul investiției se situează peste costul mediu de 20.000 euro/ha, cu pana la 10% (inclusiv) - 5

puncte

c. costul investiției se situează peste costul mediu de 20.000 euro/ha, cu mai mult de 10%, dar pana

in 20% (inclusiv) - 3 puncte ;

d. costul investiției se situează peste costul mediu de 20.000 euro/ha, cu mai mult de 20% - 0 puncte.

\*Costul investitie reprezinta costul realizării perdelelor forestiere

*Punctarea subcriteriului se face prin selectarea unei singure ipoteze și a punctajului aferent acesteia*.

**1.6 - Contribuția proiectului la teme orizontale** (maxim 10 puncte)

a. proiectul utilizeaza tehnologii care tin cont de utilizarea judicioasa a resurselor naturale (spre ex. de

apa)- 3 puncte

b. proiectul include actiuni privind protecția și refacerea biodiversității și a ecosistemelor - 4 puncte

c. proiectul prevede masuri incadrate in categoria masurilor suplimentare conform Anexei 12 la ghid,

Metodologia privind imunizarea si abordarea DNSH - 3 puncte

*Punctajul este cumulativ. In cazul in care proiectul nu raspunde cerintelor de la a/b/c, se va puncta la 0*

*(zero) la optiunea respectiva.*

**Criteriul 2 - Gradul de pregătire/maturitate al proiectului** (maxim 20 puncte)

a. solicitantul a realizat proiectul tehnic pentru înfiinţarea perdelelor forestiere de protecţie si a obtinut avizele necesare in vederea demararii investitiei*-* 20 puncte ;

b. solicitantul a demarat procedura de realizare a proiectul tehnic pentru înfiinţarea perdelelor forestiere de protecţie si face dovada ca se afla in procedura de obtinere a avizelor necesare demararii investitiei- 10 puncte ;

c. documentația tehnico-economică este la nivel de Studiu de Fezabilitate pentru înfiinţarea perdelelor forestiere de protecţie – 0 puncte.

*Punctarea subcriteriului se face prin selectarea unei singure optiuni și a punctajului aferent acesteia*.

**Secțiunea II – total punctaj maxim 10 puncte**

**Referitor la notarea criteriilor din această secțiune – Notarea cu 0 a unui criteriu sau a oricarei optiuni a unui criteriu duce la respingerea proiectului**

**Criteriul 3 - Calitatea documentației tehnice** (0/3)

a. Documentatia tehnica este conforma (conform Grilei de verificare a conformitatii administrative a documentatiei tehnice) - (0/1) ;

b. Proiectul respecta principiile silvico-tehnice in alegerea speciilor- (0/1) ;

c. Proiectul respecta principiul conservării biodiversităţii (există o corelaţie între diversitate şi stabilitatea şi funcţionalitatea ecosistemelor) - (0/1).

*Notarea cu 0 (zero) a oricarei opțiuni a, b sau c, va conduce la respingerea proiectului.*

**Criteriul 4 - Bugetul proiectului** (0/3)

a. costurile sunt realiste (corect estimate), suficiente şi necesare pentru implementarea proiectului (Costurile pe unitatea de resurse utilizate sunt realiste si justificate de catre solicitant prin citarea unor surse independente si verificabile (statistici oficiale, preturi standard etc.) sau prin rezultatele unei cercetari de piata efectuate de solicitant)- (0/1) ;

b. bugetul este complet şi corelat cu activitatile prevazute, cu resursele materiale implicate in realizarea proiectului, adica: nu exista mentiuni in sectiunile privind activitatile, resursele si rezultatele anticipate din cererea de finanțare care nu au acoperire intr-un subcapitol bugetar / linie bugetara; de asemenea, nu exista subcapitol bugetar / linie bugetara fara corespondenta in sectiunile privind activitatile, resursele si rezultatele- (0/1);

c. cheltuielile au fost corect încadrate în categoria celor eligibile sau neeligibile, iar pragurile pentru anumite cheltuieli au fost respectate conform Ghidului solicitantului. Bugetul este corelat cu devizul general şi devizele pe obiecte. Exista corelare intre buget si sursele de finanțare.

Lista de echipamente și/sau lucrări și/sau servicii cu încadrarea acestora pe secțiunea de cheltuieli eligibile /ne-eligibile (dacă este cazul), este corelată cu costurile curpinse în cadrul liniilor bugetare. Toate elementele cuprinse in lista de lucrări/servicii/echipamente sunt clar identificate și detaliate. Achizitionarea lucrărilor/serviciilor/echipamentelor prevăzute în proiect este necesară și oportună, conform obiectivelor proiectului– (0/1).

*Notarea cu 0 (zero) a oricarei optiuni a, b sau c, va conduce la respingerea proiectului.*

**Criteriul 5 - Capacitatea operațională a solicitantului și sustenabilitatea investiției** (0/3)

a. solicitantul dovedeşte capacitatea de a asigura menţinerea, întreţinerea, funcţionarea şi exploatarea investiţiei după încheierea proiectului şi încetarea finanţării nerambursabile, pe toată durata de valabilitate a contractului de finanţare şi după expirarea valabilităţii acestuia şi identifică toate aspectele aferente sustenabilităţii proiectului referitoare la sustenabilitatea instituţională (structura funcţională destinată managementului), operaţională (planul de mentenanţă cu lucrările specifice) şi financiară. Solicitantul are o strategie clară pentru monitorizarea implementării proiectului, există o clară repartizare a sarcinilor în acest sens, proceduri şi un calendar alactivităţilor de monitorizare - (0/1) *;*

b. solicitantul identifică şi detaliază posibilile riscuri în implementarea proiectului iar mecanismele de

gestionare sunt clar definite si corespunzatoare. Obiectivele proiectului sunt clare şi pot fi atinse în perspectiva realizării proiectului. Activităţile proiectului sunt clar identificate şi detaliate şi strâns corelate în cadrul calendarului de realizare, cu atribuţiile membrilor echipei de proiect şi cu planificarea achiziţiilor publice. Planificarea activităţilor (claritatea şi fezabilitatea planului de acţiune al proiectului) este logică şi fezabilă din perspectiva realizării acesteia. Rezultatele proiectului şi indicatorii de realizare sunt corelaţi cu activităţile şi ţintele stabilite şi sunt fezabile.

Rezultatele sunt formulate în termeni cuantificabili, măsurabili şi verificabili - (0/1) ;

c. investitia este sustenabila, proiectiile veniturilor si cheltuielilor sunt realiste, fundamentate pe date

corecte si surse verificabile - (0/1).

*Notarea cu 0 (zero) a oricarei optiuni a, b sau c, va conduce la respingerea proiectului.*

**Criteriul 6 - Respectarea principiilor orizontale privind promovarea dezvoltarii durabile, a egalitatii de şanse, de gen, nediscriminarii si accesibilitatii persoanelor cu disabilitati (conformarea cu prevederile legale)** (0/1)

a. proiectul vizează realizarea unor măsuri privind promovarea dezvoltarii durabile;

b. proiectul vizează realizarea unor măsuri privind promovarea a egalitatii de şanse, de gen, nediscriminării și accesibilității persoanelor cu dizabilități;

c. proiectul vizează realizarea unor măsuri privind respectarea principiului DNSH ("Do no significant

harm" - "A nu prejudicia în mod semnificativ")

*Solicitantul fundamentează și probează cu documente relevante respectarea obligațiilor prevăzute în*

*legislația comunitară și națională aplicabilă în domeniul egalităţii de şanse, de gen, nediscriminarii si*

*accesibilitatii persoanelor cu disabilitati înțelegând prin aceasta standardele minime prevăzute, dezvoltare durabilă și principiul DNSH (se va nota în baza informațiilor incluse în cererea de finanțare, la secţiunea dedicată, precum şi în anexele ei și în documentele relevante anexate şi se va urmări care sunt măsurile de conformare ale solicitantului pentru respectarea obligațiilor legale în vigoare privind temele orizontale, inclusiv DNSH (conform Anexei 13 din ghid)).*

*Pentru a obține 1 punct la acest criteriu, proiectul trebuie să îndeplinească cumulativ cerințele de la a, b și c. În cazul în care nu se îndeplinesc toate cele 3 cerințe, criteriul se va puncta cu 0 (zero). Notarea cu 0 (zero) la acest criteriu, va conduce la respingerea proiectului de la finanțare.*

## Aplicarea pragului de calitate

Pragul de calitate reprezintă **punctajul minim obligatoriu de 50 de puncte** obținut în urma evaluarii**.**

## Aplicarea pragului de excelență

* **Apelul de proiecte PRSE/2.3/1/2024–** apeluri de **tip competitiv** **cu depunere la termen**

Ulterior depunerii cererile de finanțare care  vor intra într-un sistem competitiv de evaluare și selecție în urma căruia se va demara etapa de contractare pentru proiectele care întrunesc toate condițiile de eligibilitate și care în urma evaluării tehnice și financiare și a soluționării contestațiilor obțin **70 de puncte, prag de excelență** și să nu fi fost notat cu 0 în etapa de evaluare tehnico-financiară conform detaliilor de completare a grilei, cu încadrarea în alocarea financiară a apelului de proiecte*.*

Pentru cererile de finanțare, altele decât cele care obțin pragul de excelență și care nu se încadrează în pragurile de excelență stabilite anterior, etapa de contractare este demarată ulterior finalizării procesului de soluționare a contestațiilor, în baza rezultatelor finale, respectiv a punctajelor finale și cu încadrarea în bugetul disponibil.

## Notificarea rezultatului evaluării tehnice și financiare

Etapa de evaluare tehnică și financiară se poate încheia cu recomandări de corelări/observații, și depunctare dacă este cazul, cu condiția ca aceste aspecte sa nu vizeze criteriile verificate în cadrul etapei de evaluare tehnico-financiară și nici documentele care au stat la baza analizei.

Dacă evaluatorii constată că există aspecte în prezentarea proiectului care au influenţă asupra implementării sale, vor face recomandări fundamentate pentru îmbunătăţirea proiectului în cadrul grilei de evaluare tehnică și financiară. Recomandările se fac pentru toate proiectele evaluate (nu doar în cazul proiectelor care nu întrunesc punctajul minim pentru a trece în etapa contractuală). Recomandările pot viza doar etapa de implementare a proiectului. Comisia de evaluare tehnică și financiară se va pronunța asupra obligativității indeplinirii recomandărilor formulate și se vor menționa ca atare în cadrul grilelor completate în cadrul etapei de evaluare tehnică și financiară cu privire la conformitatea proiect tehnic de înfiinţare a perdelelor forestiere. Astfel, în cadrul secțiunii de observații în cadrul grilei de evaluare tehnică și financiară, comisia se va asigura de faptul că, pentru fiecare recomandare realizată se va specifica și obligativitatea îndeplinirii acesteia în etapa de implementare.

Rezultatele evaluării tehnice și financiare se comunică solicitantului prin sistemul MYSMIS, indicându-se punctajul obținut și justificarea acordării respectivului punctaj, pentru fiecare criteriu în parte, pentru apelurile de proiecte pentru care este prevăzută acordarea de punctaje.

Împotriva rezultatului evaluării tehnice și financiare, solicitantul poate formula contestație în termenele prevăzute în Ghidul Solicitantului în termen de 30 zile calendaristice, calculate de la data comunicării rezultatului evaluării, detalii fiind prezentate in secțiunea 8.8.

De asemenea, în cazul proiectelor care au obținut punctajul minim, însă nu intră în alocarea financiară a apelului de proiecte, AM va notifica solicitanții asupra situației proiectului.

Detalii despre modalitatea de acordare a punctajelor sunt menționate în grila relevantă pentru etapa de evaluare tehnică și financiară.

**Notă!** În cadrul prezentului apel de proiecte, AM pe baza pragurilor de excelență stabilite anterior, demarează în mod direct, etapa de contractare, în limita bugetului aprobat pe fiecare județ, fără a fi necesară soluționarea contestațiilor depuse care au ca obiect rezultatele evaluării tehnice și financiare.

Pentru cererile de finanțare, altele decât cele care obțin pragul de excelență și care nu se încadrează în pragurile de excelență stabilite anterior, etapa de contractare este demarată ulterior finalizării procesului de soluționare a contestațiilor, în baza rezultatelor finale, respectiv a punctajelor finale și cu încadrarea în bugetul disponibil

## Contestații

Împotriva deciziei de respingere a rezultatului evaluarii tehnico-financia**r**a/finanțării se poate formula contestație pe cale administrativă, care se va depune la AM, în termenul de 30 zile calendaristice, calculat de la data de la primirii acesteia prin sistemul informatic MySMIS2021/SMIS2021+.

Contestaţia se formulează în scris va cuprinde:

a) datele de identificare ale solicitantului: denumire, sediu, datele de contact, precum și alte atribute de identificare, în condiţiile legii, cum sunt: numărul de înregistrare în registrul comerţului sau într-un alt registru public, codul unic de înregistrare, precum și a cererii de finanțare: titlu, cod unic SMIS;

b) datele de identificare ale reprezentantului legal al solicitantului;

c) obiectul contestației;

d) criteriul/criteriile contestate;

e) motivele de fapt și de drept pe care se întemeiază contestația, detaliate pentru fiecare criteriu de evaluare și selecție în parte contestat;

f) semnătura reprezentantului legal/împuternicit al solicitantului.

Contestația va fi însoțită de documente pe care contestatarul le consideră necesare în motivarea acesteia. Constestatarul nu poate să depună documente noi care să completeze, să modifice sau să înlocuiască documentele a căror analiză a condus la respingerea proiectului. Contestația și documentele anexate vor fi numerotate si opisate.

În cazul în care contestatarul nu prezintă motivele de fapt şi de drept, dovezile pe care se întemeiază contestaţia, aceasta nu are obiect de analiză și prin urmare AM o va considera neîntemeiată. Contestaţiile, inclusiv documentele suport, se trimit prin sistemul MySMIS2021/SMIS2021+, meniul Contestații, în conformitate cu instrucțiunile de completare din Manualul de utilizare MySMIS.

Contestaţia se va depune în termen de maxim 30 zile calendaristice de la data înştiinţării de către AM a rezultatului asupra procesului de evaluare și selecție.

**Notă!** Contestațiile depuse după termenul de 30 zile menționat anterior vor fi respinse, rezultatul obtinut în cadrul procesului de evaluare şi selecţie fiind menţinut.

Comitetul de soluționare a contestațiilor soluționează contestația prin decizie motivată, în termen de 30 zile calendaristice, calculat de la data înregistrarii acesteia la AM, data care nu poate depasi 5 zile lucratoare de la data transmiterii constestatiei prin sistemul informatic MySMIS 2021/MySMS 2021+.

Decizia de solutionare a contestatiei se comunica solicitantului/liderului de parteneriat după caz prin grija AM, electronic, prin intermediul sistemului informatic MySMIS 2021/MySMS 2021+.

Decizia AM privind soluționarea contestațiilor este finală, iar contestatarul nu mai poate înainta la AM o nouă contestație pe marginea aceluiași subiect. Împotriva deciziei emisă, solicitantul poate formula plângere în termenul prevăzut de lege la instanța de contencios administrativ, în conformitate cu prevederile Legii contenciosului administrativ nr. 554/2004, cu modificările și completările ulterioare.

Contestația poate fi retrasă de contestatar până la soluționarea acesteia, prin solicitarea în scris de retragere a contestației la AM. Înregistrarea acestui document se va face tot în registrul de contestații. Prin retragerea contestației se pierde dreptul de a se înainta o nouă contestație în interiorul termenului general de depunere a acesteia.

**Notă!** Pe parcursul soluționării contestațiilor, lista proiectelor se va actualiza cu acele proiecte pentru care AM a luat o decizie favorabilă.

## Contractarea proiectelor

### Verificarea îndeplinirii condițiilor de eligibilitate

Intrarea în etapa de contractare este adusă la cunoștința solicitantului prin aplicația informatică MySMIS2021/SMIS2021+.

În etapa de contractare, solicitanților li se va solicita de către AM prin sistemul informatic MySMIS2021/SMIS2021+ să facă dovada celor declarate prin declarația unică, respectiv să prezinte documentele suport prin care fac dovada îndeplinirii tuturor criteriilor de eligibilitate.

Solicitantul transmite documentele solicitate în etapa de contractare, sub sancțiunea respingerii cererii de finanțare, în termen de maxim 30 zile lucrătoare, calculat de la data primirii solicitării din partea autorității de managemen; Prin exceptie, acest termen poate fi prelungit o singura dată de către autoritatea de management in baza unei justificări fundamelntale;

AM poate solicita clarificări în etapa de contractare, în legătură cu documentele verificate, cu respectarea principiului tratamentului egal și nediscriminării, iar solicitanții au obligația să răspundă în termen de maxim 15 zile lucrătoare de la data primirii solicitării de clarificări, sub sancțiunea respingerii cererii de finanțare.

Verificarea îndeplinirii condițiilor de eligibilitate se realizează pe baza informațiilor și documentelor prezentate de solicitant, inclusiv a răspunsurilor la solicitările de clarificări, a informațiilor și documentelor care pot fi accesate, obținute sau puse la dispoziția autorității de management din bazele de date administrate de alte instituții publice, pe baza protocoalelor încheiate cu acestea și a informațiilor și documentelor care au însoțit cererea de finanțare disponibile în sistemul informatic MySMIS2021/SMIS2021+.

AM va întocmi Anexa 9 - Lista de verificare a eligibilităţii proiectului şi documentației de contractare.

Verificarea procedurii de achizitie finalizata prin semnarea contractului de lucrari (in cazul proiectelor cu lucrari incepute) se va realiza prin parcurgerea documentatiei transmise odata cu cererea de finantare, a contractului de lucrari si actelor aditionale la acesta. Se vor utiliza listele mentionate in Anexele 19 si 20 din prexentul ghid.

Urmare a verificării îndeplinirii condițiilor de eligibilitate, AM va emite decizia de aprobare a finanțării, respectiv decizia de respingere a finanțării.

Pentru proiectele selectate, în baza deciziei de aprobarea a finanțării AM va proceda la încheierea contractului de finanțare.

În cazuri excepționale și pentru motive independente de solicitant, la solicitarea acestuia, procesul de contractare poate fi suspendat, sub condiția ca perioada de suspendare să nu afecteze proiectul, astfel încât să se asigure implementarea acestuia în condiții optime, în conformitate cu cererea de finanțare și cu încadrare în perioada de programare. Perioadele de suspendare vor respecta legislatia in vigoare.

În cazul deciziei de respingere a finanțării se poate formula contestație pe cale administrativă, în termen de maxim 30 zile calendaristice de la primirii acesteia, prin sistemul informatic MySMIS2021/SMIS2021+.

Comitetul de soluționare a contestațiilor soluționează contestația, prin decizie motivată, în termen de 30 zile calendaristice, calculat de la data înregistrării acesteia în sistemul informatic MySMIS2021/SMIS2021+. Împotriva soluției stabilite prin decizie de către Comitetul de soluționare a contestațiilor se poate formula plângere, în conformitate cu prevederile Legii nr. 554/2004, cu modificările și completările ulterioare.

În cazul admiterii contestației ca rezultat al reverificării modului de îndeplinire a condițiilor de eligibilitate, AM procedează la semnarea contractului de finanțare, având în vedere considerentele deciziei de soluționare a contestației.

### Decizia de acordare/respingere a finanțării

Urmare a verificării îndeplinirii condițiilor de eligibilitate, AM va emite decizia de aprobare a finanțării, respectiv decizia de respingere a finanțării.

Pentru proiectele selectate, în baza deciziei de aprobare a finanțării AM va proceda la încheierea contractului de finanțare/emiterea deciziei de finanțare, după caz.

### Definitivarea planului de monitorizare al proiectului

Planul de monitorizare a proiectului, Anexa 2 la contractul de finanțare, este parte integrantă a contractului de finanțare și cuprinde indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului, precum și condițiile și documentele justificative pe baza cărora se evaluează și se probează îndeplinirea acestora, în vederea atingerii obiectivelor și țintelor finale ale indicatorilor de realizare și de rezultat prevăzuți în cererea finanțare și asumați în contractul de finanțare.

Planul de monitorizare include, de asemenea, valorile țintelor finale ale indicatorilor de realizare și de rezultat care trebuie atinse ca urmare a implementării proiectului, precum și valorile de bază / de referință ale acestora, dacă există.

Pe baza informațiilor incluse în cererea de finanțare și, dacă este cazul, a informațiilor suplimentare solicitate beneficiarului, AM verifică și validează indicatorii de etapă care sunt prevăzuți în Planul de monitorizare a proiectului.

Indicatorii de etapă se corelează cu activitatea de bază declarată de solicitant în cererea de finanțare, precum și cu rezultatele așteptate ale proiectului. Primul indicator de etapă este stabilit la un interval de trei luni, calculat din prima zi de începere a implementării proiectului, așa cum este prevăzută în contractul de finanțare.

Prin excepție, dacă data de începere a implementării proiectului este anterioară datei de semnare a contractului de finanțare, primul indicator de etapă va fi raportat la data semnării contractului de finanțare.

În cazul proiectelor de investiții publice, indicatorii de etapă se raportează atât la stadiul pregătirii și derulării procedurilor de achiziții, cât și la progresul execuției lucrărilor, aferente activității de bază.

În intervalul dintre doi indicatori de etapă consecutivi, AM va monitoriza proiectul în cauză pe baza rapoartelor de progres și a vizitelor de monitorizare, putând utiliza, in functie de specificul proiectului, un sistem specific de repere intermediare și instrumente de monitorizare detaliate in procedurile operationale care să permită evaluarea permanentă a evoluției progresului implementării proiectului și posibile abateri de la graficul de implementare sau de natură să afecteze atingerea indicatorilor de realizare și de rezultat.

Indicatorii de etapă fac obiectul monitorizării de către AM iar nerealizarea acestora poate conduce la aplicarea unui mecanism de rețineri financiare, conform prevederilor legale.

Planul de monitorizare al proiectului poate face obiectul unor modificări prin act adițional la contractul/decizia de finanțare.

### Semnarea contractului de finanțare

Contractul de finanțare se generează de sistemul informatic MySMIS2021/SMIS2021+ și se semnează numai în format electronic de către reprezentantul legal/persoanele împuternicite ale AM și reprezentantul legal/persoanele împuternicite desemnate de solicitantul sau liderul de parteneriat în numele parteneriatului constituit.

Data contractului reprezintă data ultimei semnături.

Modelul standard de contract de finanțare utilizat pentru contractarea proiectelor selectate în urma procesului de evaluare și selecție este cel prezentat în cadrul Anexei 10 la prezentul Ghid, Contract de finanţare (model orientativ), cu mențiunea că AM poate aduce modificări asupra acestui document înainte de semnarea contractului de finanțare sau ulterior semnării, prin acte adiționale, în baza modificărilor legislative cu impact asupra clauzelor contractuale sau în alte cazuri obiectiv justificate.

Formularul cererii de finanțare, completat conform Anexei 1, Instrucţiuni de completare a formularului cererii de finanţare și anexele la aceasta vor face parte integrantă din contractul de finanțare ca anexe.

Solicitantul va semna contractul de finanțare în termen de 5 zile lucrătoare de la data notificării acestuia de către AM.

În cazul în care contractul de finanțare nu poate fi semnat în termenul de 5 zile lucrătoare (fără existența unei justificări temeinice/ rezonabile), se consideră refuzul solicitantului de a semna contractul și cererea de finanțare va fi exclusă din procesul de contractare.

**Principale prevederi ale contractelor de finanțare**

Prin condițiile generale se definesc obiectul contractului, durata contractului şi perioada de implementare a proiectului, valoarea contractului, eligibilitatea cheltuielilor, acordarea si recuperarea prefinanțării, rambursarea/ plata cheltuielilor, drepturile și obligațiile autorității de management precum și ale beneficiarului, conflictul de interese și incompatibilități, nereguli, monitorizare, forța majoră, încetarea contractului de finanțare și recuperarea sumelor plătite, soluționarea litigiilor, transparență, confidențialitate, protecția datelor cu caracter personal, publicarea datelor, corespondența, legea aplicabilă şi limba utilizată.

Prin semnarea contractului de finanţare, beneficiarul acceptă termenii şi condiţiile în care va primi finanţarea nerambursabilă şi se angajează să implementeze pe propria răspundere proiectul pentru care primeşte finanţare cu respectarea legislaţiei naţionale şi comunitare, fiind răspunzător în faţa AM pentru îndeplinirea obligaţiilor asumate.

Beneficiarul are obligaţia de a implementa proiectul în conformitate cu prevederile contractului de finanţare, in caz contrar contribuţia din fondurile publice (naţionale şi comunitare) poate fi redusă şi/sau AM poate cere rambursarea, în totalitate sau parţial, a sumelor deja plătite.

Contractul de finanțare va include măsurile și reținerile financiare pe care le poate aplica AM pentru întârzieri și/sau nerealizări din motive imputabile solicitantului în atingerea indicatorilor de etapă prevăzuți în Planul de monitorizare, parte a contractului de finanțare. Măsurile și reținerile financiare pentru neîndeplinirea indicatorilor de etapă se vor aplica gradual.

Valoarea eligibilă nerambursabilă a contractului de finanțare, se poate majora prin acte adiționale doar în situația unor circumstanțe de natură obiectivă, bine justificate, care nu au depins de acțiunea/inacțiunea părților contractului de finanțare și care sunt reglementate prin acte normative.

Părțile contractuale au dreptul, pe durata îndeplinirii contractului de finanțare de a conveni modificări, prin act adiţional, încheiat în aceleaşi condiţii ca şi contractul de finanțare.

AM monitorizează obligativitatea îndeplinirii indicatorilor, a rezultatelor, a obiectivelor, a activităților asumate de către beneficiar în cererea de finanțare și anexele aferente, precum și modul în care acesta respectă prevederile contractuale specifice operațiunii finanțate.

AM are obligația să prevadă clauze în contractele de finanțare prin care beneficiarul finanțării se obligă să prevadă la rândul său clauze în contractele de achiziție aferente activității de bază, conform cărora contractorii și subcontractorii constituie și mențin la zi documentația privind execuţia lucrărilor, aferenta cărții tehnice a construcției, conform prevederilor Legii nr. 10/1995 privind calitatea în construcţii, republicată, cu modificarile si completarile ulterioare, și prin care sunt obligați să pună la dispoziția beneficiarului orice documente și/sau informații necesare pentru verificarea modului de implementare a contractului de achiziție.

**Modificarea proiectului tehnic după semnarea contractului de finanțare**

Modificările realizate asupra proiectului tehnic faza PT în baza căruia a fost semnat contractul de finanțare, nu pot aduce modificări asupra obiectivului general, a obiectivelor specifice sau asupra rezultatelor așteptate.

Indicatorii menționați în cererea de finanțare nu pot fi diminuați fără o justificare adecvată avizată de AM. Diminuarea indicatorilor aduce după sine penalități asupra valorii nerambursabile solicitate. Condițiile inițiale din cererea de finanțare și anexele aferente care au făcut obiectul procesului de evaluare, selecție și contractare nu pot fi modificate.

Acceptarea cererii de finanțare, inclusiv a documentației tehnico-economice, nu exonerează proiectantul/elaboratorul proiectului de răspunderea care îi revine în calitate de autor al documentației.

# Aspecte privind conflictul de interese

**Conflictul de interese in implementarea contractelor de finanțare**

Conflictul de interese reprezintă orice situaţie definită ca atare în legislaţia naţională/comunitară.

Beneficiarul are obligatia de a întreprinde toate diligenţele necesare pentru a evita orice conflict de interese pe perioada implementarii contractului de finantare şi de a informa în scris AM în legătură cu orice situaţie care dă naştere sau este posibil să dea naştere unui astfel de conflict, de îndată ce a luat la cunostinţă.AM îşi rezervă dreptul de a verifica aceste situaţii şi de a lua măsurile necesare, dacă este cazul.

În implementarea contractului de finantare, AM va verifica conflictul de interese la atribuirea contractelor de achizitii precum si in implementarea acestora.

La solicitarea, pentru prima dată, într-o cerere de rambursare/plată, a cheltuielilor aferente unui contract de achiziţie, Beneficiarul va depune o declaraţie pe proprie răspundere a reprezentantului legal al beneficiarului din care să rezulte că nu se află într-o situaţie de conflict de interese.

**Conflictul de interese la atribuirea contractelor de achiziţie**

Atribuirea contractelor de achiziţii necesare implementării proiectului se va realiza în conformitate cu prevederile contractuale și/ sau, după caz, prevederile legale naţionale şi comunitare în domeniul achiziţiilor si conflictului de interese.

În cazul în care se constată încălcarea prevederilor legale în vigoare ale legislaţiei în domeniul achiziţiilor publice si conflictului de interese, cheltuiala aferentă plăţii bunurilor/serviciilor/lucrărilor astfel achiziţionate va fi considerata neeligibilă şi nu va fi rambursată/plătită.

**Conflictul de interese in implementarea contractelor de achizitie:**

Pe parcursul derulării contractelor încheiate între beneficiarii PR SE şi contractorii acestora, apar deseori modificări ale personalului implicat în atribuirea şi derularea contractului comercial, atât la nivelul beneficiarilor cât şi al contractorilor şi subcontractorilor, terților susținători, experților cheie. În acest sens, toţi beneficiarii autorităţi publice, au obligativitatea notificării in scris AM a situaţiilor în care apar modificări. AM va verifica aceste situaţii şi va lua măsurile necesare, dacă este cazul.

# Aspecte privind prelucrarea datelor cu caracter personal

Referitor la Regulamentul General privind Protecția Datelor cu Caracter Personal (GDPR), reprezentantul legal al instituției solicitante (inclusiv reprezentantul legal al partenerilor) vor completa declaratia unica.

# Aspecte privind monitorizarea tehnica rapoarte de progres

## Rapoarte de progres

Procesul de monitorizare a proiectelor de către AM se realizează prin:

a) verificarea Rapoartelor de progres disponibile în aplicația informatică MySMIS2021/SMIS2021+ și a a documentelor justificative care însoțesc Raportul de progres, în scopul urmăririi progresului proiectelor și stadiul îndeplinirii indicatorilor de realizare și rezultat, a respectării planului de monitorizare a proiectului și a realizării indicatorilor de etapă din plan;

b) vizite de monitorizare care pot fi vizite la fața locului, speciale de tip ad-hoc, încrucișate și ex-post, vizite pe teren la beneficiarii proiectelor, atât în perioada de implementare, cât şi post-implementare, pe perioada în care beneficiarul/liderul de parteneriat au obligația de a asigura caracterul durabil al operațiunilor potrivit prevederilor art. 65 din Regulamentul (UE) 2021/1060, cu modificările și completările ulterioare;

c) urmărirea și validarea îndeplinirii indicatorilor de etapă din planul de monitorizare a proiectului și, pe baza documentelor justificative transmise de beneficiar, inclusiv a informațiilor și documentelor care însoțesc Raportul de progres și a constatărilor autorității de management/organismului intermediar în urma vizitelor de monitorizare;

d) analizarea stadiului implementării proiectelor în vederea modificării, suspendării, rezilierii, rezoluțiunii contractului de finanțare/deciziei de finanțare, după caz, conform prevederilor contractuale.

Monitorizarea proiectului se realizează în conformitate cu prevederile OUG nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021-2027 și cu procedurile descrise în Manualul Beneficiarului.

În procesul de monitorizare a proiectelor, se elaborează Raportul de progres al cărui conținut cadru este anexat prezentului ghid (Anexa 14– Formular Raport de progres).

În perioada de implementare a proiectului, raportul de progres se generează prin sistemul informatic MySMIS2021 de către beneficiar și se transmite la intervale de trei luni calendaristice, în termen de 30 de zile de la finalizarea perioadei de raportare, la AM . Primul Raport de progres trimestrial se va întocmi pentru trimestrul calendaristic următor semnării contractului de finanțare în cadrul PR SE 2021 – 2027.

Raportul de progres conține informații referitoare la stadiul implementării proiectului, modul de desfășurare a activităților prevăzute în cererea de finanțare, modificările Proiectului Tehnic, dacă este cazul, rezultatele obținute, indicatorii de realizare și/sau de rezultat realizați până la momentul raportării, respectarea prevederilor privind ajutorul de stat, respectarea cerințelor cu privire la publicitatea proiectului, modificări apărute în perioada de implementare, principii orizontale, stadiul îndeplinirii indicatorilor de etapă, abateri/întârzieri față de planul de monitorizare și eventualele probleme întâmpinate pe parcursul implementării.

În cazul proiectelor de infrastructură și a proiectelor care presupun execuție de lucrări, raportul de progres are ca surse de informații posibile: jurnalul de șantier, procesele verbale de lucrări ascunse, fazele determinante ale proiectelor, fișele de pontaj, graficele de lucrări, rapoartele de activitate și alte documente similare.

Contractul de finanțare îşi păstrează valabilitatea 7 ani calculată de la data efectuării plăţii finale în cadrul Proiectului.

Anual, în perioada post-implementare (ex-post) a proiectului, în termen de 30 de zile de la încheierea anului post-implementare, beneficiarul este obligat să transmită la AM, prin sistemul informatic MySMIS2021, Rapoarte de durabilitate.

Raportul de durabilitate va prezenta situația investitei și atingerea indicatorilor de rezultat, menținerea obiectivelor, a indicatorilor direcți, sustenabilitatea tehnică și financiară a proiectului, diseminarea rezultatelor, caracterul durabil al proiectului (conform prevederilor Regulamentului UE nr. 1060/2021), probleme care pot afecta sustenabilitatea precum și respectarea prevederilor privind ajutorul de stat și informații privind proiectele generatoare de venit.

AM poate solicita beneficiarilor să transmită rapoarte de progres, ori de câte ori consideră necesar.

În cadrul Rapoartelor trimestriale de progres, sau, acolo unde este cazul, în cadrul Rapoartelor de durabilitate, se prezintă informații cu privire la stadiul îndeplinirii aspectelor specifice care trebuie monitorizate în etapele de implementare și de durabilitate ale fiecărui proiect, aspecte incluse în condițiile contractuale specifice aplicabile Priorităților de investiție și în recomandările rezultate în procesul de evaluare și selecție.

AM aplică măsuri consolidate de monitorizare și poate aplica una sau mai multe din următoarele măsuri corective pentru cheltuielile aferente perioadei de raportare solicitate la rambursare în cazul nerespectării repetate a termenului de depunere a raportului care conduce la apariția de decalaje între progresul fizic la nivelul țintelor asumate și stadiul din rapoartele de progres :

(a) întreruperea termenului de plată pentru cererile de plată/cererile de prefinanțare/cererile de rambursare aflate în procesare dacă beneficiarul nu a depus niciun raport de progres în termen de 6 luni de la data semnării contractului de finanțare. Termenul de plată se întrerupe până la depunerea raportului de progres cu condiția ca depunerea raportului de progres să survină în perioada prevăzută la art. 74, alin (1) lit. b din Regulamentul (UE) 2021/1060, cu modificările și completările ulterioare.

(b) întreruperea termenului de plată pentru cererile de plată/cererile de prefinanțare/cererile de rambursare aflate în procesare dacă beneficiarul a depășit cu 60 zile termenul de depunere a raportului de progres. Termenul de plată se întrerupe până la depunerea raportului de progres cu condiția ca depunerea raportului de progres să survină în perioada prevăzută la art. 74, alin (1) lit. b din Regulamentul (UE) 2021/1060, cu modificările și completările ulterioare.

(c) respingerea, în tot sau în parte, a cererii de plată/cererii de prefinanțare/cererii de rambursare, în condițiile art. 25 alin. (5) din Ordonanța de urgenta a Guvernului nr. 133/2021, dacă nu au fost transmise dovezile privind depunerea rapoartelor de progres prevăzute la lit a) și lit. b);

(d) rezilierea Contractului de Finanțare în situația nedepunerii niciunui raport de progres în termen de 12 luni de la data semnării contractului de finanțare.

## Vizitele de monitorizare

Vizitele de monitorizare la fața locului au ca scop confirmarea progresului fizic al activităților și stadiul realizării indicatorilor, identificarea elementelor sau situațiilor care pot duce la întârzieri, derapaje de la proiectul aprobat sau imposibilitatea continuării proiectului, identificarea elementelor de succes ale proiectului; verificarea respectării prevederilor privind caracterul durabil al operațiunilor conform reglementărilor comunitare; verificarea respectării clauzelor generale și a celor specifice din contractul de finanțare; verificarea justificărilor formulate de beneficiar pentru modificarea contractului de finanțare prin notificare/act adițional (dacă este cazul).

Tipuri de vizite la fața locului:

a) Vizite la fața locului pe parcursul implementării;

b) Vizită finală la fața locului;

c) Vizite la fața locului ex-post;

d) Vizite la fața locului speciale (ad-hoc).

*Vizite la fața locului pe parcursul implementării*

Pentru fiecare proiect finanțat din PR SE 2021 - 2027, AM efectuează vizite la fața locului, de două ori pe an, în vederea verificării veridicității informațiilor consemnate în raportul de progres.

*Vizită finală la fața locului*

Vizita finală la fața locului este realizată în scopul monitorizării și al verificării cererii de rambursare finale prin echipe mixte (monitorizare și verificare plăți).

Vizita de monitorizare finală are ca scop:

* Verificarea eligibilității cheltuielilor, în conformitate cu prevederile legale privind eligibilitatea;
* Verificarea plății efective de către Beneficiar a sumelor incluse în cererile de rambursare;
* Verificarea existenței unui sistem de codificare contabilă separată pentru proiect și a înregistrării tuturor elementelor proiectului în contabilitate, inclusiv verificarea corespondenței cu bugetul proiectului;
* Verificarea păstrării tuturor documentelor originale legate de proiect;
* Verificarea dosarelor de achiziție realizate în cadrul proiectului;
* Verificarea bunurilor/serviciilor/lucrărilor dacă au fost livrate/prestate în conformitate cu contractele de achiziții;
* Verificarea utilizării de către beneficiar a conturilor contabile analitice (cu codificarea proiectului);
* Verificarea finalizării tuturor activităților proiectului,
* Verificarea atingerii țintelor indicatorilor în conformitate cu valorile asumate prin contractul de finanțare (cu modificările ulterioare, dacă este cazul);
* Verificarea atingerii rezultatelor și obiectivelor asumate prin proiect;
* Verificarea operaționalizării investiției.

*Vizite la fața locului ex-post*

AM efectuează vizite la fata locului după finalizarea implementării proiectului, respectiv în perioada de durabilitate, 7 ani definită, conform prevederilor contractuale, referitoare la durata contractului (calculată de la data informării de către AM în ceea ce privește autorizarea cererii de rambursare finală), pentru a se verifica sustenabilitatea proiectelor.

AM va efectua pentru toate proiectele aflate in durabilitate o vizita pe an ex-post la fața locului până la finalizarea perioadei de durabilitate.

Se recomandă ca ultima vizita ex-post să fie efectuată înainte cu cel puțin trei luni de finalizarea perioadei de durabilitate, pentru a putea fi luate măsurile necesare, în funcție de situație, înainte de expirarea perioadei de valabilitate a contractului de finanțare.

*Vizite la fața locului speciale (ad-hoc)*

Fără a acoperi toate situațiile posibile, AM efectuează vizite la fața locului, pe parcursul implementării și/sau în perioada ex-post, dacă:

* o vizită intermediară realizată prin echipe mixte (monitorizare și verificare plăți);
* există o solicitare în acest sens din partea șefului AM;
* dacă beneficiarul nu a depus raport de progres trimestrial/de durabilitate, în termenul stabilit prin contract sau în cel solicitat de AM;
* cu ocazia verificărilor efectuate se constată discrepanțe majore între documentele transmise de Beneficiar (rapoarte de progres, rapoarte de vizită, documentația aferentă propunerilor de acte adiționale, etc);
* se solicită/notifică de către Beneficiar modificarea locației de implementare a proiectului;
* pentru solicitările de acte adiționale ce presupun modificarea parțială a obiectivelor Cererii de Finanțare ca urmare a unor vicii ascunse / cazuri de forță majoră ce afectează infrastructura vizată. În acest caz, în raportul privind vizita la fața locului vor fi menționate recomandări clare, cuantificabile, raportate la obiectivele și indicatorii proiectului.

Raportul de vizită se elaborează de AM, prin sistemul informatic MySMIS2021/SMIS2021, in conformitate cu prevederile procedurilor operationale si se genereaza in termen de 10 zile lucratoare de la data vizitei efectuata la fata locului. Raportul de vizită poate include acțiuni corective și recomandări adresate beneficiarului, precum și termenele de realizare care sunt obligatorii de respectat pentru beneficiar.

În procesul de monitorizare a proiectelor AM va urmări implementarea recomandărilor și acțiunilor corective, pe baza rapoartelor prezentate de beneficiar și/sau a vizitelor la fața locului, după caz.

## Mecanismul specific indicatorilor de etapă. Planul de monitorizare

În procesul de monitorizare a proiectelor, AM va verifica și confirma îndeplinirea indicatorilor de etapă, în conformitate cu prevederile Planului de monitorizare a proiectului, Anexa 2 la contractul de finanțare.

Planul de monitorizare a proiectului este parte integrantă a contractului de finanțare, și cuprinde indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului, precum și condițiile și documentele justificative pe baza cărora se evaluează și se probează îndeplinirea acestora, în vederea atingerii obiectivelor și țintelor finale ale indicatorilor de realizare și de rezultat prevăzuți în cererea finanțare și asumați în contractul de finanțare/decizia de finanțare, după caz.

Planul de monitorizare include, de asemenea, valorile țintelor finale ale indicatorilor de realizare și de rezultat care trebuie atinse ca urmare a implementării proiectului, precum și valorile de bază / de referință ale acestora, dacă există.

Pe baza informațiilor incluse în cererea de finanțare și, dacă este cazul, a informațiilor suplimentare solicitate beneficiarului, AM verifică și validează indicatorii de etapă care vor prevăzuți în Planul de monitorizare a proiectului.

AM are obligația de a monitoriza îndeplinirea indicatorilor de etapă și sprijină beneficiarul pentru a identifica soluții adecvate pentru îndeplinirea indicatorilor de etapă și pentru buna implementare a proiectelor care fac obiectul contractului de finanțare.

În termen de 5 zile lucrătoare de la termenul prevăzut pentru un indicator de etapă, beneficiarul încărcă documentele justificative care probează îndeplinirea acestuia, iar AM, verifică și confirmă îndeplinirea sau, după caz, neîndeplinirea acestuia în termen de 5 zile lucrătoare de la data la care documentele trebuiau/au fost încărcate de către beneficiar. Dacă indicatorii de etapă sunt definiți în strictă corelare cu activitățile planificate în perioadele care fac obiectul rapoartelor de progres, îndeplinirea indicatorului de etapă la finalul perioadei pentru care se face raportarea se probează prin raportul de progres și prin documentele justificative care îl însoțesc, la termenul stabilit pentru depunerea raportului de progres. Pentru confirmarea îndeplinirii indicatorului de etapă, AM poate solicita clarificări sau iniția o vizită de monitorizare, caz în care se suspendă termenul de validare.

Prin sistemul informatic MySMIS2021 se emit atenționări automate către beneficiar și autoritatea de management, cu cel puțin 10 zile calendaristice înaintea termenului pentru raportarea îndeplinirii unui indicator de etapă.

Prin sistemul informatic MySMIS2021 se notifică beneficiarul și AM cu privire la respectarea termenului stabilit pentru încărcarea documentelor justificative aferente unui indicator de etapă.

În cazul nerespectării termenului prevăzut, prin sistemul informatic MySMIS 2021 se blochează posibilitatea de încărcare a documentelor. Ulterior, beneficiarul poate solicita, motivat, autorității de management, deblocarea aplicației pentru încărcarea documentelor justificative care probează realizarea indicatorului de etapă.

În situația îndeplinirii cu întârziere a unui indicator de etapă, beneficiarul poate face dovada îndeplinirii acestuia, ulterior, și prin rapoartele de progres sau cu ocazia vizitelor de monitorizare, iar AM, înregistrează în sistemul informatic MySMIS2021 îndeplinirea cu întârziere a unui indicator de etapă.

În cazul neîndeplinirii unui indicator de etapă, autoritatea de management, sprijină beneficiarul pentru identificarea şi stabilirea de posibile măsuri de remediere şi urmăreşte atingerea indicatorilor de etapă.

În procesul de monitorizare a proiectelor, AM are obligația de a monitoriza și sprijini beneficiarul pentru identificarea și stabilirea de posibile măsuri de remediere și aplică acțiuni și măsuri consolidate de monitorizare, în funcție de riscurile identificate, pentru buna implementare contractului de finanțare, în condițiile prevăzute de legislația în vigoare.

Neîndeplinirea unui indicator de etapă nu are implicaţiile unei nereguli sau unei fraude, aşa cum sunt acestea definite la art. 2 alin. (1) lit. a) şi b) din Ordonanţa de urgenţă a Guvernului nr. 66/2011, aprobată cu modificări şi completări prin Legea nr. 142/2012, cu modificările şi completările ulterioare.

Cu excepţia primului indicator de etapă, în cazul neîndeplinirii celorlalţi indicatori de etapă la termenele prevăzute în planul de monitorizare, actualizat prin actele adiţionale aprobate, autoritatea de management poate aplica, în funcţie de analiza obiectivă şi riscurile identificate, în condiţiile prevăzute în contractul, următoarele măsuri:

a) întreruperea termenului de plată pentru cererile de plată/cererile de prefinanțare/cererile de rambursare până la îndeplinirea indicatorului de etapă, cu condiția ca îndeplinirea indicatorului să survină în perioada prevăzută la art. 74, alin (1) lit. b din Regulamentul (UE) 2021/1060, cu modificările și completările ulterioare;

b) respingerea, în tot sau în parte, a cererii de plată/cererii de prefinanțare/cererii de rambursare, în condițiile art. 25 alin. (5) din Ordonanța de urgenta a Guvernului nr. 133/2021, dacă nu au fost transmise dovezile privind îndeplinirea indicatorului de etapă în termenul specificat la lit. a);

Sumele respinse în condițiile precizate mai sus, pot fi incluse de beneficiar și resolicitare la plată, în condițiile îndeplinirii indicatorului de etapă, în prima cerere de rambursare depusă după îndeplinirea respectivului indicator de etapă.

c) aplicarea unor penalități de întârziere, stabilite ca procent din valoarea cererii de plată/cererii de prefinanțare/cererii de rambursare, în funcție de valoarea resurselor financiare prevăzute pentru îndeplinirea indicatorului de etapă raportat la valoarea respectivei cererii sau ca procent în limita a 5% din valoarea eligibilă a contractului de finanțare, în situația neîndeplinirii a 3 indicatori de etapă consecutivi din motive imputabile beneficiarului/liderului de parteneriat și/sau partenerilor;

d) suspendarea implementării proiectului, până la încetarea cauzelor obiective care afectează derularea activităților și atingerea indicatorilor de etapă;

e) rezilierea contractului de către AM în situația neîndeplinirii indicatorilor de etapă prevăzuți.

În cazul nerealizării indicatorilor de etapă din primul an de implementare în decurs de 6 luni de la finalizarea primului an de implementare, din motive imputabile beneficiarului/liderului de parteneriat și/sau partenerilor acestuia, precum și în situația unor întârzieri semnificative în îndeplinirea indicatorilor de etapă care afectează substanțial sau fac imposibilă realizarea obiectivelor și atingerea rezultatelor proiectului asumate prin contractul, AM poate proceda la rezilierea contractului de finanțare potrivit prevederilor art. 37 și 38 din Ordonanța de urgență a Guvernului nr. 133/2021 și recuperarea sumelor deja plătite beneficiarului.

Măsurile pentru neîndeplinirea indicatorilor de etapă se vor aplica gradual.

# Aspecte privind managementul financiar

## Mecanismul cererilor de prefinanțare

Se poate acorda prefinanţare în tranşe de maximum 30% din valoarea eligibilă a contractului de finanţare, fără depăşirea valorii totale eligibile a acestuia.

Pentru proiectele implementate în parteneriat, prefinanţarea care poate fi solicitată de unul dintre parteneri este proporţională cu sumele aferente activităţilor acelui partener din valoarea totală eligibilă a contractului de finanţare.

Cu excepţia primei tranşe de prefinanţare acordate, următoarele tranşe de prefinanţare se acordă cu deducerea sumelor nejustificate din tranşa anterior acordată.

Beneficiarul/Liderul de parteneriat care a depus cerere de prefinanţare are obligaţia depunerii unei/unor cereri de rambursare care să cuprindă cheltuielile efectuate din tranşa de prefinanţare acordată, în cuantum cumulat de minimum 50% din valoarea acesteia, în termen de maximum 90 de zile calendaristice de la data la care AM a virat tranşa de prefinanţare în contul beneficiarului, fără a depăşi durata contractului de finanţare.

Beneficiarii/Liderii de parteneriat/Partenerii au obligaţia restituirii integrale/parţiale a prefinanţării acordate, în cazul în care aceştia nu justifică prin cereri de rambursare utilizarea prefinantarii.

Pentru prefinantarea nerecuperata, Autorităţile de management notifică beneficiarii/liderii de parteneriat/partenerii cu privire la obligaţia restituirii sumelor. În cazul în care beneficiarii/liderii de parteneriat/partenerii nu restituie autorităţilor de management sumele calculate în termen de 15 zile de la data comunicării notificării, acestea emit decizii de recuperare a prefinanţării pe numele beneficiarilor/liderilor de parteneriat/ partenerilor, după caz, prin care se individualizează sumele de restituit exprimate în moneda naţională. Decizia constituie titlu de creanţă emis în condiţiile legii şi cuprinde elementele care se regăsesc la art. 46 alin. (2) din Legea nr. 207/2015 privind Codul de procedură fiscală, cu modificările şi completările ulterioare. În titlul de creanţă se indică şi contul în care beneficiarul/liderul de parteneriat/partenerul trebuie să efectueze plata.

## Mecanismul cererilor de plată

Mecanismul decontării cererilor de plată se aplică tuturor categoriilor de beneficiari.

După primirea facturilor pentru livrarea bunurilor/ prestarea serviciilor/ execuția lucrărilor recepționate, acceptate la plată, a facturilor de avans în conformitate cu clauzele prevăzute în contractele economice aferente proiectelor implementate, acceptate la plată, beneficiarul depune Cererea de plată, împreună cu documentele justificative aferente.

Cererile de plată conțin doar facturi neplătite de beneficiar.

*Beneficiarii/Liderii de parteneriat/Partenerii, alţii decât cei prevăzuţi la art. 7 şi 8 din OUG 133/2021, au obligaţia de a achita integral contribuţia proprie aferentă cheltuielilor eligibile incluse în documentele anexate cererii de plată cel mai târziu până la data depunerii cererii de rambursare aferente cererii de plată. La cererile de plată se vor anexa ordinele de plată pentru plata contribuţiei proprii aferente cheltuielilor eligibile incluse în documentele anexate la respectiva cerere, precum și extrasele de cont aferente.*

După efectuarea verificărilor conform procedurilor de lucru, AM comunică beneficiarului prin aplicația informatică MySMIS2021/SMIS2021 autorizarea de cheltuieli printr-o notificare care cuprinde:

a) suma autorizată la plată;

b) sume care au făcut obiectul reducerilor procentuale/corecțiilor financiare/deducerilor financiare/reținerilor după caz.

AM virează beneficiarului valoarea cheltuielilor eligibile într-un cont distinct de disponibil deschis pe numele beneficiarului, la unitățile teritoriale ale Trezoreriei Statului.

În termenul legal de la încasarea sumelor de la AM, Beneficiarul efectuează plata numai pentru facturile înscrise în notificare. Sumele încasate pe baza cererilor de plată nu pot fi utilizate pentru o altă destinație decât cea pentru care au fost acordate.

În termen de maximum 10 zile lucrătoare de la data încasării sumelor virate de către AM beneficiarii au obligaţia de a depune cererea de rambursare aferentă cererii de plată la AM, în care sunt incluse sumele din notiifcare decontate prin cererea de plată.În cazul proiectelor implementate în parteneriat, liderul de parteneriat depune o cerere de rambursare centralizată la nivel de proiect, în care sunt incluse sumele din documentele decontate prin cererea de plată, atât liderului, cât şi partenerului/partenerilor.

Beneficiarii/Liderii de parteneriat/Partenerii au obligaţia restituirii integrale sau parţiale a sumelor virate în cazul proiectelor pentru care aceştia nu justifică prin cereri de rambursare utilizarea acestora.

## Mecanismul cererilor de rambursare

Beneficiarii/Liderii de parteneriat au obligaţia de a depune cereri de rambursare pentru cheltuielile efectuate.

În termen de maximum 20 de zile lucrătoare de la data depunerii de către beneficiar/liderul de parteneriat la AM a cererii de rambursare întocmite conform contractului/deciziei de finanţare, AM autorizează cheltuielile eligibile cuprinse în cererea de rambursare şi efectuează plata sumelor autorizate în termen de 3 zile lucrătoare de la momentul de la care AM dispune de resurse în conturile sale. După efectuarea plăţii, AM notifică beneficiarilor/liderilor de parteneriat/ partenerilor plata aferentă cheltuielilor autorizate din cererea de rambursare.

Pentru proiectele implementate în parteneriat, liderul de parteneriat depune cererea de rambursare, iar AM virează, după efectuarea verificărilor, valoarea cheltuielilor rambursabile în conturile liderilor de parteneriat/ partenerilor care le-au efectuat, fără a aduce atingere contractului/deciziei de finanţare şi prevederilor acordului de parteneriat, parte integrantă a acestuia/acesteia

## Graficul cererilor de prefinanţare/plată/rambursare

Beneficiarul are obligaţia de a respecta - Graficul cererilor de rambursare/ plată privind estimarea depunerii cererilor de rambursare/plată, precum și de actualizare a acestuia în funcție de sumele decontate.

Modificările intervenite în graficul de depunere a cererilor de prefinanţare/plată/rambursare a cheltuielilor se pot face printr-o notificare, care nu face obiectul aprobării de către AM.

## Vizitele la faţa locului

AM efectueaza vizite in teren pentru verificarea realitatii cheltuielilor solicitate/autorizate. In acest scop se vor identifica pe teren:

* documentele justificative originale aferente cheltuielilor eligibile ce au fost incluse spre decontare în cererile de rambursare;
* existența unui sistem de codificare contabilă separată pentru proiect și a înregistrării tuturor elementelor proiectului în contabilitate, inclusiv verificarea corespondenței cu bugetul proiectului;
* păstrărea tuturor documentelor originale legate de proiect, inclusiv existenţa pe facturile de plată originale a codului proiectului şi a sumelor decontate parţial;
* bunurile/serviciile/lucrările dacă au fost livrate/prestate/executate în conformitate cu contractul de achiziții;
* proiectul nu a mai primit finanţare din alte fonduri nerambursabile – facturile originale au înscrise codul SMIS al proiectului şi „Proiect cofinanţat de Uniunea Europeană prin PR SE 2021 - 2027”;
* publicitatea proiectului;
* indeplinirea indicatorilor de rezultat si iesire (se vor verifica datele din ultimul raport de progres depus de beneficiar in SMIS);
* indeplinirea conditiilor favorizante;

# Modificarea Ghidului Solicitantului

## Aspectele care pot face obiectul modificărilor prevederilor ghidului solicitantului

Solicitanţii la finanțare au obligația de a respecta legislaţia în vigoare la nivel naţional şi european, inclusiv a modificărilor intervenite pe parcursul procesului de evaluare, selecție, contractare a proiectelor, modificări intervenite ulterior lansării prezentului ghid.

Orice modificare a prevederilor legale în vigoare/aparitia unor noi prevederi legale poate determina AM să solicite documente suplimentare și/sau respectarea unor condiții suplimentare față de prevederile prezentului document/sa conduca la modificarea/completarea anexelor din ghidul solicitantului.

Orice modificare a ghidului solicitantului se poate realiza în baza corrigendum-urilor/ instrucțiunilor de modificare/ completare emise de AM.

În funcție de modificările intervenite pe parcursul derulării etapei de evaluare şi selecţie, AM se va asigura de respectarea principiului privind tratamentul nediscriminatoriu al solicitanților la finanțare, asigurând, totodată, și transparența sistemului de evaluare, selecție și contractare prin publicarea tuturor modificărilor și condițiilor suplimentare intervenite ulterior publicării prezentului ghid.

## Condiții privind aplicarea modificărilor pentru cererile de finanțare aflate în procesul de

## selecție (condiții tranzitorii)

Pentru aplicarea celor menționate la **secțiunea 13.1**, AM poate emite unul sau mai multe corrigenda sau instrucțiuni de modificare/completare a prevederilor prezentului ghid, cu obligația specificării în cadrul acestora a condițiilor tranzitorii pentru proiectele aflate în diferite stadii ale procesului de evaluare, selecție și contractare.

În funcție de modificările intervenite, AM se va asigura de respectarea principiului privind tratamentul nediscriminatoriu al tuturor solicitanților la finanțare, asigurând totodată și transparența sistemului de evaluare și selecție prin publicarea tuturor modificărilor și condițiilor suplimentare intervenite ulterior publicării prezentului ghid și/sau a ghidurilor specifice fiecărui apel de proiecte.

# ANEXE

Anexa 1           Instrucţiuni de completare a formularului cererii de finanţare (model)

Anexa 2 Plan de monitorizare

Anexa 2.a Orientări metodologice privind indicatorii de etapă

Anexa 3           Acordul de parteneriat

Anexa 4           Declaraţia unică

Anexa 5           Lista de cheltuieli eligibile

Anexa 6           Grila de evaluare tehnică și financiară cerere de finanţare

Anexa 6.1 Instrucțiuni privind completarea grilei ETF

Anexa 7 Grila de analiză a conformității și calității SF

Anexa 8 Grila de verificare a conformităţii Proiectului Tehnic

Anexa 9 Lista de verificare a eligibilităţii proiectului şi documentației de contractare

Anexa 10         Contract de finanţare (model orientativ)

Anexa 11        Carta drepturilor fundamentale a Uniunii Europene, de principiul dezvoltării durabile și

de politica Uniunii în domeniul mediului

Anexa 12 Bugetul proiectului

Anexa 13       Metodologia privind abordarea DNSH (principiul „a nu aduce prejudicii semnificative”) și imunizarea la schimbările climatice în cadrul PR SE 2021-2027

Anexa 14 Raportul de progres

Anexa 15 Raportul de vizită

Anexa 16      Macheta privind analiza şi previziunea financiară

Anexa 17 Formular de retragere a cererii de finanțare

Anexa 18 Declaratia priv eligibilit TVA\_operatiune cost total mai mic de 5.000.000 euro

Anex 18.1 Declaratia priv eligibilit TVA\_operatiune cost total mai mare de 5.000.000 euro

Anexa 19 Lista de verificare a conflictului de interese la atribuirea contractului

Anexa 20 Lista de verificare achiziţii

Anexa 21 Declarație privind beneficiarul/beneficiarii real/i

Anexa 22 Situație centralizatoare privind beneficiarul/i real/i ai finanțării

Anexa 23 Declarația privind beneficiarul/beneficiarii real/i – contractant/subcontractant.

**Prezentul Ghid prevede următoarele modele standard sau orientative**

Model A          Matrice de corelare între buget şi deviz

Model B          Tabelul centralizator asupra numerelor cadastrale/obiective de investiţii

Model C          Hotărârea/Decizia de aprobare a proiectului și a cheltuielilor legate de proiect

Model D          Hotărârea Decizia(Hotărârile/Deciziile partenerilor)de aprobare a studiului de fezabilitate pentru înfiinţarea perdelelor forestiere de protecţie si a indicatorii tehnico-economici

Model E           Raport privind stadiul fizic al investiţie

Model F      Lista de echipamente/lucrări/servicii achiziționate prin intermediul proiectului propus

Model G         Centralizator privind justificarea costurilor

Model H          Certificarea aplicaţiei